
आज से ठीक तीन मास पहले मेरे लिये जून प्रसन्नता में आरम्भ हुआ। मेरे 
पोते राजेन्द्र प्रछाद का विवाह ४ जून को ही था' और उसी के संवन्ध में शान्ति 
नारायण जी ने ५ जून की सायं के लिये अपने मित्रों को एक पार्टी में आमन्त्रित 
किया हुआ था । बाहर से संबन्धी कुछ आ चुके थे, कुछ आ रहे थे । घर में अच्छी 
रौनक थी, और हरेक अपने विचार के अनुसार विवाह के काम में लगा था। 
विवाह और पार्टी दोनों अच्छी तरह सम्पन्न हुए | ६ जून को मुझे एक पूर्व-स्वीकृति 
के कारण चण्डीगढ़ जाना था । मैं दोपहर को मेल गाड़ी में जा बैठा । उसी गाड़ी में 
भेरे दो दामाद, विश्‍वेशवरनाथ जी और मुल्कराज जी देहली के लिये बैठे थे । गर्मी 
बहुत थी । इटावा से इधर ही मैं व्याकूल हो गया, दूंडला से परे तो मैं वेहोश हो गया, 
और उसी हालत में मेरे दामाद मुझे दिल्ली स्टेशन पर गाड़ी से उतार कर डाक्टर 
सेन के afar होम में ले गये । वहाँ रात्रि के ११-३० के करीब मुझे होश आया । 
यह संभव है कि मेरी बेहोशी लू लगने का परिणाम हो; यह भी संभव है कि मेरें 
पुराने रोग-वढ़ हुये प्रास्ट्रोट ग्लेड-के फूट पड़ने का चिन्ह हो । मैं इस रोग में 
१८-२० वर्षं अपने आप को खींच लाया था; शायद अब संग्राम की समाप्ति का 
समय आ पहुँचा था । मेरा आपरेशन हुआ ; और मैं ३३ दिन सिंग होम में पड़ा 
रहा । वहाँ से आकर कानपुर में.उसी स्थिति में रहा । आज से मकान के बाहर 
अमण के लिये जाना आरम्भ किया है | यहां पढ़ता रहा हूँ; लिखने की हिम्मत 
आज ही हुई है। सोचता हूं, लिखूं, तो किस विषय पर लिखूं । संभव है कि ६या ७. 
- जून मेरे जीवन का अन्तिम दिन होता । ऐसा नहीं हुआ ; यह परमात्मा की अपार 
दया है । जीवन के कुछ दिन और जो मिले हैं, बे एक तरह से जीवन का परिशिष्ट 
हैं । इनमें भी कुछ करना ही होगा । वर्तमान पुस्तक श्रद्धा तथा कतव्य के भाव का 
एक तुच्छ प्रकटन है । 

जो कुछ पीछे लिख चुका हूँ , उसका सम्बन्ध प्रायः दार्शनिक विवेचन और 
धर्मे से रहा है। जो कूछ मेरे विचार में वेद और शास्त्र धमं की बाबत कहते हैं, 
उसकी व्याख्या करता रहा हूँ । जो कुछ वे, स्पष्ट रूप में “घर के तत्व और उसके 
आकारों की वाबत कहते हैं, उसका अध्ययन विशेष रूप में नहीं किया । इस त्रुटि 
को वर्तमान लेख में पूरा करने का यत्न करूंगा | यह काम भी करने के योग्य हैं। 
मैंने अनेक वार उपनिषदों के आधार पर धर्मं पर व्याख्यान दिये हैं । अब देखता 
हूँ कि कई उपनिषदों में घर्म शब्द का प्रयोग ही नहीं हुआ । मैं नहीं कह सकता कि 
कब इस शब्द का प्रयोग आम था और कब आम न था। जो कुछ नये अध्ययन 
में देखूँगा, उसे पाठकों की भेट कर दूंगा । 


६३, छावनी, कानपुर सितम्बर, १, ६६ 
दीवानचन्द 


निवेदन 
यह पुस्तक पूज्य लाला जी के जीवन की अन्तिम कृति है। इसका “वेद और 
घमं? शीषंक लेख उन्होंने प्रारम्भ तो कर दिया था, पर उसे वे पूरा न कर सके। भाई 
मुंशीराम जी शर्मा ने उसे पुरा कर दिया है। वे लाला जी के अवकाश ग्रहण 
के पश्चात बरावर उनके साथ रहे हैं और प्रकाशन से पूर्व सभी पुस्तकों को पढ़ते रहे 
हैं । इस पुस्तक को भी उन्होंने पढ़ा है और प्रूफ भी देखा है । भाई को भाई धन्यवाद 
केसे दे ? 


oes _ आशा है, लाला जी के ग्रन्थों से प्रेम करने वालों को यह पुस्तक भी लाभ- 
प्रद सिद्ध होगी । 


शान्ति नारायण 

वेद ओर Ta 


हमारे साहित्य में जो स्थान वेद का है, वह्‌ अन्य किसी ग्रन्थ का नहीं । 
विश्व भर के साहित्य में भी न केवल प्राचीनता, प्रत्युत सृष्टि विज्ञान की दृष्टि से भी 
वेद का महत्वपूर्ण स्थान है । भारतीय दर्शन मुक्त कण्ठ से वेद का प्रामाण्य स्वीकार 
करते हैं और स्मृतियाँ भी वेद को आदेश और उपदेश के लिये मूधंन्य स्थान देती 
हैं। मनु की दृष्टि में वेद सनातन चक्षु है । उसमें जो कुछ कहा गया है, वही घर्म 
है । उसके विपरीत आचरण करना अधमं है । गीता शास्त्र के रूप में विधि-निषेध 
की मर्यादा के लिये वेद की ओर ही संकेत करती है। वेद एक प्रकार से. हमारे 
निखिल ज्ञान-विज्ञान का cite है । उसमें समस्त विद्याओं के बीज हैं। ऐसा परम 
प्रमाण रूप वेद धर्म के सम्बन्ध में क्या कहता है, इसे समझ लेना आवश्यक 
प्रतीत होता है । 


वेद चार हैं। महामुनि जैमिनि कवि ने वेद की चतुविधा पर प्रकाश डालते... ` ``. 
तेषां ऋक्‌ यत्र अर्थवशेन पाद व्यवस्थां । गीतिषु सामाख्या । Ro 
शेषे यजुः शब्दः । निगदो वा चतुर्थम्‌ स्यात्‌ धमं विशेषात्‌ । `` र” 


ऋग्वेद में अर्थ की अपेक्षा से पांद-व्यवस्था है । अर्थात्‌ वह गायत्री, त्रिष्ट्प, 
जगती आदि छन्दों में भावद्ध है। ऋग्वेद की ऋचाओं को जब संगीत की तानों में 
बांधा जाता है, तब उसकी संज्ञा साम हो जाती है। शेष अर्थात्‌ बचे हुए 
कर्मकाण्ड के मंत्र जो कुछ पद्य में हें और कुछ गद्य में, यजु कहलाते हैं । जिन मंत्रों 
में बिशेष धर्मों का वर्णन है, उनकी संज्ञा निगद अर्थात्‌ अथर्व है। 

इन मंत्रों में घर्म शब्द का प्रयोग कई स्थानों पर हुआ है । धर्म में घृ धातु 
है जिसका अर्थ है धारण करना । अतः जो वस्तु धारण करती है, भूत (प्राणी) 
और भुवन (लोक) दोनों प्रकार की प्रजा जिससे सत्तावान है, वह धमं हैं । मंत्रों में 
जहां-जहां धर्मं शब्द आया है, वहां-वहां उसके अन्दर निहित यह धात्वथं 
बिद्यमान है । : 


चेद में पूर्व तथा शाइवत दो प्रकार के धर्म कहे गये हैं । 


३ 

qå या. प्रथम धर्म-- 


समिध्यमानः प्रथमानुधर्मा समक्त भिरज्यते विश्ववारः । 
शोचिष्केशो घृत निणिक पावकः सुयज्ञो अरिनर्येजथाय देवान्‌। ऋ० ३-१७-१ 


विश्व भर के लिये वरणीय यह अग्नि प्रथम धर्मों के अनुसार प्रज्वलित की 
गई है ओर समिधा आदि के द्वारा भली भांति बढ़ रही है। इसके केश (ज्वालायें) 
प्रदीप्त हैं । घी के द्वारा चमकी हुई यह पवित्र करने वाली सुन्दर यज्ञाग्नि देवताओं 
के यजन के लिये है । 


मंत्रगत प्रथम धम का क्या अर्थ है ? इसे समझने के सिये नीचे लिखे मंत्र 
पर विचार करें: 


यज्ञेन यज्ञमयजन्त देवा स्तानि घर्माणि प्रथमान्यासन्‌ १०-९०-१६ देवताओं 
ने यज्ञ के द्वारा यज्ञ किया । वे प्रथम घमं थे । ऐसा यज्ञ करके ये देव महिमा से 
सम्पन्न हुए और उस नाक लोक के निवासी बने, जहां पहले के साध्य और देव 
विद्यमान थे । 


“नीचे लिखे मंत्र में भो प्रथम धसं का वर्णन है :-- 


वाज्यसि वाजिनेना सुवेनीः सवितः स्तोमं सूवितो दिवं गाः । 
सुवितो घमं प्रथमान्‌ सत्या सुवितो देवान्‌ त्सुवितोऽतुपत्म। १०-५६-३ 


लुम बलवान हो । तुम अपने बल से सुन्दर हो । तुम्हारा स्तोम सुन्दर है। 
लुम सुन्दर देवलोक को जाओ । तुमने सुन्दर प्रथम धर्मे का पालन किया है। तुम 
सुन्दर देवों को और सत्य को प्राप्त करो । 


इन मन्त्रों में प्रथम घम का अर्थ वे सूक्ष्म नियम हैं जो स्थूल द्रव्यमय यज्ञ 
से पहले क्रियाशील थे । सृष्टि की रचना में सूक्ष्म से स्थूल की ओर आने का नियम 
है । यज्ञ दोनों ही स्थानों पर है, परन्तु प्रथम घमं में यज्ञ से यज्ञ होता है, द्वितीय में 
इवि आदि स्थूल सामग्री हारा । दोनों के मूल में सवंहुत यज्ञ पुरुष है और जो देव 
सृष्टि-रचना में भाग लेते हैं, वे उसी का अनुसरण करते हें । प्रथम धर्म में इस 
आधार पर हम भाव-यज्ञ, रचना यज्ञ और ज्ञानयज्ञ की गणना करेंगे । कालयज्ञ की 
ओर भी पुरुष सूक्त ने संकेत किया है जिसमें बसन्त को घी, ग्रीष्म को इन्धन और 
शरद को हवि का रूप दिया गया है । 


जब सृष्टि बन जाती है, तो सूर्य, चंद्र आदि साकार प्राकृत देव भी उसी 


अथम धर्म का अनुसरण करते हुए यज्ञकाय में संलग्न हो जाते हैं ओर प्राणियों के 

'करने लगते हैं | ef Snes 


नीचे लिखे मंत्र में सनातन अथवा शाइवत घर्मो का वर्णन है — 2: 22 | 


वैश्वानराय पृथुपाजसे विपो रत्ना विधन्त धरुणेषु गातेवे।. ; / 
अग्निहि देवाँ अमृतो दुवस्यत्यथा धर्माणि सनता न दूदुषत्‌ । ३-३-१ 
धारण करने वाले मार्गों में जाने के लिये अत्यन्त गतिशीत वैश्वानर के लिये 
रमणीय स्तोत्र गाये जा रहे हैं । यह अमृतारिन वैश्वानर देवों की सेवा करता है। 
इसीलिये सनानत धर्म दूषित नहीं हो पाते । वे ज्यों के त्यों निमंल बने रहते है। 


प्रथम धर्म ही शाश्वत घमं का रूप धारण कर लेते हैं। पूर्वकाल में जिन 
धारक नियमों का प्रचार था, वे आगे चलकर परम्परा का निर्माण करते हैं। उनकी 
'एक श्यू खला चल पड़ती है । प्रथम धर्म के पालक देव थे। परम्परा में aa को 
एक-एक कड़ी बने हुए जो याजक इन धर्मो को आगे बढ़ते हैं, वे मानों उन्हें जीवन्त 
रूप प्रदान करते हैं । सर्वज्ञ एवं सवं व्याप्त प्रभु अपनी रचना में इस Tae को 
समाप्त नहीं होने देते । इसी लिये ये धर्मे शाश्वत कहलाते हैं । प्रलय में समग्र; रचना 
ही प्रभु में लीन हो जाती है। यज्ञ का कायं प्रत्यक्ष से परोक्ष हो जाता.है और 
'किसी अन्य सूष्टि में वह प्रत्यक्ष एवं आविभूंत हो उठता हैं । 


प्रलय के पश्चात यज्ञ का वही रूप पुनः चल पड़ता. है ।' वेद ने अग्नि को 
सृष्टि रूपी यज्ञ का होता कहा है। वेद के आधार पर महषि यास्क ने अग्नि के 
तीन रूप माने हैं--मित्र, वरुण और afia । मित्र अर्थात्‌ सूर्यं दो स्थानीय हे। 
बरुण अर्थात्‌ विद्युत अन्तरिक्ष स्थानीय है । अग्नि पृथ्वी स्थानीय है ।-रचना में सूर्य 
और विद्युत पार्थिव अग्नि के पूर्वज हैं । प्रत्येक सन्तति अपने पूर्वजों के धम का 
-अनुकरण करती है। परम्परा का निर्माण इसी पद्धति पर होता है और ध्वर्भ का 
रूप अग्रसर होता रहता है । नीचे लिखे मंत्र में इसी तथ्य का प्रतिपादन हुआ है:-- 


यस्त्वद्‌ होता gat अग्ने यजीयान्‌ द्विता च सत्ता स्वधया च शंभुः । y 3 

तस्यानु धर्म प्रयजा चिकित्वो अथानोधा अध्वरं देववीतौ । ३-१७-५ 
हे अग्नि । तुमसे जो पूर्व का होता है और जो दो प्रकार की सत्ताओं में .अपनी 
शक्ति के साथ कल्याणकारी रूप में वर्तमान है, उसी के धमे का अनुसरण करते 
हुए तुम यज्ञ करो । तुम विद्धान हो । दिव्यता के विशिष्ट पथ में हमारे अध्वर को 
धारण करो । Poe Ie 
i afa का पूर्वज सूर्ये यज्ञ कर रहा है । यही उसका धर्म है । इस घमं: से वह 
कभी विचलित नहीं होता । पुरुषसूक्त में उसे देवताओं का अग्रज, पुरोहित और 


CC-0.Panini Kanya Maha Vidyalaya Collection. 


Digitized by Arya Samaj Fotndation Chennai and eGangotri 


इसीलिए अपनों के लिये तपने वाला कहा गया हे । उसे ब्राह्मीकान्ति, भगं अथवा 
प्रकाश इसी आधार पर प्राप्त होता है । अग्रज यदि इस धम का पालन नहीं करेगा, 
तो वह अपनी प्रतिष्ठा तथा सत्ता से हाथ घो बेठेगा । सूर्य के उपरान्त अन्तरिक्ष 
स्थित विद्युत भी इसी यज्ञकार्य को सम्पादित करती है । पाथिव अग्नि भी इसी 
प्रकार के यज्ञ का होता बनता है । 


सूर्य के घर्म का वर्णन नीचे लिखे मंत्र में है :- 


ते हि द्यावा पृथिवी विश्व शंभुव ऋतावरी रजसो धारयत्‌ कवी । 
सुजन्मनी घिषणे अन्तरीयते देबो देवी धर्मणा सूर्यः शुचिः | १/१६०/२ 


पवित्र और दिव्यगुण सम्पन्न सूर्य धमे के द्वारा द्यावा और पृथ्वी के बीच 
में विश्व को शान्ति देने वाले लोकों को धारण करता हुआ चल रहा है | 


नीचे लिखे मंत्र को भी सूर्य पर घटाया जा सकता है :। 


इस मंत्र में इन्द्र शब्द आया है जिसके कई अर्थ हैं। इन्द्र मन है । इन्द्र आत्मा है । इन्द्र 
सूर्य भी है । गणित में जैसे अ कई संख्याओं का बाचक है, बैसे ही वेद के इन्द्र आदि 
शब्द कई अर्थों के वाचक है-- 


इन्द्र ऋमभुमान्‌ वाजवान्‌ मत्स्वेह नोऽस्मिम्त्सवने शच्या पुरुष्टुत । 
इमानि तुभ्यं स्वसराणि येमिरे ब्रता देवानां मनुषश्च घर्ममिः। ३/६०/६ 


हे इन्द्र ! हे सूर्य ! तुम गतिशील हो, बलवान हो । हमारे इस यज्ञ में 
तुम अपनी शक्ति (प्रभा) के साथ आकर आनन्द प्राप्त करो । मानव जिन यज्ञों की 
रचना करता है, वे सूर्य तक पहुंचते हैं । हमारे इन यज्ञों द्वारा सूर्य प्रसन्न होता है 
और हमको भी प्रसन्न करता है। भगवद्गीता के शब्दों में यज्ञ द्वारा हम देवों को 
भावित करते हैं और बदले में देव हमें भावित करते हैं सूर्य के ब्रत अर्थात धर्म 
के अनुसार ही वायु, पृथ्वी आदि देवों के ब्रत भी चलते हैं। जो मानव इन ब्रतों 
और घमों का पालन करते हैं वे मानों सूर्य की ओर ज़ा रहे हैं। देवताओं के ब्रत 
अपने आप चलते है । उन्हें कोई निर्देश या प्रेरणा नहीं देता । मनुष्यों को निर्देशों की 
आवश्यकता पड़ती है । पर जो इन निर्देशों के पालन में निष्ठा पूवंक लग जाते हैं, 
उनके अन्दर दिव्यता का संचार असंदिग्ध रूप में होने लगता है । 


: इस मंत्र में घर्म शब्द बहुवचत में प्रयुक्त हुआ है । वैसे वेद में धम शब्द का 
प्रयोग एंक वचन, में भी हुआ है | जहां एक वचन का प्रयोग है, वहाँ धर्म के आगे 


= ` कोई अपवाद,स्वीकार नहीं किया गया 1 बहुवचन में अप्रवाद आ सकते हैं और यह 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


कहा जा सकता है कि धर्म के रूप अनेक हैं । मनुष्यों के सम्बन्ध में तो, यह निविवाद 
कहा जा सकत है, क्‍योंकि वे भिन्न-भिन्न स्थितियों में कायं करते हैं। विद्यार्थी का 
चर्म व्यापारी के धर्म से भिन्न है क्षत्रिय का ध्म ब्राह्मण-धर्मं से भिन्न है । अतः 
-धमं शब्द का वहुवचन में प्रयोग समीचीन है । 


नीचे लिखे मंत्रों में भी धर्म शब्द का प्रयोग वहुवचन में हुआ है :-- 


समिघानः सहस्नजिदग्ने धर्माणि पृष्यसि । 
देवानां दूत उक्थ्यः । ५-२६-६ 


हे अग्नि! तुम सहस्त्रजित हो । प्रज्वलित होकर तुम धर्मो को पुष्ट करते हो 
और देवताओं के प्रशंसनीय दूत हो । 


अस्निधर्म से समवेत व्यक्ति ही विजयी वनते हैं और एकाकी होते हुए भी. 
सह्रों को पराजित कर देते हैं । जिसके अन्दर आग्नेयता प्रज्वलित है, जो भस्मवत्‌ 
दीन, पददलित तथा निष्प्रभ नहीं है, वही धर्मो, कतंव्यों, नियमों, wat आदि का 
पालन-पोषण कर सकता है और वही दिव्यता का संदेश अन्यों तक पहुंचा सकता है | 


उत यासि सवितः त्रीणि रोचना उत सूर्य॑स्य रश्मिभिः समुच्यसि । 
उत रात्री मुभयतः परीयसे उत मित्रो भवसि देव धर्मभिः । ५-५१-४ 


हे सविता! तुम तीनों लोकों में जाते हो। तुम सूर्य की रश्मियों के साथ 
'एक होते हो । तुम रात्रि के दोनों ओर घेरा डालते हो और हे देव! तुम घमों के 
द्वारा मित्र बनते हो । 


जब सूर्य की रश्मियाँ फैलती हूँ, तो एक सैकंड में ८६ हजार मील की गति 
से चलकर वे पृथ्वी, अन्तरिक्ष तथा द्योलोक तक अल्पकाल में ही पहुंच जाती हैं। 
किरणें क्या जा रही हैं मानों उनके साथ सम्पूणं सूर्ये ही जा रहा है और सवको 
प्राप्त हो रहा है । यह सूर्य रात्रि के पूर्व तथा पश्चात दोनों और वतमान है और 
जो आदि तथा अन्त में है, वह मध्य में भी है। इस कथन के अनुसार सूर्य का 
प्रकाश हमारे साथ सदेव विद्यमान रहता हैं। वह हमारा परित्याग नहीं करतां। 
चाहे जैसा सघन से सघन अंधकार हो, वह सूर्य नहीं, तो सूर्य के प्रतिनिधि चंद्र, 
'विद्युद्वीप, लालटेन आदि के द्वारा भग्न होता ही रहता है । यह सूर्य घर्मो द्वारा मित्र 
बनता है । तपस्वी तप द्वारा इसे अपनाते हैं । भक्त उपासना द्वारा इसे अपनाते हैं, 
इसके बरणीय भग को धारण करते हैं । कर्मकाण्डी इष्टा पूर्त तथा यज्ञा, सवनों 
द्वारा सूर्य के सखाभाव को प्राप्त करते हैं । एक नहीं, ऐसे विविध घमं हैं, यज्ञानुष्ठान 
हैं, कत्तव्य कर्म हैं जो साधक को सूर्ये के सखित्व में पहुंचा देते हैं। 

. भित्र के प्रति मित्र के एक नहीं, अनेक करणीय धर्म हैं । मित्र को मित्र का 
साथ देना है--संपत्ति में भी और विपत्ति में भी । मित्र, मित्र को सद्धमे पर चलाता 
है और अघम से रोकता है । वैसे तो कुछ पग चलकर साथ देने से ही मंत्री हो 
जाती है, पर तीन पैर रखना, तीनों लोकों में साथ देना, शारीरिक, मांनसिक तथा 
आध्यात्मिक क्षेत्रों में. सहयोग करना ऐसा प्रयोग है जो मित्र को विष्णुपद प्रदान 
करने की शक्ति रखता है, उसे वास्तविक अर्थो में व्यापकता देता है, पल-पल तथा 
स्थान-स्थान में साथी बनाता है. 


विशां राजानमङ्भूतं अध्यक्ष घरमणामिमम्‌ | 
अग्निमीले स उ श्रवत्‌ | ८--४३--२४ 


“(aia देव ! सुनो तो । में तुम्हारी स्तुति कर रहा हूं। तुम प्रजाओं के 
UATE; और धर्मो के अद्भुत अध्यक्ष हो । - 


* यहाँ अग्नि राजा है । ध्म-मर्यादा-पालन पर उसी की दृष्टि रहती है । 
प्रजा का अंग-अंग अपने Tal, कतेब्यों पर दृढ़ रहे-यह तभी संभव है जब राजा 
का शासन दण्ड.: निरन्तर जागरूक बना रहे । अध्यक्ष फा अर्थ है, जिसकी आंख 
सबके ऊपर रहें, जो सबको देखता रहे । यदि हम सदैव अनुमव करते रहें कि कोई 
हमें देख रहा है, हमारे कर्मों पर किसी की दष्ट हैं, तो हम अधम से बचे रह 
सकते हैं और धर्म का पालन करके सामाजिक मर्यादा को तो सुरक्षित रखते ही हैं, 
साथ ही अपना भी कल्याण-साधन करते हैं । | 


gar सोम gat असि, वृषादेव वृषव्रत: । 
वृषा धर्माण दधिसे । ९-६४-१ 


'सोम ! तुम वृषा हो, बलवान हो भौर इसी हेतु चसक रहे हो, द्युतिमान 
हो । हे देव ! तुम बवान हो, इसीलिये तुम्हारे ब्रत भी बलवान हैं, अधर्षणीय हैं । 
तुम बलवान हो, इसीलिये तुम धर्मो को धारण करते हो । 


बलवत्ता चमक पैदा करती है। निर्बल निस्तेज होते हैं। जो शक्तिशाली 

` हे, वही अपनी तथा दूसरों की अभिलाषाओं को पूर्ण कर सकता है । बलवान के 

हाथ में ही घमं की घ्वजा स्थिर होकर फहराती है । निर्बलता, दीनता तथा अशक्तता 

तो मानब को कर्तव्य पथ से, घमंमागं से च्युत कर देती है। कायर न कर्म कर 

सकता है, न वीर्यवान बन सकता है और न स्वरूपवान ही हो सकता है। . 

fnar घामानि विश्वचक्ष ऋश्वसः प्रभोस्ते सतः परियन्ति केतवः । ` 
व्यानशिः पवसे सोम घर्माभिः पतिविशवस्य भुवनस्य राजति। ९-८६-५ 


हे विश्वचक्ष ! तुम विश्व भर को देख रहे हो। तुम प्रभु अर्थात्‌ स्वामी 
हो । तुम ऋभु या दीप्तिमान हो | तुम्हारे ध्वजा-पट, तुम्हारा ज्ञान कराने वाले 


'ज्ञापक केतु समस्त लोकों के चतुदिक फहरां रहे हैं । तुम व्यापक हो और धर्मनिष्ठ 


व्यक्तियों के धर्मो से ही द्रवित होते हो, ढरते हो, उन पर कृपा की वर्षा करते हो। 
तुम समस्त भूवन के पालक रूप में चमक रहे हो” । 
सोम पवमान की दया प्राप्त करनी है, उन्हें अपनी ओर afaa करना है, 


तो घर्मो, नियमों, कतंव्यो का पालन करो । सोमदेव सतत जागरित रूप में सब की 
गति विधि को देख रहे हैं । 


इन्दुधंमाणि ऋतुथा वसानो दश क्षिपो अव्यत सानोअव्ये। ६-६७-१२ 


इन्दु? अर्थात्‌ सोमदेव ऋतुओं के अनुकूल घर्मो को धारण करते हैं। दश 
दिशायें उन्हें अक्षय शिखर पर सुरक्षित रखती हैं । चंद्र कितने दिनों से हमारे 
आह्लाद का कारण बना हुआ है। वह कब से आकाश के ऊंचे शिखर पर सुरक्षित 
है ! इसकी सुरक्षित स्थिति का एक ही कारण है कि यह ऋतुओं के अनुकूल अपने 
धर्मो को धारण करता है । समय आने पर यही ओषधियों में रस डालता है, उनके 
पत्तों, फूलों और फलों को सरस, हरे-भरे, सुन्दर और विविध प्रकार के रंगों से 
संयुक्त करता है । शरद ऋतु की पीयूषवषिणी पुणिमा का जनक चंद्र ही है। 
वासन्ती वैभव तथा ग्रीष्म काल की खुले मेदानों में छिटकती चांदनीं ने किसे 
आकर्षित नहीं किया ? सोमलता के पर्णो का चंद्र की कलाओं के साथ बढ्ना-घटना' 
प्राचीन विज्ञान की प्रसिद्ध घटना है । इन्हीं धर्मों की रक्षा के कारण दशों दिशाओं 
द्वारा इसकी रक्षा हो रही है और प्रलय पर्यन्त होती रहेगी । घमों रक्षति रक्षितः । 
घमो धारयते प्रजा: | धर्म ही सबको धारण कर रहा है। जो घर्म की रक्षा करता 
है, घर्म उसकी रक्षा करता है । 


स तू पवस्व परि पार्थिवं रजो दिव्या च सोम धर्मभिः । 
त्वां विप्रासो मतिभिविचक्षण शुभ्रं हिन्वन्ति घीतिभिः । ९-१०७-२४ 


हे सोम ! तुम घमो द्वारा पाथिव तथा दिव्य लोक के चारों ओर क्षरित 
हो जाओ । हे विचक्षण ! तुम शुख्र हो। तुम्हें विप्रजन अपनी बुद्धियों और कर्मों 
द्वारा बढ़ाते हें। ' 

विप्र व्यापक बुद्धि वाले होते हैं। उनकी बुद्धियाँ संकुचित, स्वार्थ-प्रेरित 
नहीं होतीं । वे व्यापक दृष्टिकोण से विचार करते हैं । उनकी घीतियाँ, धारक 

कर्म शक्तियाँ भी वैसी ही सर्वजनहित-साधिका होती हैं । ऐसे विप्रो के ज्ञान तथा कर्म 
द्वारा परम प्रभु का प्रकाश होता है । सामान्य जन इन्हें देखकर परम कारुणिक 
सर्वव्यापक प्रमु का ध्यान किया करते हैं। ऐसा कैसे होता है? यह होता है परम 
प्रभु के व्याक घर्मो, नियमों तथा व्यवस्थाओं के द्वारा । चे न केवल प्राथिव (जिससे 
हमारा विशेष सम्बन्ध है) अपितु दिव्य लोक के भी चारों ओर अपने विविध घमो 
के संचालन द्वारा स्वयं प्रकट होते रहते हैं वे क्षरित होते हैं, द्रवित होते हैं जिससे 
सबको आश्वासन प्राप्त होता रहे । सूर्यं के प्रकाश के रूप में, चंद्र की ज्योत्स्ना के 
रूप में, नक्षत्रों की शुम्र ज्योति के रूप में उन्हीं की युति का प्रसार हम तक हो 
रहा है--हम पाथिव प्राणियों तक ही नहीं, द्युलोकवासी मुक्तात्माओं तक भी | 
शरीर एवं बुद्धि दोनों के क्षेत्र उन्हीं से प्रकाशित होते हैं । 


नीचे लिखे मंत्र में भी इसी तथ्य का उदघाटन हुआ है:-- 
विस्राड वृहत्‌ सुभृतं वाजसातमं धर्मन्‌ दिवो घरुणे सत्य मपितम्‌ । 
अमित्रहा वृत्रहा दस्युहन्तमं ज्योतिजंज्ञे असुरहा सपत्नहा ॥ १०-१७०-२ 


द्यावा के प्रकाशमय घारक धर्म में विशेष रूप से चमकने वाला, सबसे बड़ा, 
सबका पोषण करने वाला और बल को प्राप्त कराने वाला सत्य निहित है । वही 
शत्रुहन्ता, वृत्रहन्ता, दस्युहन्ता, असुर संहारक तथा प्रतिपक्षियों का विनाशक प्रकाश 
- प्रकट हो रहा है। यहां घर्म शब्द का प्रयोग एक वचन में हुआ है | द्यावा का घर्म 
एक ही है-प्रकाश करना | इस प्रकाश का स्त्रोत सर्वोत्तम प्रकाशस्वरूप परमात्मा ही 
है । द्यावा का यह प्रकाश बाहर और प्रज्ञा-मेघा-वुद्धि का प्रकाश भीतर एक महती 
शक्ति है । अविनाशी सत्य इसी के गर्भ से अभिव्यक्त एवं आविभू त होता है । जिसे 
यह मिल गया, उसके वारक विघ्न, शत्रु, दस्यु, असुर तथा प्रतिपक्षी सब समाप्त 
हो गये । ज्योति के सामने अंधकार में पलने बाले कीट ठहर नहीं सकते । द्दे ष-मोह- 
शोक आदि भाव इसी प्रकार के कीट हैं । प्रभु के प्रकाश के आविभूत होते ही इनकी 
सत्ता नष्ट हो जाती है । साधक अनुभव करने लगता है कि ये तो मेरे पैरों के नीचे 
दबे पड़े हैं। ये मुझे क्या वशीभूत करेंगे ? मैं प्रकाश का प्राणी, ये अविवेक जनित 
अंधकार के निवासी ; मैं इन्द्र और ये वृत्र ; मैं हिसा से ऊपर ओर ये हिसा में 
सराबोर--ये भला मेरा कया बिगाड़ सकते हैं ? 


घर्म का एक बचन में प्रयोग नीचे लिखे मंत्रों में भी हुआ है:-- 
` त्वे विश्वस्माद्‌ भुवनात्‌ पासि घमंणाऽसूर्यात्‌ पासि धर्मणा । १-१३४-५ 
हे देव! तुम घर्म द्वारा समस्त भुवन, उत्पन्न वस्तूजात से बचाते हो। घर्म 
हारा ही तुम असुरों के घातक आक्रमणों से हमारी रक्षा करते हो । 

यहां धर्म पुण्य कमं है, सदाचार है । जो पुण्यवान हे, प्रभु उसके साथी है । 
संसार की कोई सत्ता ऐसी नहीं जो प्रभु के प्यारे को चोट पहुँचा सके | घमं जीव 
को प्रभु का प्यारा बना देता है। असुरों की अनी, उनके घातक इरादे धर्मात्मा के 
सामने वैसे ही भग्न हो जाते हैं जैसे पत्थर पर गिरा हुआ मिट्टी का ढेला । 


ते सूनवः स्वपसः सुदंससो मही जज्ञुर्मातरा पूर्वचित्तये । 
स्थातुश्च सत्यं जगतश्च धर्मणि पुत्रस्य पाथः पदमद्वयाविनः। १-१%९-३ 


महान माताओं ने, द्यावा ओर पृथ्वी, ऋत और सत्य, प्राण और रयि, 
पुरुष और प्रकृति के तत्त्वों ने शोभनकर्मा एवं दर्शनीय पुत्रों को जन्म दिया है। यें 
पुत्र अपने पूर्वजों का स्मरण करते हैं, उनके यज्ञ स्वरूप का ध्यान करते हैं । इस 
यज्ञ धमे में ही स्थावर तथा जंगम, चर एवं अचर, लोक तथा भूत सभी का सत्य, 
सत्ता सुरक्षित है । यही घर्म पुत्रों के मार्ग की गति को विना विघ्न-बाधा के आगे 
बढ़ाता है । 


आज धर्म-निरपेक्षता को प्रमुखता दी जा रही है । पर क्या धमे के विना 
हम एक पग भी आगे बढ़ सकते हैं ? उन्नत हो सकते हैं ? सम्य ओर संस्कृत बन 
सकते हैं ? नहीं, धमं ही तो हमको, हमारे अस्तित्व को धारण कर रहा है । घर्म 
बिहीन जातियां मात्स्य न्याय के चपेटे में एक दूसरे को खाने लगती हैं। आपाघापी 
का बाजार गर्म हो उठता है। घर्म पर स्थित, पुण्यकर्म-परायण व्यक्ति और जाति 
ही एक दूसरे की सहायता करते हुए जीवित रहते हैं और सुख एवं शान्ति का 
अनुभव करते हैं । 


पूर्वचित्तये पद मंत्र में सारगर्भ अर्थ रखता है । हमारा अतीत महान 
है । उस महत्ता के उपरान्त हमारा क्रमशः हास होता गया है । साक्षात्‌कृत घर्मा 
ऋषि पूर्वं थे। अब र्लानि-ग्रस्त पंडित हैं। स्वागम अतीत कहता है : “हमारी 
ओर देखो । हमारा स्मरण करो और आदशं की ओर चलने का प्रयास करो । 
पहले दीर्घायु पुरुष थे । अव अल्पायु रह गये हैं। त्याग एवं तपस्या, श्रद्धा 
एवं दीक्षा, वीये एवं विश्वास दीर्घायु के साधक हैं । इस तथ्य का ध्यान रखते 
हुए हम संयमशील बनें और अपने से पहले, पूर्वकाल के महापुरुषों कां 
स्मरण करें | 


यही भाव निम्नांकित मंत्रो में भी पाया जाता है :— 


इनोत पूच्छ जनिम कवीनां मनीघृतः सुकृत स्तक्षत याम्‌ । 
इमा उते प्रण्यो वर्धमाना मनोवाता अघनु धर्मणि ग्मन्‌ । ३-८३-२ 

१४ ` उन कवियों के जन्मों को पूछो जिन्होंने मन कां संयम किया था, जो सुकृती 
थे और जिन्होंने ययौ लोक, दिव्यता, प्रकाशमयी अवस्था को प्राप्त किया या निर्मित 
किया । मन की लहर के समान बढ़ती हुई तुम्हारी प्रकृष्ट नीतियाँ धर्म की ओर 
घावित हों, घर्म में समाविष्ट हों । ; 5 a 


द्यौ लोक, प्रकाश की प्राप्ति पुण्यकर्म तथा मन को धारण करने, उसे 
संकल्पै-विकल्पों से हटाकर केन्द्रस्थ करने से होती है । यह केन्द्रस्थता पूर्वं ऋषियों 
को सहज सुलभ थी । हम भी इस प्रकृष्ट प्रणाली का अनुगमन करें और धर्म में 
अपनी घृति को लगावें। हमारी नीतियों का आधार भी घर्म हो । वे धर्म द्वारा 


संचालित हों । 


BAT ऋतं धरुणं धारयन्त, यज्ञस्य शाके परमे व्योमन्‌ । 
दिवो घर्मन्‌ घरुणे सेदुषो नृन्‌ जाते रजाताँ अभि ये ननक्षुः। १५-१५-२ 


ऋत या सदाचार के सत्य नियमों का पालन करते हुए, जो सबके घारणकर्ता 
sod को अपने जीवन का अंग बना लेते हैं, वे यज्ञ के अद्भुत सामथ्यं, परम व्योम 
सें प्रकाश को घारण करने वाले घरुण ( यज्ञस्तम्भ, सूर्य, ) पर आसीन, हम जातों 
की अपेक्षा अजात, प्रेरक देवताओं, दिव्य शक्तियों को सामने ही प्राप्त कर लेते हैं। 


सत्पुरुष कहते हैं : Right is might--aa ही बल है। देवों में ऋत 

` भरा रहता है । ऋत की प्रथमजा के उपासक ऋतम्भर बन जाते हूँ । यह Ya उनका 

निवास स्थान है। सूर्य की किरणों को वाहन बनाकर ये ऋतम्भर देव स्वच्छन्द 

गमन करते हैं । इन्हें प्राप्त करना है, तो हम भी ऋत को अपने आचरण का अंग 

बनावे, ऋत की उपासना करें | यदि हम जात से अजात होना चाहते हैं, जन्म 

मरण के चक्र से छट जाना चाहते हैं, तो अपने पूवज इन देवों की शरण ग्रहण 
करें | परमपद को प्राप्त करने का सुगम, परन्तु सबसे कठिन पथ यज्ञ का पथ है 
यज्ञिय बनने का सामर्थ्य हमारे पास होना चाहिये । 4 


Sp, 


ब्रतेन स्थो AAA TAT यातयज्जना । 
नि बहिषि सदतं सोमपीतये। ५-७२-२ 


3A घर्मपूवंक चलनेवाले जन स्थिर क्षेम वाले होते हैं । ब्रत के द्वारा वे-सम- 
. IRR बनते हैं । हम सवके जीवन अस्थिर हैं, स्थिरता से शून्य Fi कभी इधर 
___ दौडते हैं, कभी उधर, पर शान्ति हाथ नहीं जगती, सोमपान किया नहीं, भक्ति- 
आवना कभी जगाई नहीं, स्थिरचित्त होकर वेदी पर यज्ञ करने, ब्रह्म में ध्यान 
लगाने कभी बैठे नहीं । फिर सुस्थिरता आवे तो कँसे ? समवस्थित होना है, तो 


Fo) 

अपंच के चक्र-जाल at छोड़कर, हम वेदी पर, बहिः अथात्‌ कूशासन पर Fd और 


सोमदेव का ध्यान करें। उत्तर की, उच्चतर अवस्था की दिशा के अधिपति वही हैं। 
सत्य तथा दीक्षा से समन्वित होकर हम सोमदेव का पल्ला THs, प्रभुभक्ति में मग्न 
हों, तो उच्चतर अवस्था, उत्तरायण पथ की प्राप्ति हमें हो जायगी । यही पथ हमें 
स्थिर करेगा, HARA वाला बनावेगा, गमनागम से छुड़ाकर अया कर देगा 
निश्चिन्त और पूर्ण । पूर्ण हो जाने पर गति कहाँ? घड में अन्न जवतक भरा नहीं है, 
'घड़ा खाली है, तव तक उसमें अन्न का हिलना-ड्लना बना रहता है । भर AL बन्द 
कर दिया गया, तो हिलना-ड्लना कहाँ? हम भी इसी प्रकार खाली न रहकर 
THAT को प्राप्त करें । 


धर्मणा मित्रा वरुणा विपश्चिता व्रता रक्षेये असुरस्य मायया | 
ऋतेन fart भुवनं विराजथः सूर्यमाघत्यो दिवि चित्र्यं रथम्‌ । ५-६३-७ 


विद्वान मित्र और वरुण, अध्यापक और उपदेशक अथवो मंत्री और राजा 
ग्राण-प्रदाता (असु-र) देव की शक्ति अथवा प्रज्ञा द्वारा घमे की साधना करते हुए 
ब्रतों अर्थात्‌ नियम-व्यवस्थाओं की रक्षा करते हुँ। व्यापक नीति-नियम ऋत 
( moral laws ) के पालन द्वारा वे समस्त भुवनों के ऊपर विराजमान होते हैं, 
निखिल भुवनों को प्रकाशित करते हैं और सूर्य जैसे विचित्र रथ को द्योलोक 
में धारण करते हैं । 


सूयं रथ है, साधारण नहीं, अद्भुत | यह अपने अक्ष पर घूमता FATT जाने 
'किन किन सूर्यो की ( अपने सम्पूर्ण सौर मंडल के साथ ) परिक्रमा करता हे! यह 
areal इसमें कहाँ से आया ? मंत्र कहता है :---ऋत से । ऋत इसका पिता है, 
पालक है । ज्ञानी पुरुषों के ब्रत कंसे सुरक्षित रहते हैं ? मंत्र कहता है-धर्म से । 
र्म का अनुवर्तेन ही ज्ञानियों को असु+र शक्ति से सम्पन्न करता है । सदाचार और 
अज्ञा दोनों का संयोग साधक को पार लगाता है । > 


द्यावा पृथिवी वरुणस्य धर्मणा विष्क्रमिते अजरे भूरिरेतसा । ६-७०-१ 


यह विशाल जाज्वल्यमान द्यावा और यह बिस्तृत पृथ्वी किस पर Set हुए 
हैं ? इनकी स्थितिं का कारण क्या है? ये जो अजर दिखाई देते हें-वृद्ध होते हुए 
भी, अति प्राचीन होने पर भी, जराजरण से शुन्य और अत्यन्त वीयंवान युवा के 
समान-इनकी इस सतत तरुण वीर्येवत्ता का कारण कया है ? वेद कहता है--वरुण 
देव का धर्मे इन्हें धारण कर रहा, है, इन्हें अजर और अति .सामर्थ्यवान बना“ रहा 
है । यदि हम भी वरुण देव के शासन में चलें, उनके घर्म के अनुसार जीवन “व्यतीत 
करें, तो द्यावा और पृथ्वी के समान ही हम भी सतत तरुण बने रह सकते हैं ॥: - 

यो वामुजवे क्रमणाय र 
मतों ददाश धिषणे ससाधति | 


प्र प्रजाभिर्जायते धमं णस्परि 
gat सिक्ता विषुरूपाणि सब्रता | ६-७०-३ 
हे रोदसी ! द्यावा-पृथ्वी ! जो मानव सरल आचरण-व्यवहार के लिये 
अपने आप को तुम्हारे सुपुर्दे कर देता है, अपने को दे देता है, वह इस यज्ञकमें में, 
धारणा में सफल होता है । वह धर्म-परायण होकर सन्तानो, AMAL के द्वारा प्रख्यात 
होता है और तुमसे सिंचित, आप्यायित होकर विविध धमंरूपों के साथ समान ब्रत 
वाला बनता है । 


हमारा क्रमण, आचरण, सरल होना चाहिये । कौटिल्य, छल-कपट, पैशुन्य 
जीवन में अशान्ति उत्पन्न करते हैं । हमें विनयी, धर्मकार्य के लिये समर्पणशील होना 
चाहिये । जीवन-यज्ञ की सफलता इन्हीं गुणों पर आधारित है । धर्म-परायण व्यक्ति 
का जीवन दुरितों से दूर, आदित्यशक्तियों द्वारा संचालित, सुभग नीतियों का 
अनुगामी और कल्याणमारगी होता है । इसी हेतु वह सन्तान, धनधान्य, यश आदि 
से समृद्ध बनता है । उसका ब्रत, जीवन की मर्यादा-वद्ध गति, प्रभु पर विश्वास उसे 
उन्नति की ओर ले जाते हैं । 

या इच प्रस्वः त्वाऽऽसा गर्भमचक्तिरन्‌ । परिघमेव सूर्येम्‌ । ८-६-२० 

घमं जैसे सूर्य के चारों ओर विद्यमान होकर मानों उसे अपने गर्भ में धारण 
किये हुए है, उसका रक्षक बना हुआ है, वैसे ही जो अन्न आदि वसु है, वह धर्मात्मा 
व्यक्ति को अपने गर्भ में धारण कर लेता है, उसके चारों ओर छा जाता है और 
उसकी सुरक्षा का साधन बनता है । 


ऋग्वेद &-२५--२ से धम के द्वारा वायु में प्रवेश करने और ९-६३-२२ में 
धमं के द्वारा वायु पर आरूढ़ हो जाने का वर्णन है। TAT वायुमाविश-वायु में प्रवेश, 
वायवी गति की उपलब्धि, अन्तरिक्ष में विचरण, प्राणतत्व की प्राप्ति धर्म की धारणा 
से ही संभव है, यम-नियमों का पालन करने से ही साध्य है। वायुमारोह धर्मणा 
वायु. पर आरोहण, प्राण को वाहन बना लेना और उससे wea गति को सम्पादित 
करना भी घर्म पर ही आश्रित है | घमं उन्नयन का आधार है । | 

पीछे मंत्रों में सोम के साथ ऋत, मित्र और वरुण के भी नाम आये हैं । 
सोम ऊंचा उठाता है । प्राण, वीर्य, भावुकता, भक्तिभावना सभी मानव को अध: से ऊध्वं 
जे जाने वाले हैं | सोम को ब्राह्मणों का राजा कहा गया है, उसका कारण है भक्ति- 
भाव का ज्ञान-विज्ञान के ऊपर आधिपत्य । भक्तिभावनाओं को सोम की धारायें अथवा 
इन्दवः भी कहा जाता है । निम्नोंकित मंत्र इसी आशय की अभिव्यक्ति करते हैँ 

असूग्रमिन्दवः पथा THAT सुश्चिय:,।, .. : 
. . विदाना अस्य योजनम्‌ । ९-७-१. ; ; 

: सोम अर्थात्‌ भक्तिभावना के धनी साधक प्रभु के आयोजन को, ब्रह्माण्ड 
-पिण्ड' आदि के निर्माण तथा धारण की प्रक्रिया को जानते हैं।वे शोभन श्री से 
सम्पन्न होते हें । प्रभु की आश्रयिणी- सबकी आधारभूता-शक्ति उनके ललाट पर 
प्रदीप्त होती ज्ञान पड़ती है । ऐसा क्यों होता है ? कारण है, उनका ऋत के पथ 
'पर चलना और धर्मभावना में डूबे रहना । दुष्कृती तो ऋत के पथ पर चलही' नहीं 
सकते | उसके पार हो जांना तो उनके लिये असंभव ही है पर भक्त सुकृती होते 
हैं, ऋत' के पथ को जानते है और चलकर उसे पार कर जाते है । धर्म उनका 
सहायक बनता है L i 

तरत्‌ समुद्र पवमान ऊमिणा राजा देव ऋतं बृहत्‌ । 
aia मित्रस्य वरुणस्य धरमंणा प्र हिन्वान ऋतं बृहत्‌ | ९-१०७-१५. 


बिगत मंत्र के ऋत और घर्म दोनों इस मंत्र में भी विद्यमान हैं । वेद में 
कई स्थानों पर ऋत के वृहत समुद्र, तंतु या पथ का वर्णन आया है । तन्तु वितत 
“होता है, फैलता है 1 समुद्र भी फैला हुआ है ! पथ तो लम्बा होता ही है। ऋत का 
यह फैलाव (Extension) ब्रह्माण्ड है जिसमें अनेक लोक-लोकान्तर तथा प्राणियों 
'की गणना की जा सकती है । घर्म क्या है ? घर्म वह तत्त्व है जो इन सबको धारण 
करता है । घारण करने में प्राण तथा अपान, घन तथा RT, विधि तथा 
freq दो शक्तियाँ क्रियाशील रहती हैं। घारण की क्रिया इन्हीं दो शक्तियों 
पर आश्रित है । एक के द्वारा घारण शक्ति को सहायक बल मिलता है और दूसरी 
के द्वारा मार्ग में पड़ने वाले विघ्नों को हटाया जाता है । मित्र शक्ति सहायिका है, 
घन या प्राण है । वरुण शक्ति विघ्नों को निवारण करने वाली है || एक अन्दर कुछ 
डालती है ; दूसरी अन्दर से कुछ अनावश्यक, दूषित अंश को बाहर निकालती है । 
आघान तथा निष्कासन, धारण तथा अपनयन दोनों विधानों द्वारा शक्ति का 
'सम्पादन किया जाता है | कडक 

मंत्र कहता है कि हम मित्र और वरुण के धर्म द्वारा बढ़ते है । मित्र शक्ति 
हमें कुछ देती है और वरुण शक्ति वारक द्रव्य को बाहर फँकती है । इन दो क्रियाओं 
द्वारा हम वर्द्धमान होते हैं और बृहत या व्यापक ऋत को-सत्य नियम को प्राप्त कर 
लेते हैं 1 पर नियम स्वयं अपने में लक्ष्य नहीं दै । वह लक्ष्म तक पहुंचाने का साधन 
है । नियम जानकर हमें नियामक तक पहुँचना है। यह नियामक कैसे मिलेगा ? मंत्र 
कहता है--ऋत के बृहत समुद्र को पार कर जाओ, तो नियामक मिल जायगा। 
अजुर्वेद में इसीलिये लिखा है--ऋतस्य तन्तुं विततं विचुत्य-ऋत के फैले हुए इस 
तन्तु को चीर कर, इसके पार होकर, नियामक के, सवेव्याप्त प्रभु के दर्शन .करो । 

तक्षद्यदी मनसो वेनतो वाग्‌ ज्येष्ठस्य वा धर्मणि क्षोरनीके । 
आदीयमायन्‌ वरमावावशाना जुष्टं पति कलशे गाव इन्दुम्‌ । ९-९७-२२ 


प्रेमी भक्त जब मन से वाणी का उच्चारण करते हैं और वह वाणी 
ज्येष्ठ धाता, व्योम के धारक मुख में प्रविष्ट होती है, तब इन्द्रियाँ, कामना 
करती हुई, अपने इन्दु को, सेवनीय स्वामी को, वरणीय वर को हृदय रूपी कलश 
में प्राप्त करती हैं । 


मंत्र कहता है, स्तोत्रों का उच्चारण केवल मुख से नहीं, मन की वाणी सें 
करो | उच्चारण के एक-एक स्वर के साथ मन की वृत्ति लगी हो, मननशीलता 
संयुक्त हो । मन यदि mia का साथी है, तो हमारा कीर्तन, स्तवन स्वरों 
के आधार व्योम में प्रविष्ट हो जायगा, अपने सोत के समीप पहुंच जायगा । 
वेद इस सोत को ज्येष्ठ क्षु का नाम देता है। शब्द का क्षुवन, बहिर्गमन' 
और उसके साथ ही रचना में आकाश का अविर्भाव ब्रह्माण्ड की ज्येष्ठ स्थिति 
के सूचक हैं । ज्येष्ठ का घर्म है अवरों को अपने साथ ले चलना ओर शान्त 
स्थिति में पहुंचा देना 1 जीवात्मा इन्द्र की शक्तियां भी कामना करती हुई -इस 
व्योम के परमघारक सोम को, प्रभु को, कलश रूपी हृदय में प्राप्त कर लेती हैं। 
उपनिषदकार हृदयको आकाश की संज्ञा देते रहे हैं । हृदय भाव का केन्द्र है। भक्तिभाव 
वहीं से प्रसूत होता है, और उसके द्वारा हृदय ही में निहित प्रभु तक पहुँचा जाता 
है; उसे प्राप्त किया जाता है। 9 


घर्म का एकवचनीय प्रयोग आध्यात्मिक क्षेत्र के लिये विशेष रूप से हुआ' 
है, जैसा हम विगत मंत्रों में देख चुके हैं। उसका बहुवचनीय प्रयोग सामाजिक, 
आधिभौतिक तथा आधिदैविक क्षेत्र के नियमों का ज्ञापक है । अध्यात्म में धर्म का 
भाव मनुष्य को प्रपंच से पृथक रखता है और बहुत्व-स्थूलत्व से एकत्व एवं सूक्ष्मत्व 
की ओर ले जाता है-सांसांरिक इष्टि से यह तुजना है । ऋ० १४-४४-१ इसीलिये 
कहता है:--धर्मणा तूतुजानस्तुविष्मान्‌ | बलवान व्यक्ति भी धर्म के कारण तुजता 
है, कृश होता है।यह कृशता भौतिक है। आध्यात्मिक क्षेत्र में तो वह और भी 
अधिक बलवान बनता है। ` 


. सामाजिक क्षेत्र में माता के गर्भ से बाहर आकर बच्चा भूख-प्यास से 
चिल्लाता है; पर घर्म ने ऐपी व्यवस्था कर रखी है कि इधर बच्चा पैदा हुआ और 
. उधर मां की छाती में दूष भर गया | माँ भूख से व्याकूल बच्चे के मुख में स्तन डाल देती 
है । वह उसे चूसकर दूध निकाल लेता है जिससे उसकी भूख शान्त हो जाती है} 
यह पद्धति सहज स्वाभाविक रूप में किसने प्रचलित की है? ऋ० १०-२०२ के 

अनुसार यह प्रभु की धर्म-व्यवस्था है, उसकी धारक शक्ति है, जो बच्चे को मां के 
स्तन से दूध पिला कर उसे आनंद देरही हे--यस्य धर्मन्त्स्वरेनी: सपर्यन्ति मातुरूघ: | 


आप कह सकते हैं, यह तो धर्म की वायवी चर्चा है । इससे सामान्य जन 
कया ग्रहण कर सकते हैं ? उन्हें तो मोटी-मोटी बातें वताना चाहिये जिन्हें वे 
समझ सकें और समझकर जीवन में उतार सकें । अतः अब हम दार्शनिकता सें 
पृथक कुछ ऐसी शिक्षाओं वेदमंत्रो के आधार पर लिखेंगे जो वैयक्तिक तथा सामाजिक 
जीवन को क्लेश-रहित तथा मधुर बनाने वाली हैं । 


पाप का प्रभाव भोजन छोड़ देने से दूर होता हैः-- 


य आपि नित्यो वरुण प्रियः सन्‌ 
त्वाँ आगांसि कृणवत्‌ सखा ते । 
मा त एनस्वन्तो यक्षिन्‌ भुजेम 
यन्धिष्मा विप्रः स्तुवते वरूथम्‌ | ७-८८-६ 


जीव परमात्मा का सगा वन्धु, नित्य और प्रिय है, फिर भी, प्रभु का सखा 
होता हुआ भी, वह पाप किया करता है । परमात्मा अपापविद्ध है-पाप से एकदम 
पृथक | फिर जीव पापी क्यों बनता है ? उत्तर है, प्रभु को, अपने घर को छोड़ देने 
और भोग-लिप्सा में पड़ जाने के कारण । अतः वेद कहता है कि जब कोई पाप हों 
जाय, तो भोजन मत करो । भोजन छोड़ देने से अपना प्यारा प्रभु याद आवेगा' 
और पाप का प्रभाव नहीं पड़ेगा । पाप यदि पीछे न पड़ा, तो सामने भद्र ही भद्र हे, 
मंगल ही मंगल है। प्रभु Teta हैं, प्रकृष्ट ज्ञानी है । भोजन छोड़ देने और स्तुति 
द्वारा उनका स्मरण करने से वे अवश्य शरण प्रदान करेंगे | 


अकेले मत खाओ-- 


मोघमन्नं विन्दते अप्रचेताः 
सत्यं ब्रवीमि वध इत्स तस्य । 
नार्यमणं पुष्यति नो सखायं 
केवलाघो भवति केवलादी ॥ २१०-११७-६ 


मूर्ख, अविवेकी व्यर्थं ही अन्न को प्राप्त करता है । मैं सच कहता हूँ, यह 
उसका वध है, क्योंकि वह अपने अन्न से न तो अपने सखाओं को और न धर्मात्मा, 
न्याय-परायण विद्धानों को ही तृप्त तथा पुष्ट करता हे । वह अपने अन्न का सेवन, 
अपनी कमाई का प्रयोग, दूसरों की आँख बचाकर, केवल अपने ही लिये कर रहा 
है । अकेला खानेवाला पापी बनता हे । 

oo संत्य.पार लगाने वाला हे-- ` 
| सत्यस्य नांव; सुकृतमपीपरन्‌ । ९-७३-१ 
सत्य बोलना ऐसी नाव है जिस पर बैठकर सत्कर्म करने वाले भवसागर से 
पार हो जाते हैं । ; 
घ्राणो g सत्यवादिनमुत्तमे लोक आदधत्‌ । अथ० ११--६--११ 


परमेश्वर सबके प्राण स्वरूप हुँ । वे सत्य बोलने वाले को उत्तम लोक में 
स्थापित करते है । सत्य मन-वाणी--कमं द्वारा याथातथ्य का कथन हे । 


TEM सत्यमाप्यते | यजु० १९--३० 
यह सत्य श्रद्धा से प्राप्त किया जाता है । श्रद्धा ही श्रत्‌ या सत्य को 
धारण करने वाली है । 
मीठी वाणी बोलो 
जिह्वाया अग्ने मधु मे जिह्वा मूले मधूलकम्‌ । 
ममेदह क्रतावसो मम चित्त मुपायसि। - 


मधुमन्मे निक्रमणं मधुमन्मे परायणम्‌ । 
वाचा वदामि मधुमत्‌ भूयासं AJAT: Ao १-३ 


मेरी जिह्वा के अग्र भाग में मधु हो । जिह्वा का मूल मधुर हो । मेरा निक- 
लना ओर दूर-दूर तक जाना अर्थात्‌ मेरा आचरण और व्यवहार मधुर हो मैं 
बाणी से मीठा बोलूं और मधुरता की मूर्ति बन जाऊ | 


लालच मत करों-- 
ईशा वास्यमिदं सर्ग यत्किञ्च जगत्यां जगत्‌ । 
तेन त्यक्तेन मुञ्जीथा मा गृधः.कस्य स्विद्धनम्‌ । यजु० ४०-१ 


. इस चलायमान संसार में सब कूछ चलायमान है, पर यह एक अचल ईश्वर 
` से आवास्य है । ईश्वर ने ही जीव के लिये सब भोग दिये हे । अतः सब भोग, 
ऐश्वर्य, वेभव उसी के हैं । तू इन्हें अपना मत समझ और मत लालच कर । 


अन्दर-बाहर एक से बनो-- 


यदन्तरं तद्‌ बाह्य यद्‌ बाह्य तदन्तरम्‌ । Ao २-३०-४ 

जैसा अन्दर मन में हो, वैसा ही बाहर के व्यवहार में हो और जेसा बाहर 
का व्यवहार हो, वैसा ही मन में भी हो । a 
दुगु णों से बचो- 
विश्वानि देव afaag रितानि परासुव । 
यद्‌ भद्रन्तन्न आसुव । यजु० ३०-३ 


हे सर्वोत्पादक परमेश्वर ! हमें दुर्गुणों, दुरितों से वचाइये और जो भद्र है, 
कल्याणकारक है, सद्गुण है, वही हमें प्राप्त HUET | 


Scat मत करो । ag जलानेवाली है- 


ईर्ष्याया ध्राजिभ्रथमां प्रथमस्याः उतापराम्‌ | 


ala हृदय्यं शोकं तं ते निर्वापयामसि। अ० ६-१८-१ 


ईर्ष्या के प्रथम वेग को और उसके पश्चात उसी से निकलने वाले उसके 
परवर्ती वेग को दूर करो, क्यों कि वह अग्नि है जो हृदय को शोक से भरकर 
जला डालेगी । 


वेष से दूर. रहो-- 


` आरे देवा द्वेषो$स्मद्युयोतनोरुण: शमं यच्छत | १०-६२-१२ 
हे देवो! हमसे द्वेष कौ दूर रखो और इस प्रकार हमें विस्तृत सुख प्रदानकरो | 


किसी के ऋणी मत बनो- 


अनृणा अस्मिन्‌ अनृणाः परस्मिन्‌ तृतीये लोके अनूणाः स्याम । 
`ये देवयानाः पितूयाणाश्च लोकाः सर्वान्‌ पथो अनृणा आक्षियेम । ६/११७/३ 


ऋण की प्रवृत्ति निन्दनीय है । वह मानव को पराधीन बनाती है । सर्व 
परवशं दुःखम्‌ । परवशता में दुख ही दुख है। अतः हम न इस लोक में ऋणी रहें 
और न॑ परलोक में । देवयान और पितूयान जिन लोकों में ले जाते हैं-उनके सभी 
पथों में हम AAT होकर रहें। | 
छः प्रकार के दुव्यंसनों का त्याग करो-- , 
उलूकयातुं शुशुलूकयातुं जहि श्वयातुमुत कोकयातुम्‌ । 
. सुपर्णयातुमुत गृध्रयातुं दृषदेव प्रमूण रक्ष इन्द्र | अ० ८-४-२२ 

. उल्लू की चाल अज्ञान या मोह से अलग रहो । यह पापी है । तुमको भी 
पाप में डालेगा । शुशुलूक भेडिया का नाम है । यह हिंसक और क्रोधी होता है । 
इसकी चाल में हिसा और क्रोध हैं। इससे भी दूर रहो । एक कृत्ता दूसरे कृत्ते को 
देखते ही मात्सर्यं के कारण भोंकता है और आक्रमण करने लगता है। एक कृत्ता 
दूसरे कृत्ते की उपस्थिति को सहन नहीं कर सकता । हम मनुष्यों को इसको 
नाल-मात्सर्य-छोड़ देना चाहिये । कोक या चकवां-चकवी कामी होते हैं। काम में 
मनुष्य अंधा हो जाता है, विवेक से we हो जाता है और निलंज्ज बन जाता है। 
इस काम को भी छोड़ देने में ही कल्याण है। सुपर्णं अर्थात्‌ Tes बड़ा अभिमानी 
होता है । अभिमान अपने आपको ही नहीं देखने देता । अतः वह उत्थान का शत्रु 
है । उसको छोड़ देना ही श्रेयस्कर है । गृध्र बड़ा लालची होता है । पृथ्वी पर पड़ी 
शव को, मुर्दा मांस को, आकाश में ही दूर से देखकर उस पर गिरता है! मुर्दार 
अभक्ष्य है । लालची व्यक्ति भी अपने लोभ में भक्ष्याभक्ष्य, उचित-अनुचित का विचार 
नहीं करता । बुद्धि के साथ यह व्यभिचार है। काम जर क्रोध में बुद्धि साथ नहीं 
रहती । लोभ में लोभी उसका जान वूझकर कुप्रयोग करता है : ऐसे जघन्य लोभ को 
छोड़ देने में ही कल्याण है । 


कर्तव्य को कर्तव्य समझकर करते रही-- 


कृवंन्नेवेह कर्माणि जिजीविशेच्छतम्‌ समाः | 
एवं त्वयि नान्यथेतोऽस्ति न कमं लिप्यते नरे ॥ यजु ४०-२ 


सत्कर्मो को करते हुए ही सौ वषं जीने की इच्छा करो । कतंव्य कर्मे की 
साधना करने वाले नर में कर्म लिप्त नहीं होते | निलेपता के लिये इससे भिन्न अन्य 
कोई मार्ग नहीं है । 

चरैवेति, चरेवेति-[चलते रहो, कतंव्य कमं करते रहो । 

आलसी बनकर मत बैठो । स्वप्निल व्यक्तियों में दिव्यता का संचार नहीं 
हो सकता । जो पुरुप यज्ञ जैसे श्रेष्ठतम कर्म करता है, दिव्यता उसी को प्राप्त 
होती है । नरत्ब को देवत्व में परिणत करना है तो प्रमाद छोड़कर सत्कर्मशील 
बनना होगा । कर्म से आसक्ति तथा फलाकांक्षा को भी निकाल :दो । कर्म 
केवल कर्म के लिये, कर्तव्य पालन के लिये है-ऐसा ध्यान बना रहे, तो 
__ सिद्धि प्राप्त करने में कोई कठिनाई उपस्थित नहीं होगी । 


दानी बनो- 


| प्रणीया दिन्नाधमानाय तव्यान्‌ द्राधीयांसमनुपश्येत पन्थाम्‌ । 
ओ हिं वर्तन्ते रथ्येव चक्राअन्यमन्यमुप तिष्ठन्त रायः । १०-११७५ 

घनवातों कौ चाहिये कि वे प्रार्थनाशील भिक्षुक को दान देकर तृप्त 
न्करें । ऐसा करने में उन्हें ध्यान रखना चाहिये कि जीवन का पथ लम्बा है । 
‘Ta नहीं, कौन सा कर्म कब फलीभूत हो उठे । घन तो रथ के चक्र की भांति 
कभी ऊपर आता है और कभी नीचे चला जाता हैं । सम्पदा आज एक के पास 
“है तो कल दूसरे के पास चली जायगी । 
स इद्‌ भोजो यो गृहवे ददाति अन्नकामाय चरते कृशाय | 
अरमस्मै भवति यामहूता उतापरीषु कृणुते सखायम्‌ । १०/११७/२३ 
भोजन वही है, भोजन करना उसी का सार्थक है, जो घर आये हुए 
-अन्नकामना वाले दीन व्यक्ति को भोजन देता है । समय पड़ने पर यही दान 
“उसके काम आता है और परवर्ती काल में सखा बनता है । 


जुआ मत खेलो-- 


अक्षैर्मा दीव्यः कृषिमित्‌ कृषस्व वित्ते रमस्व ag मन्यमानः | 
तत्र गावः कितव तत्र जाया तन्मे विचष्टे सविताऽयमर्यः । १० ३४/१२३ 
जुआ मत खेलो । कृषि करो । उससे जो घन्‌ मिले, उसी को बहुत 
समझो और आनंद में मग्न रहो । इसी गाढ़ी कमाई से तुम्हारे घर में गायें 
रहेंगी और तुम्हारी पत्नी भी तुम्हारी होकर प्रसन्न रहेगी । सबके स्वामी प्रेरक प्रभु 
-ने मुझसे यही कहा है | 
स्वयं उठो-- 
स्वयं वाजि card कल्पयस्व, स्वयं यजस्व, स्वयं जुषस्व | महिमा ते 
अन्येन न सन्नशे | यजु० २३-१५ : 
हे वीयंवान पुरुष ! तुम स्वयं अपने को समर्थ बनांओ, स्वयं सत्कर्म करो, 
-स्वयं प्रभ-प्रार्थना में Get और सत्पुरुषों की सेवा करो । तुम्हारी महिमा तुम्हारे 
zt द्वारा प्राप्त होगी, किसी अन्य के द्वारा नहीं । 


उद्यानं ते पुरुष नावयानम्‌ । अथर्ग ८-१-६ sa 
हे पुरुष! तुम ऊपर उठने के लिये. आये हो, नीचे गिरने के लिये नहीं । 


पारिवारिक धर्म-- 


agaa: पितुः पुत्रो मात्रा भवतु संमनाः । 
जाया पत्ये मधुमतीं वाचं वदतु शन्तिवाम्‌ । २ 

मा भ्राता भ्रातरं ह्विक्षन्‌ मा स्वसारमुत स्वसा | -- 
सम्यञ्चः सत्रता भूत्वा वाचं वदत भद्रया । ३ अथर्ग ३--३० 

... . , पुत्र पिता के ब्रत के अनुकूल चले । परम्परा की रक्षा, कुलक्रमागत धर्मा 
की संस्थिति, इसी पद्धति से होगी । यदि पुत्र पिता के बिपरीत चला, तो पिता 
इस लोक से चलने के समय यह नहीं कह सकेगा, इस विश्वास के साथ शरीर 
नहीं छोड़ेगा कि पुत्र मेरे अवशिष्ट कार्य को पूरा करेगा ' पुत्र माता के मन के 
साथ एक हो, मां की इच्छा को पूर्ण, करे । पत्नी अपने पति से मीठी और 
शान्ति प्रदायिनी वाणी बोले । भाई भाई से और बहिन बहिन से द्वेष न करे ४ 
सब मिलकर चलें , समान ब्रत वाले बनें और मंगलमयी वाणी का उच्चारण 
करें । सबका पारस्परिक व्यवहार प्रेम से भरा हुआ हो । 


` सामाजिक धमं 


एक व्यक्ति गृहस्थ बनकर एक परिवार का निर्माण करता है ' एक ही 
पिता से सम्बद्ध कई परिवार मिलकर संयुक्त परिवार-प्रणाली को जन्म देते हैं । 
अनेक पृथक-पृथक परिवारों से ग्राम, कई ग्रामों से जनपद या प्रदेश और कई 
जनपद या प्रदेशों से एक देश या राष्ट्र को निर्माण होता है । एक महाद्वीप में 
कई देश -होते हैं और कई महाद्वीप भूमण्डल के विभाग कहलाते हुँ । 


. इस प्रकार भूमण्डल एक व्यक्ति नहीं, प्रत्युत अनेक व्यक्तियों, परिवारों, 
देशों और महाद्वीपों कां समुंदाय हैं । यदि संद्भावना और सहयोग को प्र मुखता 
दें, तो समस्त देशों का एकीकरण एक कुटुम्बबाद में हो सकता 21 रूस ने कम्यू- 
निज्म शब्द का प्रयोग एक कुटुम्ववाद की विचारधारा के रूप में ही किया है । 
हमारे देश में एक कुट्म्बबाद को ध्वनि अत्यन्त प्राचीन काल से चली आ रही 
है ।उदारचरित वालों की विशेषता निम्नांकित श्लोक द्वारा चरिताथे हो रही है-. 


अयं निजः परो: वेति गणना लघुचेतसाम्‌ .। 
उदार. चरितानान्तु वसुरेव कुटुम्बकम्‌ ॥ 


. देस है, यह पराया है--ऐसी विचारघारा संकीर्ण हृदय बालों की 
होती है । जो उदार चरित हूँ, वे वसुधा भर को अपना कुटुम्ब समझते हैं । 


स्वार्थं और परार्थं उनके लिये एकं ही है । 


. वेद भी इसी विचारधारा का समर्थक है । इसे हृदयङ्गम करने के लिये 
_ नीचे लिखे मंत्रों पर विचार :करे:-- भ 

` जनं बिभ्रती बहुधा विवाचसं नानाघर्माणं पृथिवी यथौकसम्‌ |... 
Bee धारा द्रविणस्य मे... दुहां, aAa चेनुरनपस्फुरन्ती.॥। अथर्ग १२-१-४५ 

' 1): अथर्गवेद के भूमि सूक्त में यह मेंत्र आता. हैं । मंत्र १२. में पर्जन्य को 
पिता और पृथ्वी को माता कहा गया है 1 पुत्र तो मानव है ही! इसं पृथ्वी पर 
"नानां प्रकार के मानव निवास करते हें | वे fafaa प्रकार की वाणियां बोलते 
हें । उनके गुण-धर्म भी भिन्न भिन्न हें । पर जैसे एक घर में कई प्राणी रहते 
हैं, वैसे ही पृथ्वी पर ये सव मनुष्य रहते हें । जैसे गौ स्थिर होकर दूध देती 
है, वैसे ही यह पृथ्वी मेरे लिये प्रभूत धन की घारा प्रदान करे। ' 


एक घर में एक Hera रहता है । इसी प्रकार पृथ्वी को: घर बनाकर 
सब मनुष्य एक कुटुम्ब के रूप में रहें । सव में सौहार्दं हो, प्रेम हो, जैसे भाई 
भाई में होता है । ; 


सहृदयं सांमनस्य मविद्वेष॑ कृणोमि वः । 
अन्यो $न्यमभिहर्यत वत्सं जात मिवाध्न्या ॥ अथर्य ३-३०-१ 


सभी मनुष्यों के हृदय और मन समान हों और एक दूसरे के प्रति शत्रु 
भाव से रहित हों । वे परस्पर वैसे ही प्रेम करें जैसे गो अपने बछड़े से प्रेम 
करती है। 


ज्यायस्वन्त: चित्तिनो मावि यौष्ट सं राधयन्तः सधुरा श्चरन्तः । ` 
अन्यो अन्यस्मै वल्गु वदन्त एत सध्रीचीनान्‌ वः संमनसस्कृणोमि ॥ ५ 


ag बनो । विवेकशील बनो । कभी फूट कर न रहो । एक को केन्द्र 
मानकर लक्ष्य प्राप्ति के लिये मिलकर साधना करो । परस्पर प्रिय बाणी 
बोलते हुए एक दूसरे के निकट आओ । तुम्हारी गति एक ही उद्देश्य की: सिद्धि 
के लिये, एकमन होकर, अग्रसर हो । 


मांनव समाज के सदस्य एक साथ निर्धारित मार्ग से आगे aga, तो 
'निस्संदेह वे अपने कल्याण की साधना करेंगे 1 


: समानी प्रपा सह वो अन्नभागः समाने योक्त्रे सह वो युनज्मि।| 
सम्यञ्चोऽग्नि सपर्यत आरा नाभि मिवाभित: । ६ | 


तुम सबकी प्याऊ (पानी पीने का स्थान) एक हों । तुम्हारा AMAT, 
भओजन-भाजन सोथ-साथ हो 1 तुमको मैं एक साथ एक ही जुए में जोतता हूं, 
एक ही कार्य के लिये संनद्ध करता हूं । जैसे नाभि के चारों ओर अरे लगे 
रहते हैं, वैसे ही तुम सब प्रभु को केन्द्र मानकर उसके चारों ओर.बैठ, जाओ 
और: एक साथ मिलकर उसकी अर्चना करो 1 Se. 

- .. मंत्र के पूर्वार्धे का प्रयोग इस युग में रूस ने किया और आशातीत 
उन्नति करके दिखला दी । मंत्र के उत्तरार्ध का प्रयोग इसलाम ने किया । सव 
मुसलमान, जितने भी हों--दस, बीस, हजार--एक साथ, एक ही ढंग से नमाज 
पढ़ते हें, अल्लाह, खुदा या. स्वयंभू ब्रह्म की इबादत करते हैं और इस आधार 
पर अपने संगठन को सुदृढ़ बनाते हैं । आवश्यकता है कि प्राणी इस आदर्श को , 
अपनावें और सामूहिक रूप से मानवता का हित सम्पादन करें । 
वेद पृथ्वी का नाम लेता है--भारत, अमरीका, अरब या हूस जैसे किसी 
देश-विशेष का नहीं । उसका संदेश मानव मात्र के लिये है । अतः वेद 
सार्वभौम है । ; 
ऋग्वेद के अन्त में संज्ञान सूक्त है जिससे संगठन की अपूर्ण शिक्षाप्राप्त 
होती है । यथा-- 
daga सं वदघ्वं सं वो मनांसि जानताम्‌ । 
देवा भागं यथा पूर्व संजानाना उपासते । २ 
साथ-साथ चलो । प्रेमपूर्क संवाद करो , तुम्हारे मन मिलकर ज्ञान 
प्राप्त करें, जैसे पूर्ण देवों ने एकत्र होकर ज्ञान प्राप्त किया और भजनीय प्रभु 
की उपासना की 1 : * 
समानो मंत्र समिति: समानी समानं मनः सह चित्तमेषाम्‌ । 
समानं मंत्रममिमंत्रये व: समानेन वो हविषा ` जुहोमि.।. ३ 


तुम्हारा मंन भी आंस में विरोघ-रहित हो अर्थात सव प्राणियों के 


दुख के नाश औरं सुख की वृद्धि के लियें आत्मा के समतुल्य पुरुषार्थवांला 


हो । शुभगुणों को प्राप्ति at इच्छा को संकल्प और दुष्ट गुणों 
के त्याग की इच्छा को विकल्प कहते got 'जिसंसे जीवात्मा ये 

दोनों कर्म करता है, उसका नाम मन है | उससे सदा पुरुषार्थ करो. जिससे 
तुम्हारा धर्म सदा हढ और अविरुद्ध हो fra उसको कहते हैं जिससे aa 
अर्थो का स्मरण अर्थात्‌ पूर्वापर कर्मो का यथावत विचार हो । वह भो तुम्हारा 
एक सा हो । जो तुम्हारा मन ओर चित्त है, ये दोनों सव मनुष्यो के सुख 
ही के लिये प्रयत्न में रहें । र 


प्रभु ने सवको समान मंत्र दिया है । वेद अकेले आर्यावर्त के लिये नहीं, 
विश्व के मानव मात्र के लिये हैं । हवि भी उसने सबको समान मात्रा में दी 
है । उसका कौन कितना और कैसा प्रयोग करता है, यह तो सबकी अपनी 
अपनी शक्ति और योग्यता पर निर्भर है । 


समानी व आकूतिः समानाहूदयानि व: । 
समान मस्तु वो मनो यथा वः सुसहासति | ४ 


सब मनुष्यों के संकल्प समान हों । सवके हृदय समान हों 1 सवके मन॑ 
समान हों जिससे सब साथ-साथ शोभन स्थिति में विचरण करें । 


भ्रातृमाव- 


अज्येष्ठासो अकनिष्ठास एते सं भातरो वावृघुः सौभगाय । 
युवा पिता स्वपा रुद्र एषां सुदुघा पृश्निः सुदिना मरुद्भ्यः । Ro ५ ६०/५ 


तुम में न कोई ज्येष्ठ है, न कोई कनिष्ठ है 1 तुम सब भाई-भाई हो! 
सब मिलकर सौभाग्य, निर्मल ऐश्वर्य की प्राप्ति के लिये बढ़ों। शोंभन कर्मा 
युवा रुद्र परमेश्वर तुम्हारा पिता है और सब मनुष्यों के लिये सुखदायिनी, 
सुन्दर पोषक दुग्ध पिलानेवाली प्रकृति तुम सबकी माता है । 


यहां कोई छोटा-बड़ा नहीं । जीवन-यात्रा में सभी पथिक हैं । हाँ, विकास 
में कोई आगे है, कोई पीछे 1 आयु की दृष्टि से तो सब नित्य अर्थात्‌ सब एक 
समान ही हैं ! एक जीवन में जो आयु से बड़ा दिखाई देता है, वह आगामी 
जीवन में वच्चा बनकर छोटा हों जाता है । अत: सबको एक दूसरे की सहायता 
करते हुए, धर्मपूर्वक अर्थ और काम का अर्जन तथा उपभोग करते हुए, मोक्ष 
के लिये पुरुषार्थ करना चाहिये t 


aima 


इते हं ह मा, मित्रस्य मा चक्षुषा सर्वाणि भूतानि समीक्षन्ताम्‌ | 
मित्रस्याहं चक्षुषा सर्वाणि भूतानि समौक्षे मित्रस्य चक्षुषा समीक्षामहे । यजु० ३६-१८ 

` . हे नित्य दृढ़ परमेश्वर ! मुझे दृढ़ बना दो जिससे सब प्राणी मुझे मित्र 
की दृष्टि से देखें । मैं सब प्राणियों कों मित्र की दृष्टि से देखता हूँ । इस 
प्रकार हम सब एक दूसरे को मित्र की दृष्टि से देखते रहें । 


amama के लिये वेद का यह घर्म, यह संदेश, सृष्टि के आदि काल 
से लेकर अब तक चला आ रहा है । जो इसके अनुकूल चले, उन्होंने लाभ 
उठाया और मानव समाज के सामने आदर्श उपस्थित किया । जो चल रहे हैं, 
वे भी लामाविन्त हो रहे हैं और जों चलेंगे, वे भी विकासभूमियों के दर्शन 
करेंगे । 

उपनिषद ओर धर्म 

उपनिषद का अर्थ '“पास बैठना” है। प्राचीन प्रथा के अनुसार गुरू किसी 
योग्य शिष्य को और पिता अपने ज्येष्ठपुत्र को ही 'रहस्य' की शिक्षा देता था। 
और ऐसा करते हुये उसे अपने निकट बेठाता था। इस संयोग के कारण रहस्य भी 
उपनिषद कहलाने लगा । यों तो उपनिषदों की संख्या सौ से भी अधिक है, परन्तु 
प्रामाणिक उपनिषद ११ ही समझे जाते हैं । इनपर शंकराचार्य ने भाष्य लिखा है, 
और इनमें साम्प्रदायिकता का कोई अँश नहीं । इनमें कुछ गद्य में हैं, कुछ पद्य में, और 
कुछ में गद्य और पद्य दोनों मिलते हैं। मात्रा में ९ उपनिषदें छोटी पुस्तकें हैं। 
छान्दोग्य और बृहदारण्यक जो सबसे पुरानी समझी जाती हैं दूसरों से बड़ी है, और 
महत्व में भी श्रेष्ठ है। ईश उपनिषद का विशेष स्थान हैं। यह यजुर्वेद का अन्तिम 
अध्याय ही है, कुछ शब्दों का भेद हो गया है, और ६ मन्त्रों का क्रम भिन्न है ; ऐसा 
प्रतीत होता है कि किसी आचायं ने इस अध्याय को ही अपने उपदेश का मूलपाठ 
स्वीकार कर लिया । | 


. श्रुति के बाद तीन प्रकार फे ग्रन्थों की रचना हुई, ब्राह्मणों में वैदिक कर्म 
काण्ड का विस्तार frat गया, उपनिषदों में ज्ञान काण्ड के कुछ रहस्यों को स्पष्ट 
करने का यत्त किया गया, और स्मृतियों में नीति और राजनीति पर विशेष ध्यान 
दिया गया । स्मृति को घमं शांस्त्र भी कहते हैं.1 


उपनिषद घमं शास्त्र नहीं, घमं इनमें गौण विषय है । कई उपनिषदों में 
तो 'घमं' शब्द का प्रयोग ही नहीं हुआ | 


ईश उपनिषद में १८ मत्र हैं। १४५ वे मत्र में घमं शब्द मिलता है । मंत्र 
यह है :-- | | 
हिरण्मयेन पात्रेण सत्यस्यापिहितं ' मुखं । 
तत्त्वं पूषन्नपावृणु सत्यधर्माय दुष्टये ॥ 


चमकीले पात्र से सत्य का मुख ढपा हुआ है । हे पालन करने वाले परमात्मा! 
सत्य-धर्म को देखने के लिये उस परदे को हटा ate > 

विज्ञान दृष्ट जगत का अध्ययन करता है । यह जगत प्रकटन 

मात्र है और अस्थिरता और पेरिवर्तत का नमूना है । इस अस्थिरता 
के परे स्थिर.सत्ता है । .यह विज्ञान .के अध्ययन का विषयः नहीं । तत्व-ज्ञान 
इसकी बाबत विचार करता है.। दृष्ट जगत तो चमकता है, इन्द्रियां इसे एक हद 
तक जानती हैं । अदृष्ट सत्ता का मुख दृष्ट जगत (चमकीले पात्रों) से ढका है। पालन 
करने वाले परमात्मा से प्रार्थना की गयीं है कि वह उस द्वार को जिसके . पीछे सत्ता 
का मुख ढका है, खोल दे । प्रार्थना करने वाला अपने आपको सत्य-धमं के जिज्ञासु 
रूप .में बयान करता है, अर्थात उसके लिये सत्य और धमं एक ही हैं । ज्ञान में 
सत्य का बोध होता है । घमं में कत्तेव्य पालन होता हैं। धार्मिक पुरुष के लिये इन 
दोनों में अन्तर नहीं रहता । आम बोलचाल में भी हम “मैं सत्य कहता हूं, मैं धमं से 
कहता हूं' एक ही भर्थ में कहते हैं । 


केन, प्रश्न मृण्डक, माण्डक्य, ऐतरेय उपनिषदों में 'धमं' पर कूछ नहीं कहा। 
कंठ उपनिषद (४ १४) में 'घमं' शब्द का प्रयोग हुआ है, परन्तु मानब आचरण के 
सम्बन्ध में नहीं, अपितु तात्विक गुण के अर्थ में लिया है, और कहां है कि अज्ञानी 
पुरुष ही आत्मा और परमात्मा में धर्मं की पृथकता (गुण-भेद) को देखता है । . 


तैत्तिरीय उपनिषद 


इस उपनिषद में तीन बल्लियां हैं-शिक्षा बल्ली, ब्रह्मानन्द बल्ली और 
भृगु बल्ली । तीसरी बल्ली में भृगु और उसके पिता का सम्वाद है । हम आशा करते 
हैं कि शिक्षा बल्ली में हमें कुछ मिल जायेगा । यह आशा पूरी हो जाती है। * 


शिक्षा के सम्बन्ध में दो बातें विशेष महंत्व की हैं-(१) जब तक विद्यार्थी 
आचार्य, कुल में रहे, वह किस वातावरण में विकसित हो. : 


(२) शिक्षा की समाप्ति पर जब विद्यालय को छोड़े तो अपने साथ क्या 
आदश ले जाये । 


विद्यालय में प्रमुख काम तो अध्यापन और अध्ययन का होता है, परन्तु 
विद्यार्थी के व्यक्तित्व का विकास आचार्य के ध्यान में . रहता है । विद्यालय का 
वातावरण विद्याथी के.जीवन को एक सांचे में ढालता जाता है। इस वातावरण 
___ मैं प्रमुख अंश यह होते थे :-- 


ऋत : नेतिक नियम का पालन 
सत्य : प्राकृतिक नियम का पालन (या सत्य भाषण) 


तप 
CC-0.Panini Kanya Maha Vidyalaya Collection. 


Digitized by Arya Samaj FoRNation Chennai and eGangotri 
क विव tune eae gen 


vo. 
tisi 


` 'इन्द्रिय संयम 
सन का शासन 
अग्नि होत्रः दैनिक कर्म: . : ` 

, अतिथि सत्कार . ., 

` मानवता का व्यवहार 


विद्यालय विद्यार्थियों पर जो विशेष छाप लगाना चाहता है, उसका स्वरूप 
क्या है ? यह एक विवाद का विषय है। आजकल भी शिक्षा-शास्त्रियो में कुछ 
'कहते हैं कि शिक्षा का उद्देश्य चरित्र निर्माण है; इसी से विद्यार्थी अच्छे नागरिक 
बन सकते हैं । कुछ और कहते हैं कि शिक्षा का उद्देश्य व्यक्ति को जीवन-संग्राम में 
अपना भाग लेने के योग्य बनाना है । एक विचार यह भी है कि शिक्षा काल मस्तिष्क 
को उज्ज्वल बनाने और ज्ञान की वृद्धि में खर्च होना चाहिये । उपनिषद में इस 
"प्रसंग को समाप्त करते हुये कहा है :-- 


(१) सत्यवचा के विचार में सत्य (शुभ आचार) प्रमुख है । 
(२) तपो नित्य के विचार में तप प्रमुख है । 
(३) नाक के विचार में स्वाध्याय और प्रवचन प्रमुख है । 


यदि यह तीनों आज भारत में आवें तो हरेक को वहुतेरे शिक्षा-शास्त्री 
अपने मत के मिलेंगे । | 


शिक्षा की समाप्ति पर 


शिक्षा की समाप्ति पर विद्यार्थी विद्यालय में कुछ बनने के लिये आता है 

और शिक्षकों का काम भी उसे कूछ बनाना होता है। बहुतेरे लोग उच्चशिक्षा को 
खरीदते हैं, ताकि पीछे उसे अच्छे. भाव पर वेच सकं । वे शिक्षा के साथ दीक्षा भी 
प्राप्त करते हैं जो प्रायः बेचने की वस्तु नहीं होती । यह मनुष्य को आप सामा- 
-जिक व्यवहार में अच्छे नागरिक का कार्य-क्रम प्रदान करती है । शिक्षा की समाप्ति 
पर गुरु शिष्य को अन्तिम उपदेश देता है । आजकल यह काम दीक्षान्त-समारोहों 
में होता है । ग्रह, बात कुछ महत्व की है कि कुछ विश्वविद्यालयों में इस अवसर पर 
'कार्य-क्रम उस उपदेश के साथ आरम्भ होता है, जो तैत्तिरीय उपनिषद की faat- 
adt (अनुवाक ७७) में गुरु शिष्य को देता था । वह उपदेश यह है :-- 


cacy बोलो, धर्म का आचरण करो । स्वाध्याय में कभी प्रमाद न,करो । 
दक्षिणा के रूप में प्रिय धन आचार्य की. भेंट करो ।' गृहस्थ में प्रवेश करो, .ताकि 

सत्य से, घमं से, शुभ कर्मो से कभी चूकना नहीं । उन्नति के साघनों के 
प्रयोग में कमी न चूको । 


पढ़ने-पढ़ाने में, देव-कार्यं और पितु-कार्ये के करने में कभी न चूको । 


तुम्हारे लिए तुम्हारी माता पूज्य हो, तुम्हारा पिता पूज्य हो, आचार्य पूज्य 
हो, और अतिथि पूज्य हो । 


हमारे आचरण में जो कमं शुभ हैं, उनका सेबन करो; अन्य कर्मों का नहीं, 
हमारे आचार में जो शुभ अन्श है, उसका अनुसरण करो; अन्य अन्शों का नहीं । 
जो कोई विद्वान हमसे उत्कृष्ट हो, वह अतिथि के रूप में आजाये, तो उसे सत्कार 
से आसन दो और ठहराओ । 


दान देना चाहिये, श्रद्धा से दो; श्रद्धा हो तो भी दो । देने की योग्यता 
है, इस ख्याल से दो; लोक सज्जा से दो, भय से दो। हाँ, जो कुछ दो, विचार 
करके दो । 


कभी तुम्हें आचार या आचरण के सम्बन्ध में शंका हो, तो देखो कि अच्छे. 
विचार वाले, योग्य, भले, अच्छे स्वभाव वाले धर्म -काम ब्राह्मण उस प्रसंग में कंसा 
व्यवहार करते हैं । वेसा ही तुम भी करो | i 
' ` यहं आदेश है, यह उपदेश है, यह वेद का रहस्य है । यही शिक्षा है ।;इसी 
प्रकार बिचारना चाहिये । 


छांदोग्य उपनिषद ON 
dt aat उपनिषदों-बृहदारण्यक -और छांदोग्य-में हमें दुसरी उपनिषद-से 


ही सहायता मिलती है; परन्तु वह सहायता बहुत मूल्यवान. है ।:' 


` प्रपाठक २:' २३ ` में कहा है :--'धर्म के तीन स्कन्ध हैं; यज्ञ, 
अध्ययन और दान पहला स्कन्ध है; तप दूसरा स्कन्ध है; और ब्रह्मचारी का आचाय 


कुल में निवास करना तीसरा स्कन्ध है । जो लोग इस घर्मं का पालन करते है, वे 


O पुण्यलोको को प्राप्त करते हैं। अमरत्व तो ब्रह्म में विश्वास करने वालों को ही 
| Gorki 010" 
ree इस वाकयं में चंमे की वृक्ष से उपमा दी गयी है । वृक्ष एक जीवित पदार्थ है, 
MT, बृहदारण्यक ;उपनिषद:के शब्दों में:ः उन्नति, बढ़ना, जीवन aT प्रमुख चिन्ह 
है ।;एक्‌ कथन: क्रे अनुसार. अच्छा पुरुष वह है, जो अधिक अच्छा बनने के म्त्न: में 


ag _ लगा रहता है l pie oer pois S 

` वाक्य के अन्तिम भाग में कर्म की अपेक्षा ज्ञान को : उत्कृष्ट कहा गया है । 
धर्मानुसार आचरण करने से व्यक्ति पुण्यलोक को प्राप्त करता है, और अपनी कमाई 


का फल भोगने के बाद फिर कर्मलोक में लौट आता है; ब्रह्मज्ञान को प्राप्त करने 
पर आना-जाना समाप्त हो जाता है। 


घर्मं के पहले स्कन्ध के तीन अंश यज्ञ, अध्ययन और दान हैं। समाज में 
आह्यण, क्षत्रिय और वैश्य तीन वर्ग विशेष योग्यताओं को प्राप्त करते है, और विशेष 
कर्तव्यों को पूरा करते हैं । इन कत्त'व्यो में कुछ कर्म साझे है । अध्ययन ( वेदादि 
र्मपुस्तकों का स्वाध्याय), यज्ञ करना और दान देना तीनों वर्गों के समान कतंब्य 
हैं । यह घमं का पहला स्कन्ध है । तप दूसरा स्कन्ध है । तप का प्रयोजन शरीर और 
आत्मा को दृढ़ बनाना हैं । जो कुछ भी किसी मनुष्य को करना है, तप उसे करने 
की क्षमता को बढ़ाता है । तीसरा स्कन्ध विद्या का सामान्य प्रबन्ध है। यह कार्य 
आजकल प्रायः राज्य का उत्तरदायित्व समझा जाता है । किसी नसल का, प्रमुख 
काम यह होता है कि वह आने वाली नसल को समाज का काम चलाने और इसे 
आगे बढ़ाने के योग्य बनाये । व्यापक शिक्षा इसका साधन है। 


पहले स्कन्ध में यज्ञ और दान का जिक्र हुआ है। दान किसी दुसरे की 
सामयिक कठिनाई को दूर करना है । सामयिक कठिनाई को : यदि कोई श्रेणी ` भील 
मांगना अपना पेशा बना ले, तो यह समाज के लिये कलंक बन जाती है । शास्त्रों में 
दान की महिमा में बहुत कुछ कहा गया है; आधुनिक बिचार के अनुसार वह 
व्यवस्था ही दूषित है, जिसमें कुछ लोग अपना गुजारा भी नहीं कर सकते, और कुछ 
ऐसे हैं जिनके पास अपनी आवश्यकताओं से बहुत अधिक पड़ा है । आधुनिक बिचार 
के अनुसार प्रत्येक को अच्छा पड़ोसी बनना चाहिये, अर्थात इस बात के लिये 
तैयार रहना चाहिये कि यदि कोई दूसरा आकस्मिक कठिनाई में फंस जाये, तो वह 
उस कठिनाई में दूसरे की सहायता कर दे । : 


दान में यह त्रुटि भी आ घुसती है कि दान लेने वाला हीनता भावं का 

-शिकार हो जाता है, और देने वालो अभिमान करता है कि वह ऊंचे स्तर पर है। 
यज्ञ की हालत में यह त्रुटि नहीं होती । यज्ञ सामान्य स्थिति. को अधिक हितकर 
बनाता है, जिससे सवंसाधारण को लाभ होता है। यज्ञ करने वाला जानता भी नहीं 
कि उसके कर्म से किसे लाभ पहुंचेगा; लाभं उठाने वाले भी प्रायः नहीं जानते कि 
उन्हें सहायता कहां से मिलती है । परोपकार के सारे काम यज्ञ के तलेआ 
जाते ह 1 | ; [245 

` यज्ञ की बाबत उपनिषद में विस्तार से कहा गया हैं । प्राचीन साहित्य में 
“अश्वमेध? यज्ञ का जिक्र आता है | “अश्व” का अर्थ समग्र है । घ्यान से देखो' तो 

सारा विश्‍व यज्ञरूप ही हे । उपनिषद में कहा गया हे कि area में देवों ने यज्ञ 
किया, मनुष्यों को भी करना चाहिए | देव तो अब भी यज्ञ कर रहे हैं । मनुष्यों. 
का जीवन अन्न पर निर्भर है। पृथिवी में अन्न की सामग्री विच्रमान है, परन्तु बीज 
उस सामग्री को अपना अन्श उसी हालत में बना सकते हैं, जब पृथिवी कठोर ढेले 
के रूप में न हो, अपितु उसके अंश एक दूसरे से अलग हों । जल यह परिवर्तत करता 
है । जल 'घर्षा के रूप में पृथिवी के विविध भागों पर गिरता है। यह जल आता कहां 
है ? समुद्र इसका भण्डार है। सूर्ये की गर्मी से यह भाप के रूप में ऊपर उठता 
है । arg उस भाप को पृथिवी के विविध स्थानों में पहुंचा 'देती हैं । ऊंची सतह पर 
यह भाप सर्दी के कारण पानी के कतरों में बदलती है; और.' पृथिवी का आकर्षण 
उन्हें नीचे खींच लाता है सूर्य ने जल को भाप के रूप में समुद्र से ऊपर उठाया, 
वायु ने उसे विविध स्थलों पर पहुंचा दिया, पृथिवी का आकर्षण जल के कतरों को 
नीचे खींच लाया । आज पृथिवी पर तीन सौ करोड़ के करीब . मनुष्य 'बस्ते. हैं; 
पशु-पेक्षियों की संख्या बहुत'अधिंक.हे । ये सव fare, क्योंकि `सूर्थ,वागु और 
पृथिवी एक महान यज्ञ कर रहे हैं 1 hy i 
'अश्वमेघ' के अतिरिक्त “नरमेघ' का भी जिंक्र आता है । मनुष्यं (नर) का 
जीवन. भी. यज्ञ का नमना,है.। इस विचार को. छान्दोग्य उपनिषद ने. बहुतू,रोचक रूप | 
में व्यक्त; किया! है.1:पहले दैनिक यज्ञों का वर्णन किया है... फिर ..जीवनकाल.. के: 
यज्ञों कान | यी! ie वाकता Sina 
देनिके यज्ञ ओर यज॑मानः की कामनायं 4 
* "बिद वेत्ता कहते हैं :--- i raa Sy, 
: OAA का.यज्ञ वसुओं के लिये.हे, मध्यकाल. का .यज्ञ सद्रों के लिये. .है,- 
तीम्ररे,पहुर, का य॒ज्ञ आदित्यो और सभी देवों, के .लिये है.। 


तो यजमान का लोक कहाँ है ? जिंस wert को! इसका: ज्ञान नहीं; वह 
` केसे यज्ञ; करेगा. यज्ञ,के. फल, को, ज़ानने; वाला,ही यज्ञ करता है. । , (२ २४) 


1: 4:44 ली 2: 
E १६१०२ - 


 ! ¦ '॥द्न यज्ञों में जो मन्त्र गायें जाते हैं, उन्हे वसु-सांम, सुद्रसाम' ऑर aT ATT 
का नार्भ दिया जाता है ।' यजमान किस लोक था अवस्था की प्राप्तिं के लिये aa 
करता है ? यह sa inat A विदितं होता है, जो इन यज्ञों भें की. जातीं हैं" 


| “लोक के दार,खोलदे! । हम तुम्हे राज्य के छिये देखें | मुझ यजमान के लिये 
लोक को प्राप्त कर । यही यजमान का लोक है, जिसे मैं प्राप्त करता हूं । 


s+ 

“लोक के द्वार खोल दे । हम तुझे स्वाराज्य के लिये देखें | मुझ यजमान के 
लिये लोक प्राप्त कर । यही यजमान का लोक है, जिसे मैं प्राप्त करता हुं' । (२:२४) 


प्रातः यज्ञ में 'राज्य' की प्राप्ति की याचना की जाती है, मध्याह्नं यज्ञ में 
“वैराज्य' की प्राप्ति के लिये, और तीसरे पहर के यज्ञ में 'स्वाराज्य” की प्रार्थना 
है । इन तीनों शब्दों का अर्थ क्‍या है ? “राज्य” का अर्थ साधारण शक्ति है; 
'बैराज्य' उससे उत्तम शक्ति है, इसे नैतिक बल कह सकते हैं, 'स्वाराज्य' सर्वोत्तम 
दिव्य शक्ति या आध्यात्मिक शक्ति है 1 


'लोक' को 'अवस्था' के स्थान में देश के अर्थ में लें, तो “राज्य” का अर्थ 
वह शक्ति है जो पृथिवी पर हम प्राप्त करते हैं। 'वैराज्य' का अर्थं अन्तरिक्ष कौ 
शक्तियों पर शासन है; “स्वाराज्य' का अर्थ देवलोक की शक्ति का प्रयोग है । पर्थिवी 
पर हम अग्नि और जल से काम लेते हैं; अव बिजली भी प्रयुक्त होती है । अन्तरिक्ष 
में वायु प्रमुख शक्ति है। चिर काल तक जहाज भी इसी शक्ति से चलते रहे। 
देवलोक की शक्ति को हम स्पष्ट रूप से काम में नहीं ला सके। जो लकडी या 
पत्थर का कोयला हम जलाते हैं, वह सूर्य की गर्मी से पकता है, अप्रत्यक्ष रूप में 
इनका प्रयोग देवलोक की शक्ति का प्रयोग ही हैं । परन्तुं जो असीम शक्ति सूर्य के 
रूप में निरन्तर पृथिवी पर पहुंचती है; उसका स्पष्ट प्रयोग अभी नहीं हो सका । 
जव कभी हो सकेगा, रसोई का काम, रेल गाड़ियों और कारखानों का चलना सुगम 
और सस्ता हो जायगा । 


जीवन-काल के यज्ञ 


यदि एक दिन को नहीं, अपितु जीवन-काल को एकाई समझें, तो इसमें भी 
तीन यज्ञ होते है, इनका वर्णन तीसरे प्रपाठक में दिया है । 


| 'पुरुष यज्ञ-स्वरूप है। उसके जीवन में पहले २४ वर्ष प्रात: सवन (यज्ञ) 
है! । इस यज्ञ में वसुदेव हैं । गायत्री में २४ अक्षर हैं; इसी से प्रात: यज्ञ किया 
जाता है । मनुष्य में प्राण वसुओं के प्रतिनिधि हें; यह सबको बसाते हैं । 


यदि आय के इस भाग में कोई रोग आ पकड़े तो वह कहे-'हे प्राणरूप 

` बसुओ ! अभी तो मैं प्रातः काल का यज्ञ कर रहा हूं; मुझे दोपहर का यज्ञ भी 

करना है। मैं जो यज्ञरूप ही हूं, वसुओं के लिये मिट न जाऊं। इस तरह वह रोग 
से बचा रहता है। 

४४ वर्ष तक दूसरा यज्ञ चलता है । त्रिष्टुप छंद में ४४ अक्षर हैं। दोपहर 
`का यज्ञ इससे किया जाता है । रुद्र इस यज्ञ के देव हैं । मनुष्य में प्राण ही रुद्र हैं । 
वही उसे कठोर परिश्रम के योग्य बनाते हैं (रुलाते हैं) । 


यदि इस काल में उसे कोई रोग आ पकड़े, तो वह कहे .--'प्राण-रूप रुद्रो ! 

यह तो दोपहर का यज्ञ है; इसे तीसरे पहर के यज्ञ से युक्त करो, ताकि मैं जो 
यज्ञ-रूप ही हूं, रुद्रों के लिये विनष्ट न हो जाऊं।' इस तरह वह रोग से बचा 
रहता है । 

जीवन का तीसरा भाग, जो अड़तालीस वर्ष तक चलता है, तीसरे पहर का 
यज्ञ है । जगती छंद में अड़तालीस अक्षर होते है; यह यज्ञ जगती से किया जाता है। 
आदित्य इस यज्ञ के देव हैं । मनुष्य में प्राण ही आदित्य हैं, क्यों कि यही उसे सब 
कछ 'ग्रहण करने की योग्यता! देते हैं यदि आयु के इस भाग में कोई रोग आ पकड़े 
तो वह कहे :-- 


प्राण-रूप आदित्यो ! यह तो मेरे तीसरे पहर के यज्ञ का काल है; इसे मेरे 
पूरे जीवन के साथ युक्त करो, ताकि मैं जो यज्ञरूप ही हूं, प्राण-रूप आदित्यों के 
लिये विनष्ट न हो जाऊं” इस तरह वह रोग से बचा रहता है 1’ 


इस विवरण के आरम्भ में ही कहा गया है कि मनुष्य यज्ञ-स्वरूप है । यह 
एक महत्वपूर्ण कथन है । मनुष्यों में वहुसंर्या अपने या अपनों के लिये जीवन पर्याप्त 
समझती है | कुछ अपने हित को स्वहित में विलीन कर देते हैं। इनका जीवन 
यज्ञ-स्वरूप॒ है । इनका यत्न यह होता है कि जिस स्थिति में इन्होंने समाज को पाया 


था, उससे बेहतर स्थिति में उसे छोड़ें । इन लोगों का जीवन सार्वजनिक होता है। qaii 


पर फल लगते है; कुछ पककर उससे अलग होते हैं; बहुतेरे पकने से पहले ही आंबी 
से गिर पडते हैं, या मार्ग पर चलने वाले इन्हें तोड़ लेते हैं जो फल पककर गिरता 
है, वह कुदरती जीवन क्रम से गुजरता है। ऐसा ही भेद मनुष्यों की हालत में भी 
होता है; कूछ लोग कुदरती मौत मरते है, उनका शारीरिक यन्त्र अपना काम कर 
चुकते के वाद वेकार हो जाता है । ऐसी मृत्यु को कुदरती कहा जाता है, परन्तु 
Yoo मनुष्यों में यह १०-१२ से अधिक के भाग्य में नहीं होती, बहुसंख्या तो किसी 


A | हादसे या रोग से समाप्त होती है जव जीवन के किसी भाग में रोग आ पकड़े, तो 
` वह मनुष्य जिसने जीवत को यज्ञरूप बनाया है, जिसका जीवन adiga के लिये 


मुल्य रखता है, कह सकता है कि उसे समाप्त न किया जाये, क्योंकि वह यज्ञ कर 
रहा है । उसकी याचना हेतु युक्त है, और वह रोग से बच रहता है। जो मनुष्य 
' केवल अपने या अपनों के लिये जीता है वह तो रोगी होने पर इतना ही कह सकता 
है--मुझे जीने दो, क्योंकि मैं जीता रहना चाहता हूं । 

जीवन-काल के तीन यज्ञों के देव कौन हैं ? पहले यज्ञ के देव वसु हैं; यह 
“बसाने वाले' हे । जीवन के पहले २४ वर्ष इस बात में गुजरते हैं कि व्यक्ति अपने 
लिये कोई ठिकाना या निवास-स्थान ढुढे । शिक्षा का उद्देश्य यही है । भारत में जो 
शिक्षा आज कल दी जाती है, उस पर आलोचना की जाती है कि वह बदली हुई 
स्थिति में प्रयोजन-हीन हो गयी है । कुछ लोग अपने लिये कोई ठिकाना ढु ढ़ लेते 
हैं, शेष अपने लिये कोई ठिकाना नहीं देखते । जीवन का दूसरा यज्ञ कड़े परिश्रम 
का काल हैं। इसके देव रुद्र हैं, वह व्यक्ति को चेन से बैठने नहीं देते; भोग का 
समय तो दूसरे यज्ञ के बाद आयेगा । यह यज्ञ ४४ वर्ष की आयु तक चलता हैं। 
इसके बाद काम तो जारी रहता है, परन्तु जो कुछ कोई व्यक्ति वन सकता है, वह 
२० वर्षो में बन जाता है । डाक्टर, वकील, प्रोफेसर, लेखक प्रायः ४४ वर्ष की 
आयु में अपनी सम्भावनाओं के शिखर पर जा पहुंचते हैं । जो इन वर्षो में कुछ नहीं 
बन सका, वह आगे क्या बनेगा ? पेशों में काम करने वाले पीछे तो इन बीस 
वर्षो की कमाई पर जीते हैं । जितना समय अपना काम कर सकते हैं, आराम में 
गुजारते है; उसके बाद तो आराम का समय होता ही है । इस यज्ञ के देव आदित्य 
है-वे हमें ग्रहण करने के योग्य बनाते हैं । जीवन के पहले भाग में मनुष्य बढ़ता है, 
दूसरे भाग में फलता है । तीसरा भाग फल खाने का होता है । 


तीनों देवों की बाबत उपनिषद कहती है कि मनुष्य की हालत में घ्राण ही 
बह देव हैं । इस से कया अभिप्रेत है ? प्राण जीवन-शक्ति है । जीवन का 
पहला भाग शारीरिक बल को संचय करने का काल है। इस भाग में व्यक्ति शक्ति 
बैक में डालता अधिक है, निकालता कम है । जीवन का दूसरा भाग कड़े 
परिश्रम का समय है । इसके देव रुद्र भी मनुष्य की हालत में प्राण ही हैं । 
जिस मनुष्य में शारीरिक बल नहीं, वह कड़े परिश्रम के योग्य ही नहीं । 
तीसरे भाग में भी देव प्राण ही हैं । कमाई के भोगने के लिये भी स्वास्थ्य की 
आवशयकता है । यदि कोई मनुष्य वेसमझी से जीवन के दुसरे भाग में स्वास्थ्य को खो 
देता है, तो तीसरे भाग में क्या आनन्द ले सकता है ? राम ने श्याम से कहा 
“सुना है, वेचारा गोपाल चल बसा | शोक है। हुआ क्या ?' श्याम ने कहा--“कोई 
विशेष बात नहीं? । साधारण स्थिति में मुत्यु हुई । पहले उसने घन के 
लिये स्वास्थ्य को खोया, पीछे स्वास्थ्य के लिये घन को खोयो। दोनों न रहे, 
तो चल बसा ।, 

मनुष्य के लिये प्राण ही वसु हैं, प्राण ही सत्र है, प्राण ही आदित्य हैं । 
शारीरिक बल और स्वास्थ्य न हो, तो जीवन का हरेक भाग नीरस होता 
है 1 हम इससे चिपटे रहते हैं परन्तु यह तो मोह का खेल है । 


` उपनिषद के कथन के अनुसार तीसरा यज्ञ ४८ वर्ष में समाप्त होता 
है । जब कोई मनुष्य २४1-४४--४८--११६ वर्ष का होजाये, तो सार्वजनिक 
जीवन में उसके लिये कोई स्थान नहीं रहता । यदि उसके बाद उसे कोई 
रोग आ पकड़े, तों जीता रहने के लिये ओर चाहे जो कुछ वह कहे, पर यह 
कहने का अधिकार उसे नहीं है कि वह यज्ञ कर रहा है, उसे अभी छोड़ 
दिया जाये । आजकल तो सारवंजनिक जीवन का समय इससे कई वषं पहले समाप्त 
हो जाना चाहिये । जहांतक व्यक्तिगत जीवन का संबन्ध है, हरेक अपनी हालत में 
देख सकता है कि स्वयं उसके लिये जीवन का मूल्य भावात्मक है या अभावात्मक । 
दुसरे तो अपनी सम्मति प्रकट करने में झिझकते है । 

आय दर्शन ओर धर्म 
हमारी ज्ञान---इन्द्रियां बाहर की ओर खुलती हैं, हम आप बाहर की ओर 
देखते हैं । कभी अन्दर की ओर देखते हैं, और कभी कभी ऊपर की ओर भी देखते 
हैं। यह भेद प्राचीन यूनान के प्रसिद्ध दाशंनिकों में स्पष्ट दिखाई देता है । सुकरात 
प्रायः अन्दर की ओर देखता था ; नीति में उसे विशेष अनुराग था । प्लेटो कुछ 
समय के लिये द्यौलोक से पृथिवी पर आया था, और इस काल में भी उसका ध्योन 
द्यौलोक पर ही लगा रहा: तत्व--ज्ञान उसके लिये विशेष अनुराग का विषय था । 


अरस्तू की आंखें, बाहर की ओर देखती थीं : उसका दृष्टिकोण प्रमुख रूप में 
वज्ञानिक था । 


इसी प्रकार का भेद हम भारत के दर्शनों में भी देखते है । बाह्य जगत, 
आत्मा और परमात्मा इनके चिन्तन के विषय हैं; एक शाखा में स्वयं चिन्तन चिन्तन 
का विषय है । 


भारती दर्शन की ६ प्रमुख शाखायें तीन जोड़ों में विभक्त होती हैं-- 


(१) सांख्य और योग 
(२) न्याय और वैशेषिक 
(३) पूवं मीमांसा और उत्तर मीमांसा 


प्रत्येक दर्शन, जैसा होना ही चाहिये , आरम्भ में ही अपने विषय की बाबत 
कह देता है । 


पहली ater 'कारिका' कहती है- 


तीन प्रकार का दुख चोट लगाता है; इस लिये उसकी अत्यन्त निवृत्ति के 
कारण की जिज्ञासा होती है ।' 


- ३७ 
CC-0.Panini Kanya Maha Vidyalaya Collection. 


Digitized by Arya Samaj Foundéfon Chennai and eGangotri 


जब हम किसी प्रकार के दुख को अनुभव करते हैं, तो उसे दूर करने का 
उपाय कर लेते हैं । भूख-प्यास से उत्पन्न दुख को खा-पी कर दूर कर देते हैं; 
कुछ घंटों के बाद यह फिर हमें आ पकडते हैं । सांख्य दुखों की अत्यन्त निवृत्ति कीः 
खोज करना चाहता है, और ज्ञान को इस निवृत्ति का कारण बताता है। 


योग चित्त की वृत्तियों का निरोध है । यह निरोध कठिन मानसिक उद्योग 
का फल है । इस उद्योग में धारणा, ध्यान और समाधि तीन अन्तिम मंजिलें हूं । यात्रा 
के आरंभ में ही, आत्मसंयम की आवश्यकता होती है । इस संयम के दो पक्ष हैं 
एक व्यक्तिगत, दूसरा सामाजिक । पहले संयम को योग की परिभाषा में 'नियम' 
कहते हैं, दूसरे को 'यम' । दोनों के पांच पांच आकार है, और यह १० आकार नैतिक 
जीवन का अच्छा चित्र प्रस्तुत करते हें । परन्तु इनका मूल्य साधन का मूल्य है; जो 
यात्रा व्यक्ति को समाधि तक पहुंचाती है, उसका आरंभ नियमों और यमोंसे 
होता है | 

सांख्य की तरह योग भी ‘ad’ को अपने विवेचन का प्रमुख विषय 
नहीं बताता | a 


sare दर्शन का प्रमुख विषय 'प्रमाण' है। यदि हम स्वीकार करें कि सब मनुष्य 
मत्यं है. और कृष्ण मनुष्य है, तो हमें यह अवश्यं मानना होता है कि कृष्ण मत्ये है। 
प्रमाणों के साथ उन विषयों पर भी विचांर होता है, जिन्हें प्रमाणित करने की 
आवश्यकता, ,होती है.।;न्याय या. तकं. शास्त्र. भी घमं को अपते.विच्तार.का विषय 
नहीं बनाता । वैशेषिक की स्थिति आश्चर्यजनक है । जैसा इसके नाम से ही पता 
लगता है, यह 'विद्येषों' की बाबत बताता है: ऐसे विदोषों कीं बाबत, जिनके ऊपर 
कोई “सामान्य? नहीं । ऐसे विदेषों को 'परतम--जातियां'.याः 'कैटेगौरिज का नाम 
दिया जाता है । सांख्य का उद्देश्य जगत के, विकास की बावत बताता था. ; वैशेषिक 
जगत को उसकी वर्तमान स्थिति में लेता हैं, और देखना चाहता है कि इसमें कौन से 
ऐसे अंशः या: प्रक्ष हैं।'जो: किसीः दूसरे में परिब्रतिते; नहीं,हो सकते. ।..ऐसे विशेषों को 
“पदार्थ? का नाम दिया जाता है और वैशेषिक ६ पदाथों “का वर्णन करता .है-। AT 
इस दर्शन का प्रमुख विषय है, परन्तु किसी कारण से आदि और अन्त में एक भिन्न 
ध्वनि सुनाई देती है । दर्शन के पहने ४-सूत्रयेहैँ-  . - `." 


` ३६-६१) «अब शर्म का-व्यास्यान: होता:है ८ - - TS 
(२) “धर्मे वह है जिससे मम्युदय और निः श्रेग्रस “की प्राप्ति. atthe’ 
(३) “धर्म का प्रतिपादक होने के कारण वेद प्रमाण है ' 

(४) “धमं विशेष से उत्पन्न हुए: ६ पदार्थो द्रव्य, गुण,:कर्म, सामान्य,:विशेष 
और समवाय--के तत्व-ज्ञान से निःश्रेयस की प्राप्ति होती है ।! 


अन्त में भी धर्म की ओर संकेत किया है । 


इन चारों सूत्रों में हरेक में कुछ विशेषता दिखाई देती है । पहले सूत्र में धमं 
'का व्याख्यान लेखक का उद्देश्य बताया गया है । सांख्य दर्शन में दुःखों की अत्यन्त 
निवृत्ति के कारण की “जिज्ञासा! लक्ष्य है । पूर्वमीमांसा में 'घ्म-जिज्ञासा' और 
उत्तरमीमांसा में 'ब्रह्मजिज्ञासा” लक्ष्य हैं। 'व्याख्यान' और “जिज्ञासा” में पर्याप्त 
भेद है । व्याख्या करने वाला इस दावे के साथ आरंभ करता है कि उसे विचाराधीन 
“विषय के संबन्ध में ज्ञान प्राप्त है; वह दूसरों की सीमाओं को ध्यान में रखकर 
रहस्यों का स्पष्टीकरण करना चाहता है, ताकि दूसरों को भी अपने ज्ञान में 
'साझी बना सके | जिज्ञासु, कहता है--'मैं सत्य की खोज कर रहा हूँ ; जो कुछ 
“इस खोज का परिणाम होगा, वह अभी तो भविष्य के गभं में छिपा है। यदि कोई 
दूसरा इस प्रयत्न में मेरे साथ होगा, तो जो कुछ मुझे पता लगेगा, वह मेरे साथी 
की दृष्टि में भी आ जायेगा। जिज्ञासा में नग्नता का भाव मिला होता है; 


व्याख्यान में ऐसा नहीं होता । 


दूसरे सूत्र में “धर्म' का लक्षण किया गया है। आधुनिक काल में नई दुनियां, 
अमेरिका, में व्यवहारवाद प्रिय दृष्टिकोण है। एक ऐसे देश में जिसमें अत्यन्त अप्रयुक्त 
सामग्री मौजूद हो ऐसे मनुष्य agai लाखों की संख्या में पहुंच गये जो अपने देशों 
-में शारीरिक बल में अग्रसर थे, जिन के gaat में लौकिक कुशलता के लिये उल्लास 
मौजूद था । परिणाम वही हुआ, जो होना था। उन्होंने अपने परिश्रम से अमेरिका 
का चित्र ही बदल दिया, और अव वे दुनिया की सबसे शक्तिशाली जाति हैं । इन 
लोगों का दार्शनिक दृष्टिकोण स्वाभाविक ही यह होना चाहिये कि हरेक 'मूल्य' से 
पूछें कि वह मानव-जीवन में कया परिवर्तन कर सकेगा । इसी प्रकार की भावना के 
साथ वैशेषिक दर्शन में 'धमं' का लक्षण किया गया है; “धर्म वह है, जिस से 
“अभ्युदय? और “नि:श्रेयस” की प्राप्ति होती है । अभ्युदय लौकिक कुशलता और सफ- 
लता है; निः श्रेयस परम-भद्र है-जो भद्र की पराकाष्ठा है । यह परम- 
गति या मोक्ष है । इन दोनों में निःश्रेयस का पद बहुत ऊँचा है--इस से परे कुछ है 
ही नहीं । वैशेषिक में अभ्युदय के विश्लेषण और उसकी प्राप्ति के संवन्ध में कुछ 
नहीं कहा; दर्शन का सारा 'व्याख्यान', जैसा हम अभी देखेंगे, निःश्रेयस प्राप्ति के 
साधन के अर्पण किया गया है । 


पश्चिम में दर्शन शास्त्र के दो प्रमुख भाग स्वीकार किये जाते हैं--तत्व-ज्ञान 
और ज्ञान--मीमांसा | तत्वज्ञान का रहस्य यूनानी विवेचन में स्वीकृत है।, 

शतियों तक इसे हो दर्शन समझा जाता रहा । दर्शन का इतिहास वांद विवाद और 
खंडन की कथा है । नवीन काल मे डेकार्ट ने इसे दृढ़ नीवों पर रखने का यत्न किया | 
इंग्लैंड में जान लाक ने कहा कि सत्ता को जानने से पहले हमें यह जानना चाहिये 
कि हमारा ज्ञान जा कहां तक सकता है । जर्मनी के दार्शनिक कांट ने ज्ञान-मीमांसा 
को दार्शनिक विवेचन के केन्द्र में रख दिया । भारत में आरंभ से ही इस मीमांसा के 
महत्व को माना गया है : दर्शन की हरेक शाखा में “प्रमाण” के स्वरूप पर विचार 
हुआ है। तीन प्रमुख प्रमाण प्रत्यक्ष, अनुमान और शब्द हैं । शब्द प्रमाण 
में वेद प्रमुख है । मनुस्मृति (२:१३) का कथन है कि ‘ad के जिज्ञासुओं के लिये 
' परम प्रमाण श्रुति है' । यह सामान्य मान्यता है ।तीसरे सूत्र में वैशेषिक ने भी इसे स्पष्ट 
` किया है प्रत्यक्ष विशेष तथ्यों का ज्ञान देता है; अनुमान इस पर आधारित होता 
है । धमे का सम्बन्ध तथ्यों को देखना . नहीं, अपितु शुभ मोर अशुभ में भेद करना 
है : मुझे वया करना चाहिये और क्या नहीं करना चाहिये | इसमें! परम प्रमाण वेद 
है: ईश्वरीय इच्छा का प्रकाश है । 


चौथे सूत्र में निःश्रेयस की प्राप्ति को विशेष प्रकार के ज्ञान का परिणाम 
बताया गया है । यह दृष्टिकोण बहुतेरे लोगों को अजीब सा प्रतीत होता है। उनकी 
दृष्टि में इतिहास, भूगोल, गणित, अर्थशास्त्र की तरह दर्शन भी अध्ययन का एक 
विषय है । कोई मनुष्य यह दावा नहीं करता कि इतिहास, भूगोल या गणित के 
अध्ययन से परमगति की प्राप्ति होती हैं। ; तत्वज्ञान के सम्बन्ध में यंह दावा क्यों 
किया जाता है ? बात यह है कि भारत में दर्शत को केवल अध्ययन के रूप में नहीं 
देखा जाता ; यह एक प्रकार के जीवन से गठित है । गीता में कहा है कि ज्ञान के 
बराबर कोई पवित्र करने वाला साधन नहीं । योग का उद्योग केवल उन लोगो. के 
लिये है, जो नियमों और यमों के प्रयोग से अपने जीवन में संयम बना चुके हों । 
सांख्य दर्शन A तत्व-ज्ञान को दुखों की अत्यन्त निवृत्ति का साधन बताया हे ; 
वैशेषिक एक पग आगे जाता है, और इसे निःश्रेयस प्राप्ति का साधन बताता है । 
यह ज्ञान छः पदार्थो का बोध हे । ‘Tara’ किसी 'पद” या शब्द का विषय (अथं). 
है | पारिभाषिक अर्थ में यह 'परतम जाति? या ऐसा 'विशेष” है, जिसके ऊपर कोई 
सामान्य नहीं । वेशेषिक दर्शन में 'परतम जातियों' की बावत विचार किया गया है । 
पश्चिम में यह विचार का विषय बना रहा हे | अरस्तू ने परतम जातियों की सूची 
प्रस्तुत की, जिसमें द्रव्य को प्रथम स्थान दिया । उसकी शेष 'परतम जातियां वास्तव 
में “गृण' के आकार ही हैं | गुणों के भेद से ही हम विविध द्रव्यो में भेद करते हैं ॥ 
बकरी, घोड़ा, चांदी, त्रिकोण और फूल मों गुणों के भेद पर ही भेद किया 
जाता हे 1 पश्चिम में areata ने कहा कि “गुण” नहीं, अपितु 'क्रिया' द्रव्य का 
विश्लेषण हे। भौतिक पदार्थो में 'विस्तार' प्रमुख गुण हे । उसने विस्तार के साथ 

प्रकृति के अस्तित्व को भी अस्वीकार किया और सारी सत्ता को चेतनों (चिद्बिदुओं) 
के रूप में देखा । वेशेषिक दर्शन में द्रव्य के साथ गुण और क्रिया दोनों को परतम 
जातियों का पद मिला है । यह तीन प्रथम “पदार्थ” हैं। इन तीनों की स्वाधीन सत्ता 
है । शेष तीन “पदार्थ” बुद्धि की देन हैं । सूत्र १: २: ३ में कहा है- 


“सामान्य” और 'विशेष' का भेद बुद्धि की अपेक्षा से होता है । 


हम गौ, घोड़ा, हाथी, कबूतर, कौवा आदि जन्तुओं को देखते हैं । उन्हें 
विविध उपजातियों में रखते हैं और सब उपजातियों को पशु-पक्षी जाति के तले 
रखते हैं । जगत मों तों हरेक प्राणी एक वस्तु है, बुद्धि उन्हें उपज्जातियों और जातियों 
में व्यवस्थित देखती हैं । समवाय संवन्ध द्रव्यो में नहीं होता, परन्तु 
किसी द्रव्य और उसकी कृतियों में होता हे । विशेष रूप, रंग, कोमलता आदि गुण 
किसी द्रव्य में पाये जाते हैं; स्वाधीन स्थिति में नहीं विचरते । मैं बाजार में जाता 
हूं, और दुकानदार से कहता हूं-'मुझे कुछ मिठास चाहिये ।' ag कहता है--“मिठास 
तो मेरे पास है नहीं; मीठी वस्तुयें हैं, वह दे सकता हूँ ।' 


`` वैशेषिक के ६ पंदार्थो मों पहले तीन तात्विक दृष्टिकोण और शेष तीन 
मीमांसा के दृष्टिकोण की देन हैं । 


पूवं मीमाँसा 


भारती दर्शन में मीमांसा के दो भाग हैं---पूर्व मीमांसा ओर उत्तरमीमांसा । 
उत्तर मीमांसा वेदान्त के नाम से प्रसिद्ध है। दोनों भागों का आरंभ इस तरह होता F— 


पूर्वमीमांसा: “और अब ` घर्मजिज्ञासा 
उत्तर मीमांसा: “और अब ब्रह्म जिज्ञासा 


वर्तमान अध्ययन में हमारा विशेष संबंध पुर्व मीमाँसा से है। 

दूसरे सूत्र में धर्म के स्वरूप की बाबत कहा है--“चोदना-लक्षण वाला अर्थ 
aigu 

चोदना का अर्थ प्रेरणा, उपदेश हे । 


इस कथन के भाव को समझने के लिये हों 'तथ्य' और “मूल्य में भेद 
करना होता है । वाक्य निर्णय का शाब्दिक प्रकटन है । निर्णय दो प्रकार का होता 
है । तकं के निर्णय में दो प्रत्ययों के संयोग या असंयोग की बाबत कहा जाता है। “पृथ्वी 
गोल है,'” “त्रिकोण बुद्धिवन्त नहीं ।' यह निर्णय सत्य या असत्य होते हैं। दुसरे प्रकार का 

flea न्यायालय में दिया जाता हे | यह किसी अभियुक्त को दोषी या. निंदोष 
छहराता है । नैतिक निर्णय तकं के निर्णय से नहीं, अपितु न्यायालय के निर्णय से 
मिलता हे : यह किसी आचार या आचरण को शुभ या अशुभ, दोषयुक्त या दोष- 
रहित बताता हैं | 


यहाँ “नियम” का प्रत्यय हमारे समक्ष आ जाता है । हम प्राकृतिक नियम, 
'राज-नियम ओर नेतिक नियम का जिक्र करते हैं। प्राकृतिक नियम अवाध है । गंगा 
शंगोत्तरों से चलती है और बंगाल-खाड़ी में जा. गिरती है । . यह ऐसा करने में 
विवश है । पृथिवी की आकर्षण-शक्ति जल को ऊपर से नीचे ले जाती है। फल वृक्ष 
का भाग बना रहे तो ऊपर रहता है ; TA से अलग होने पर नीचे आ गिरता है । 
'राज-नियम नागरिकों को नियत व्यवस्था में रखने के लिये निमित होता है । इसके 
उल्लंघन करने वाले को दंड देने की व्यवस्था होती हे । यह आदेश होता है, जिसकी 
उपेक्षा हो सकती हे | नेतिक नियम न तो प्राकृत नियम की तरह अवाध स्थिति हैं, 
न राजनियम की तरह आदेश है ; यह चोदना का रूप है । प्राकृत नियम तथ्यात्मक 
है : ऐसा सदा होता ही है । राजनियम Var करना पड़ेगा' का रूप धारण करता 
है । नेतिक नियम इतना ही कहता हे--'ऐसा करना चाहिये ।' 'चाहिये' और *है' 
में मोलिक भेद हे । धमं 'चोदना' हे ; हितकर उपदेश है । 


विज्ञान की विविध शाखायें बास्तविकता का अध्ययन करती हैं। भौतिकी 

बताती है कि प्रकृति की क्रिया केसी होती है । जीवन-विद्या बताती है कि जीवन 
का विकास कैसे होता हुं । मनोविज्ञान मनुष्य के मन की बनावट और क्रिया की 
बाबत बताता हे ; समाज-शास्त्र बताता है कि व्यक्ति समाज़ के सदस्य की स्थिति 

. झे कैसे विचरता है । विकासवादी स्पेन्सर ने कहा कि जो नियम प्रकृति के विकास 
ss Rag होता है, बही नेतिक विकास में भी लागू होता हे । जीवन विद्या के भक्त 
कहते कि नीति जीवन को लंबाई और चौड़ाई में विकसित करना ही है । भोग- 
Fret कहता है कि व्यक्ति अपनी प्रकृति से सूख की प्राप्ति का यत्न 
' करता हैं, यही उसका कतव्य है। समाजवादी कहता है कि ब्यक्ति का 
| कत्तव्य समाज मे व्यवस्था बनाये रखना है । यह सब विचार 'है” और 'चाहि 


Hr 
= 

तथ्य का ज्ञान प्रत्यक्ष से होता है, या उस निर्दोष अनुमान से जो. प्रत्यक्ष पर 
आधारित होता है । प्रत्यक्ष किसी इन्द्रिय और बाह्य पदार्थ के स्पष्ट सम्पर्क का 
परिणाम होता है । घमं इन्द्रियों का विषय ही नहीं, इसलिये प्रत्यक्ष इस में प्रमाण - 
नहीं हो सकता । सूत्र ४ में इसे स्पष्ट शब्दों में कहा है-- 


इन्द्रियों और वाह्य पदार्थों के संयोग से पुरुष को जो ज्ञान प्राप्त होता हे, 
वह प्रत्यक्ष है । वह ज्ञान धम' में प्रमाण नहीं होता, क्योंकि san इन्द्रियों का सम्पर्क 
पदार्थो से होता हे । 


धर्म के संबन्ध में किसी व्यक्ति का निर्णय असंदिग्ध निर्णय नहीं हो सकता । 
जैमिनि इसे स्वीकार करता है और कहता है कि धर्म के आदेश व्यापक और न 
बदलने वाले हैं, और वेद में मिलते हैं। वेद का प्रमाण किसी अन्य प्रमाण की 
अपेक्षा नहीं करता; वेद वाक्य स्वतः प्रमाण है i 


पांचवें सूत्र में भी कहा है कि धम” का यथार्थ ज्ञान प्राप्त नहीं होता ; यह 
वेद का उपदेश है जिसमें किसी भ्रकार का दोष या विरोध नहीं | अपने मत के सम- 
da में जैमिनि यह भी कहता है किं उत्तर मीमांसा में बादरायण ने भी यही 
कहा है | 


ज्ञान और HA 


घम अभ्युदय और निःश्रेयस की प्राप्ति का साधन है । सांख्य ने एक प्रकार 
के ज्ञान को दु:खों की अत्यन्त निवृत्ति का साधन बताया । इस निवृत्ति को अभ्युदय 
का ख्पान्तर समझ सकते हैं । वैशेषिक ने एक प्रकार के ज्ञान को निःश्रेयस प्राप्ति का 
साधन बताया | दर्शन की दोनों शाखाओं ने ज्ञान को प्रमुख पद दिया । पूर्वमीमांसा 
का दृष्टिकोण इस के विपरीत हे । वह कर्म को प्रमुख पद देता है। किसी कम के 
करने के लिये आवश्यक है कि हम उसके मूल्य को समझें ओर यह जानें कि उसे 
करने के उचित उपाय क्या हैं । ज्ञान मूल्यवान है, परन्तु इसका मूल्य साधन का हे । 
मीमांसा में कर्म को प्राय! कर्म कांड के अथ में लिया गया हे । यज्ञ करने में सम्पत्ति 
का त्याग करना होता है । यह त्याग गृहस्थ के लिये संभव है । वानप्रस्थी को तो 
पिछली कमाई की बचत पर बुरा-भला गुजारा करना होता है, और संन्यासी के पास 
तो अपना कुछ होता ही नहीं । कर्म (कम कांड) की प्राथमिकता का परिणाम 
यह है कि जैमिनि की दृष्टि में गृहस्थ का स्थान आधमों में सर्वोपरि हे । कम कांडी 
गृहस्थी का पद संन्यासी के पद से ऊंचा है । 

कस के आकार 


कर्म तीन प्रकार के हैं-नित्य, नैमित्तिक और काम्य। अग्नि होत्र नित्य 
कमे है। जो यज्ञ विशेष अवसरों पर करने होते हैं, उन्हें नेमित्तिक कमं कहा जाता 
है । यह दोनों कर्म आदेश हैं; इन्हें करना ही चाहिये। काम्य कर्मा में कर्तां की 
इच्छा निश्चय करती है । विशेष कामना की पूर्ति के लिये विशेष कर्म करना होता 
है.। जो मनुष्य ऐसी इच्छाओं से ऊपर हो चुका है, उसके लिये काम्य कमं रहते 
ही नहीं । 


यज्ञ करने के लिये यज्ञशाला बनानी होती है । संभव हो तो इसे आकर्षक 

रूप दिया जाता है। जिन लोगों को निमन्त्रित किया जाता है, उन्हें बिठाने के 
लिंये उचित प्रवन्ध किया जाता है। यज्ञ के लिये सामग्री चाहिये, और आहुतियों के साथ 
वेदमन्त्र पढ़ने वाले विद्वान चाहिये । इन आवश्यक अंशों में मीमांसा दशेन प्रधान 
और गौण का भेद करता है। '्रव्य': और 'देव' दो प्रधान अंश हैं। कुंड में 
सामग्री की आहुतियां देना और साथ वेद. मन्त्रों का पढ़ना प्रधान अंश हैं। मन्त्र 
पाठ के बिना सामग्री कुंड में डालने से वायुमंडल की शुद्धि होती है; निरे मन्त्र 
पाठ से घर्म-भाव विकसित होता है । परन्तु इन दोनों में कोई क्रिया भी यज्ञ नहीं । 
शेष जो कुछ यज्ञ को आकर्षक बनाने के लिये किया 'जाता है, वह गौण है। कछ 
लोग इन दोनों अंशों में भी मन्त्र पाठ को गौण बताते थे, परन्तु जैमिनि उत्तसे 
सहमत नहीं । 


कर्म का फल अवश्य मिलता है : शुभ कर्म का फल शुभ और अशुभ कर्म 
का फल अशुभ होता है | अनुभव तो नहीं बताता कि सदा ऐसा होता है । जैमिनि 
कहता है कि इस सम्बन्ध में हमें भ्रम इसलिये होता है कि हमारा दृष्टिकोण 
संकुचित होता हैः। , 


कर्म का फल मिलता कब है; जेमिनि के सम्मुख उसी प्रकार की कठिनाई 


_ खड़ी थी, जैसे पीछे डाविन के सम्मुख आ खड़ी हुई । डाविन का मत था कि कोई 


भौतिक पदार्थ किसी दूसरे पदार्थ पर सम्पर्क में आये विना कोई क्रिया नहीं कर 
सकता । जब न्युटन ने कहा कि आकर्षण में दो पदार्थ. जिनमें अन्तर होता है, 
एक दुसरे पर क्रिया करते है, तो डाबिन न्यूटन के सिद्धांत्त को अस्वीकार नहीं कर 
सका, परन्तु यह समझ नहीं सका कि ऐसा हो व॑से सकता है। डाविन की कठिनाई 


देश अन्तर के कारणं थी; जैमिनि की कठिनाई काल-अन्तर से पैदा हुई । कारण 
EE: और कायं में काल-अन्तर होता है। कार्य के व्यक्त होने से पहले कारण तो अभाव 
i में जा पहुंचता है; फिर कार्य की उत्पत्ति अकारण ही समझनी चाहिये । :इस 

मकठिनाई के समाधान में जैमिनि ने कहा कि कारण एक: शक्ति को उत्पन्न करर देता 


:है; .यह,शक्ति अदृष्ट रूप में विद्यमान रहती है, और उचित समय आने पर परिणाम 
को व्यक्त कर देती है । 


यज्ञ के सम्बन्ध में यह तो सामान्य मान्यता है कि इसका फल मिलता है। 
कुछ याजक आप यज्ञ करते हैं; कुछ धनी लोग यज्ञ कां सारा प्रबन्ध कर देते हैं, 
इसके लिये.आवश्यक व्यय करते है, परन्तु यज्ञ करते अन्य लोग है' । इस स्थिति 
में फल का भागी कौन है ? मीमांसा के अनुसार फल यजमान का भाग है 
- जिन लोगों ने मन्त्र-पाठ किया है, उन्होंने तो दक्षिणा के रूप में अपने समय और 
श्रम का मूल्य ले लिया है । मीमांसा में यह भी कहा है कि विशेष यज्ञों के करने के 
"पहले यजमान दो या तीन दिन अनशन करे। संयम की आशा तो सबसे की जाती 
'है; तप एक पग आगे जाता है : यह शरीर पर आत्मा की प्रभुता की घोषणा है । 
जो कुछ हम करते है, स्पष्ट या अस्पष्ट रूप में प्रायः अपने और अपनों के लिए 
करते है । परार्थं दृष्टि में हो, तो कमं. 'शेष” कहलाता है। यज्ञ ऐसा कर्म है। जो 
-कुछ मुझे समाज से मिलता है, वह तो असीम सा है। हरेक के लिये भ्रमण के लिये 
मार्ग और बाग विद्यमान. है, खेतियां वोई जाती है, कारखाने जते, वस्त्र आदि 
बनाने में लगे है । शिक्षा. और सुरक्षा का प्रवन्ध है। एक कथन के अनुसार किसी 
को ऋणी नहीं मरना चाहिये। हरेक को पूछना चाहिये कि उसने इस ऋण को 
चुकाने के लिये क्या किया है। मीमांसा में तो शेष कर्म को इतना महत्व दिया है 
fe स्वयं मनुष्यः. को दोष (यज्ञ) रूप में देखा है। यज्ञ-सामग्री कर्म के .लिये है; 
“वास्तव में मनुष्य भी ऐसे कर्म के लिये ही है । (३:१:६) 


यजमान यज्ञ करता है । वह कुछ योग्य कायं कर्त्ताओं को सहायता के लिये 
“चुन लेता है । इन सहायकों at संख्या. भी मोमांसा में आलोचना का विषय है । 
चार कार्य-कर्त्ता प्रमुख है : ब्रह्मा, होता, अध्वयु. और अग्नीध । पूर्वे मीमांसा में 
कर्मे को कर्म कांड के अर्थ में लिया है। जब जैमिनि ने इसको रचना की, स्थिति 
आज से. बहुत भिन्न थी । अव तो हम एक नई दुनिया में रहते है । जिन प्रश्नों को 
जैमिनि ने विचार का विषय बनाया है, उनमें बहुत से आज के मनुष्यों के लिये 
कोई जीवित विषय नहीं । दार्शनिक विवेचन के ख्याल से भारती दर्शन में पूर्व 
मीमांसा से जो प्रकाश हमें मिलता है, वह दूसरे दशंनों की अपेक्षा थोड़ा हे । परन्तु 
जो कुछ जैमिनि ने कहा है, वह महत्वपूर्ण भी है। आवश्यकता केवल इस बात को 
है कि हम शब्द से ऊपर उठकर 'अभिप्राय' को ओर देखें । हरेक शिक्षक. के सम्बन्ध 
में यही- उचित दृष्टिकोण है |  -.. . `. PNT A 

.. » « पूर्व मीमांसा में जो कुछ कहा है, उसमें प्र मुख बातें रह है :-- 
` 23 (१) धरम 'चोदना' है। क्त्यं वह क्रिया है जो मुझे करनी चाहिये! 
“चाहिये' की वास्तविकता से निकला नहीं जा सकता | soe ; 


, (२) धर्म में परप प्रमाण वेद है । घर्म के नियम देश और काल के साथ 
बदलते नहीं : वे व्यापक और नित्य है. । 


| (३) व्यति के कर्म तीन प्रकार के होते है --नित्य, नैमित्तिक और काम्य i 
पहले दो प्रकार के कर्म नियत होते है; तीसरे प्रकार के कर्मो में व्यक्ति की इच्छा 
को दखल होता है | 


(४) जो कर्म परार्थ किये जाते है, उन्हें 'शेष' कर्म कहते है, इनका 
पद स्वार्थ के लिये किये गये कर्मो से ऊँचा है । यज्ञ शब्द के अन्तर्गत सवंहित के 
सभी काम आ जाते है । 


= (५) शीष कमं में दो प्रधान अंश ये है :-- 
a4 १. द्रव्य या सामग्री का त्याग किया जाये, 

| २. यह त्याग श्रद्धा के साथ किया जाये : यह देव पूजा का भाग हो 
1 ‘ 


... (६) हरेक बड़े यज्ञ में यजमान के अतिरिक्त कुछ अन्य कार्ये-कर्त्ताओं की 
आवश्यकता है--ये कार्य Het ब्रह्मा, होता, अध्तयु ओर अग्निघ है । 


पहले दो विषयों के सम्बन्ध में हम ऊपर कह चुके हे । तीसरा विषय बहुत 
महत्व का विषय है । 


` जीवन का पहला भाग जीवन--निर्वाह की योग्यता प्राप्त करने में खरचं 
होता है । इस भाग की समाप्ति पर प्रत्येक अपने काम में लग जाता है । सामान्य 
स्थिति में नित्य कमं हरेक के लिये नियत होता है । वकील, डाक्टर, अध्यापक, 
क्लके, दुकानदार सबको नियत सयय पर अपने काम पर पहुंचना होता है। कभी 
कभी विशेष कार्यों के लिये नित्य कर्म छोड़ना होता है यह भी व्यक्ति के लिये नियत 
होता है । अनुशासन का तत्व यह है कि व्यक्ति नियत कर्मों ओर काम्य कर्मों में 
भेद करे । 

.. १६४७ में भारत स्वाधीन हुआ; नागरिकों का उत्तरदायित्व पहले से बहुत 
___ बढ़ गया । पहले हम सब दूसरों के लिये काम करते थे, अब अपने देश के लिये 

AMT कर सकते हैः। दुर्भाग्य से हरेक यह संमंझने' लंगा ' हैं ।क्र' स्वराज्य भारत को 
नहीं मिला उसे मिला है । वह नित्य और नैमित्तिक कर्मों “को “काम्य कर्म संमझने 
लंगा है । कर्मचारी नियत समय पर दफ्तर नहीं :पहुंचते; श्रमी जब चाहते है 
काम छोड़ देते है; विद्यार्थी यह नहीं समझते कि स्कूल कालेज का बन्द करनों 
अध्यक्ष का काम है; उन्होंने इसे अपना अधिकार सभझ लिया है। जीवन के हरेक 
'पक्ष में आज आवश्यक हो गया है कि काम्य कर्मों के क्षेत्र को सीमित रखा जाये । 


पूर्व मीमांसा में शेष कर्म को बहुत महत्व दिया गया है । असंकचित अर्थ 
में, यज्ञ में सभी परोपकार के काम आ जाते है । ऐसे कामों में त्याग करना होता 
"है । कितना त्याग ? यह एक कठिन प्रश्‍न है। मीमांसा का विचार यह प्रतीत 
"होता है कि त्याग में कुछ तप सम्मिलित हो। जब मैं लोगों से मांगा करता था 
at कुछ--सज्जन पूछते थे "क्या दें' ? मैं कहता था--“उतना दो, जो कुछ चुभे ।' 
त्याग अपने शरीर में कांटा चुभोना है । 


त्याग के साथ श्रद्धा मिली होनी चाहिये । द्रव्य की आहुति के साथ देव-पूजा 
मिली होनी चाहिये । काम एक ही होता है, परन्तु जिस भात्र से वह किया जाता 
है, वह उसे विशेष रूप दे देता है। एक मन्दिर बन रहा था; कुछ लोग उसके 
लिये पत्थर तोड़ रहे थे । एक दर्शक ने एक मजदूर से पूछा-“भाई' क्या कर रहे 
हो ?' उसने उत्तर दिया--'पत्थर तोड़ रहा हूं।' दर्शक ने दूसरे मजदूर से वही 
प्रश्न किया । उसने कहा “बीवी बच्चों के निर्वाह का प्रबन्ध कर रहा हूं।' तीसरे 
मजदूर ने कहा-- 'मन्दिर बन रहा है; चिरकाल तक सहसूं मनुष्य यहां पूजा 
करेंगे | मैं भी इसमें थोड़ा योग दे रहा हूं ।' तीन मनुष्यों में जो एक ही काम कर 
रहे थे, उसे सबने भिन्न रूपों में देखा । एक ने भौतिक घटनां से परे कुछ नहीं देखा; 
दसरा पारिवारिक उत्तरदायित्व को बीच में ले आया; तीसरे ने इसे शेष के रूप 

देखा' । 


मेरा सम्बन्ध शिक्षा के काम से रहा है। आज कल शिक्षक वर्ग में बहुत 
असंतोष है । कुछ आथिक कारणों से, कुछ अन्य कारणों से, मेरी सहानुभूति उनके 
साथ है, परन्तु वह अब किसी काम की नहीं । वतंमान प्रसंग में मैं उनसे HEAT 
हरेक अपने आपसे पूछे कि वह क्या कर रहा है : पत्थर तोड़ रहा है, अपने चुने 
हुये पेशे में लगा है, या देश के लिये आने वाली नसल को बना रहा है । 


हरेक यज्ञ के निर्माण में कुछ कार्यकर्ता आगे आते है । ब्रह्मा यज्ञ का 
'बिघाता होता है; सारे काम के पीछे उसका मस्तिष्क होता है; होता कुंड में हवि 
डालता है अध्नयु' मंत्र पाठं करतां है, और अग्निध देखता हैं कि कुंड में 'अग्नि 

ठीक तौर पर्‌ जलती रहे । सवंहित के लिये जो योजना भी बनाई. जाये,: उसे हम 
यज्ञ कह सकते हें । एक ऐसी योजना के , साथ मेरा यौवन से सम्बन्ध रहा है; 
उसी की बाबत मैं कुछ जानता हूं। अपने विचार को स्पष्ट करने के लिये, मै. 
उसी की. बाबत.कूछ कहूंगा । 


स्वामी दयानन्द ने अपने प्रचार का काम १८६६ में आरम्भ किया ।. 
८९ वर्षो के काम के बाद उन्हें प्रतीत हुआ कि कार्य को स्थिर रूप देना 
चाहिये : व्यक्ति से संस्था की आयु अधिक लम्बी होती है। १८७५ में उन्होंने 
बम्बई में आयं समाज की स्थापना की । दो वर्ष पीछे १८७७ में, लाहोर में 
समाज को इसंका वर्तमान रूप दिया और इसके दस नियम बनाये। यही faa 
अब हर कहीं समाज का मौलिक मन्तव्य समझे जाते हें । आर्यं समाज की स्थापना से 
स्वामी दयानन्द ने एक अखंड यज्ञ का आरम्भ किया । लाहौर समाज में राय 
मलराज पहले प्रधान बने, लाला साई दास पहले मन्त्रियों में एक मन्त्री थे । नियमों 
को निश्चित रूप देने में स्वामी जी को राय मूलराज का सहयोग प्राप्त हुआ । 
लाला साई दास की प्रमुख देन यह थी. कि. वह हंसराज और लाजपतराय, दो 
चव युवकों को आये समाज में खींच लाये। स्वामी दयानन्द के देहान्त..(१८८.३) केः 
बाद आयं समाजियों ने लाहौर में निश्चय किया -कि स्वामी जी की याद में और 
उनके काम को जारी रखने के लिये लाहोर में एक कालेज स्थापित किया जाये. 
स्वामी दयानन्द ने आये समाज रूपी यज्ञ का निर्माण किया था; . लाहौर में आये 
समाजियों का निश्चय एक उपयज्ञ का निर्माण था। इसके बाद अनेक.स्थानों में शिक्षा 
के काम के लिये कालेज, स्कूल, गुरुकूल और पाठशालायें- स्थापित हुई । एक 
प्रचलितः कथन के अनुसार, किसी कार्य के अच्छे आरम्भ में ही उसे आधी सफलता 
ग्राप्त हो जाती है। पंजाब में सोभाग्य से आरम्भ aga अच्छा हुआ । .शिक्षा के 
उपयज्ञ में लाला लालचन्द उपयज्ञ के ब्रह्मा थे; लाला हंसराज होता थे; लाला 
लाजपतराय अध्वय थे : उनकी वाक्य शक्ति ने कालेज और समाज को प्रांत में 
सक्रिय बना fear) गुरुकुल शिक्षा प्रणाली के सम्बन्ध में लाला मुंन्शीराम (पीछे 
स्वामी श्रद्धानन्द) का नाम और कन्याओं की शिक्षा के सम्बन्ध में लाला देवराज 
का नाम स्मरणीय है। इन सबको अपने अपने काम में योग्य सहयोगी मिल गये । 
प्रबन्ध में लाला लालचन्द'ने जो उच्च आदर्श अपने सामने रखा, वह उनके पीछे 
आने वालों के लिये. पथ प्रदर्शक बना रहा है। कालेज कमेटी का प्रबन्ध ऐसा 
उज्ज्वल रहा है कि कोई संस्था उस पर गवं कर सकती है। लाला हंसराज का 
त्याग अपूर्वं था | उन्होने ५० वर्ष तक समाज ओर कालेज की सेवा की, और 


एक पेसा उसका दाम नहीं लिया । उन्हें भी अपने साथ कमं करने वाले, लगन 

के युवक मिल गये । लाला लाजपतराय के हृदय में अपूर्व उत्साह था; उन्हें भी 
सहयोगी प्राप्त हो गये । लाला मुन्शीराम और लाला देवराज की स्थिति भो 
ऐसी ही रही । इसका परिणाम यह हुआ कि आये समाज पंजाब पर छा गया । 
सार्वजनिक काम के हर पक्ष में आर्थ समाजी प्राय: प्रमुख थे । 


अब आर्य समाज और उसकी संस्थागें देश में फैली हुई हैं । देहली इस 
काम का केन्द्र है; वहाँ १०० से अधिक आर्थ समाज हैं; दो कालेज हैं, दर्जनों 
स्कूल और पाठशालायें हैं । उत्तर प्रदेश में काम का विस्तार अच्छा है। जो लोग 
इस काम में लगे हैं, या जिन्हें इसमें अनुराग है, उन्हें एक बात सदा याद रखनी 
चाहिये, और वह यह है कि किसी यज्ञ की सफलता के लिये आवश्यक है कि 
कुंड की अग्नि gat न पाये, और यज्ञ के कार्य के लिये पर्याप्त योग्यता के 


ब्रह्मा, होता और अध्वयु मिलते रहें। हरेक अच्छे काम के लिये नियम होते हैं, 
परन्तु काम करने वाले तो मनुष्य होते हैं । 

मनु स्मृति ओर धर्म 


हमारे घामिक साहित्य में श्रुति का स्थान सबसे ऊँचा है । इससे उतर कर 
स्मृति का स्थान समझा जाता है। वेद के आदेश देश और काल की सीमाओं से 
ऊपर हैं : वे सावं भौम और नित्य हैं। स्मृतियां देश ओर काल की स्थिति को 
देख कर बनाई जाती हैं। परिवर्तन जीवन का चिन्ह है; स्मृतियों के आदेशों में 
भेद का होना स्वाभाविक ही है 1 स्मृतियो में मनुस्मृति बहुत प्रसिद्ध है 


स्मृति को घमंशास्त्र भी कहा जाता है । घमं के अन्तगँत नीति और 
राजनीति दोनों आ जाते हैं। इन दोनों में घनिष्ठ सम्वन्ध है। दोनों का लक्ष्य 
मानव-कल्याण है : नीति बताती है कि इस लक्ष्य की सिद्धि के लिये व्यक्ति को 
क्या करना चाहिये; राजनीति बताती है कि इस सम्बन्ध में समुदाय सामूहिक 
स्थिति में क्या कर सकता है । राजनीति राज्य की नीति है। अन्य स्मृतियों की 
तरह मनुस्मृति में भी नीति ओर राजनीति दोनों मिले हुये हैं। दूसरे देशों के 
साहित्य में भी यही स्थिति है। पीछे दोनों अलय हो जाती हैं, और स्वाधीन 
-वाराओं के रूप में समानान्तर बहने लगती हैं! कुछ लोगो के विचार में नीति 
राजनीति के विरोध में प्रतिक्रिया का रूप घारण करती है । 


मैं अपने कल्याण के लिये एक मागं को उपयोगी समझता हूं; इसी कल्याण 

के लिये राज्य जो निश्चित करता है, वह मेरे विचार के प्रतिकूल होता है । 

अत्येक राष्ट्‌ समझता है कि युद्ध होने पर उसका अधिकार है कि वह हरेक 

योग्य नागरिक को युद्ध में झोंक दे । व्यक्ति ख्याल कर सकता है कि किसी स्थिति 

 अंभीउसे अहिसा का त्याग नहीं करना चाहिये । उसके लिये प्रश्‍न उठ खड़ा 
_ होता है कि वह राजनियम को माने या आत्मा के आदेश को सुने । 


४० 

मनुस्मृति के सम्बन्ध में हम नीति और राजनीति दोनों को घ्यान में 
रखेंगे, और देखेंगे कि इन दोनों क्षेत्रों के सम्बन्ध में यह ‘ad’ की बाबत 
क्या कहती है | 


नीति 


नीति में प्रमुख प्रश्‍न ये हैं :-- 


(१) धर्म और अधमं, शुभ और अशुभ में मौलिक भेद क्या हैं ? 
(२) हम इस भेद को कंसे जानते हैं । 
(३) धर्म के प्रमुख आकार प्रकार क्या हैं ! 


मौलिक भेद 


एक बिचार के अनुसार व्यक्ति की अपनी पसन्द ही मौलिक भेद है; जो 
कुछ मुझे किसी विशेष स्थिति में आता है, वह मेरे लिये शुभ है; जो मेरे साथी 
को आता है, वह उसके लिये शुभ है। इस विचार के अनुसार दो मनुष्यों में 
शुभ-अशुभ की बाबत मतभेद हो. ही नहीं सकता; वे अपनी अपनी चेतना की 
बाबत कहते हैं, किसी एक वस्तु की वाबत नहीं कहते । 


प्राचीन यूनान में साफिस्ट समुदाय का यह विचार था। वे सत्य को भी 
व्यक्ति का इन्द्रिय-दत्त बोध ही समझते थे सूकरात का सारा यत्न यह बताना था 
कि सत्य और शुभ दोनो में सामान्य अंश विद्यमान है। जो कुछ मेरे लिये और 
आज सत्य है, वह सबके लिये और सदा सत्य है; जो मेरे लिये और आज शुभ है, 
वह सबके लिये और सदा शुभ है । शुभ ओर अशुभ का भेद वस्तुगत है। 


जब हम भले और बुरे में भेद करते हैं, तो हमारे ध्यान में कर्ता, लक्ष्य 
या कमें होते हैं । प्राचीन य्ूनान में लक्ष्य विचार का विषय था; वे अन्तिम लक्ष्य 
निःश्रेयस या परम शुभ की बाबत जानना चाहते थे। इस ज्ञान के बाद शुभ और 
अशुभ कर्मों का भेद कठिन समस्या नहीं रहता; जो कर्म निःश्रेयस की सिद्धि का 
साधन है, वह ऐसा साधन होने के कारण ही, अच्छा कमं है । आधुनिक काल में 
जर्मनी के दार्शनिक कांट ने कतव्य कम को महत्व दिथा। उसने ऐसे कर्मे की 
जांच के लिये सूत्र प्रस्तुत किये, और कहा कि कत्तव्य पालन का फल, जो कुछ 
भी वह हो, ऐसा फल होने के कारण शुभ होता है। भारती दर्शन में आम विचार 
यूनानी विचार से मिलता है । मनुस्मृति में दृष्ट कम, आचरण, को महत्व दिया है । 

१:१०८ में कहा है--'आचार: परमो घम: 


'बेद में कहा हैं कि सृष्टि के साथ ही परमात्मा ने ऋत ओर सत्य को भी 
निर्मित किया । सत्य वस्तुगत जगत में कारण--कार्य का व्यापक नियम है; प्रत्येक 
कार्य किसी कारण का फल होता है। कर्मो के सम्बन्ध में ऋत ऐसा नियम है; 
अत्येक कमे का फल कर्ता को भोगना पड़ता है। तथ्य तो यह हैं कि किसी कमं 
को पूणता होती ही उस समय है, जब उसका फल कर्त्ता के सिर पर आ गिरता है 
परमात्मा का वञ्च पाप के विनाश में, जल्दी नहीं करता, परन्तु यह विलम्ब भी 
नहीं करता । 


मनुस्मृति (४:१७४) में कहा है-- 


_ अधमं का फल कुछ समय के लिये अच्छा दीखता है, परन्तु उचित समय 
आने पर वह उसी तरह विनष्ट हो जाता है, जिस तरह जड़ कटा वृक्ष नष्ट 


हो जाता है ।' 
८:१४ में कहा है-- 


हनन किया हुआ धमे हनन करने वाले का नाश कर देता है; 
रक्षा किया हुआ धमं रक्षा करता है। इसलिये घमं का हनन नहीं करना चाहिये, 
इस भय से कि घमं हनन करने वाले का नाश कर देगा।' यह इस लोक में धर्म 
को स्थिति है। परलोक की बाबत स्मृति (८:१६) में कहा है कि मनुष्य जिन 
बस्तुओं के मोह में जकड़ा रहता है, वे सव जीवन-काल के साथी हैं; मृत्यु के बाद 
केवल धमं ही मनुष्य के साथ जाता है। मनुष्य का अन्तिम उद्देश्य मोक्ष की प्राप्ति 
है। इसके लिये एक जीवन हो पर्याप्त काल नहीं । वर्तमान जीवन लम्बी यात्रा 
की एक अल्प मंजिल है । हमारे लिये उचित यही है कि जहां किसी मंजिल को 
आरम्भ कर, उससे कुछ आगे उसे समाप्त करे । जीवन की कमाई में घमं ऐसी 
कमाई है, जो हमारे साथ जायेगी । 


“घम-प्रधान पुरुष ही, तप की सहायता से, पापों से विमुक्त होकर परलोक 


i : में परमात्मा को प्राप्त करता है ।' (४:२४३) 


धमं का ज्ञान कसे प्राप्त होता है ? 


९५:20: जन्म के साथ ही ज्ञान-प्राप्ति का काम आरम्भ हो जाता है, और साधारण 
Te मनुष्यों की हालत में जीवन के अन्त तक चलता जाता है । किसी मनुष्य के लिये 
Re एक रोचक परन्तु कठिन प्रश्‍न है कि उसने कितना समय सीखने में व्यय 

किया है । मनुस्मृति के अनुसार, इस समय को चार भागों में बांदा जा सकता है; 
आगम काल, स्वाध्याय काल, प्रवचन काल ओर व्यवहार काल । आगम काल में 
हम वाहर से उपलब्ध ज्ञान को प्राप्त करते हैं। हमारी आंखें जाग्रत में प्रायः खुली 
रहती हैं, कान तो वन्द होते ही नही । स्पशं निरन्तर होता ही है। जो अनुभव 
इस तरह प्राप्त होता है, वह हमारे ज्ञान का केन्द्र होता है; हम इसे वास्तविकता 
या सत्य का प्रतीक समझते हैं। आगम में ही वह ज्ञान भी आ जाता है, जो हमें 
माता-पिता, शिक्षकों और अन्य मनुष्यों से प्राप्त होता है। स्वाध्याय में हमारी 
वृत्ति केवल ग्रहण करने की नहीं होती; हम विशेष प्रकार के ज्ञान को ढूंढने जाते हैं। 
कालेज के विद्यार्थी का स्पष्ट सम्पर्क तो ५-७ शिक्षकों से ही होता है, परन्तु कालेज के 
पुस्तकालय में सहस्नों लेखकों के विचार उसकी पहुंच में होते हैं; वह अपने लिये 
चुनाव करता है । प्रवचन में हम किसी भले पुरुष के सम्पक में आते हैं, वह हमें 
तथ्यों की ही बाबत नहीं, अपितु नैतिक और घामिक नियमों की बाबत भी बताता 
है । यह नियम इन्द्रिय-दत्त ज्ञान का भाग नहीं होते; यह प्रायः स्वाध्याय और 
अवचन से प्राप्त किये जाते हैं। चौथा काल व्यवहार-काल है। व्यवहार में व्यक्ति 
अहण ही नहीं करता; आदान-प्रदान में भाग लेता है। धर्म के सम्बन्ध में भी हम 
इन साधनों का प्रयोग करते हैं। जब मनुष्य को नैतिक समस्याओं की वावत सोचने 
का अवसर आता है, तो उसकी बुद्धि का कुछ विकास हो चुकता है। यदि उसने 
समाज-कल्याण या सर्वेहित को परम शुभ स्वीकार किया है, तो उसकी बुद्धि उसे 
बताती है कि कोई विशेष काम इस कल्याण का पोषक है या धारक है। बुद्धि का 
परामर्श हरेक को प्राप्य होता है। यदि समस्या जटिल हो, या व्यक्ति को ख्याल हो 
कि निर्णय करने में वह स्वार्थं को एक ओर नहीं रख सकेगा, भौर संभव है कि 
भाव के शोर में बुद्धि की धीमी आवाज सुनाई ही न दे, तो किसी भले पुरुष से 
सहायता लेनी पड़ती है। यहां ज्ञान और आचरण में भेद हो सकता है । एक 
मनुष्य को नैतिक और घांमिक विषयों का अच्छा ज्ञान है, परन्तु उसका आचरण 
उसके ज्ञान के साथ आगे नहीं बढ़ा; यह त्रुटियों से विमुक्त नहीं । दुसरी भोर शुद्ध 
आचरण का मनृष्य बुद्धिमत्ता में साधारण स्तर पर भी स्थित हो सकता है । यदि 
इन दोनो में चुनना हो, तो सदाचार को प्राथमिकता देनी चाहिये । जिस मनुष्य से 
हम सहायता लेने जागें, उसका कर्म उसके कथन से अधिक महत्व रखता है । 


यह सहायता भी पर्याप्त न हो, तो हम घामिक साहित्य की ओर फिरते हैं । 
जैसा हम कह चुके हैं, श्रुति और स्मृति इस साहित्य में प्रमुख हैं। वेद का स्थान 
सर्वोच्च है । स्मृति जहाँ तक वेदानुकूल है, मान्य है; वेद के प्रतिकूल होने पर यह 

अमान्य है । जहां विचाराधीन विषय की बाबत भुति कुछ नहीं 'कहती, वहां स्मृति 
के कथन को आदर से देखना चाहिये । 


मनुस्मृति (२:१२) में कहा है :-- 


वेद: स्मृतिः सदाचारः स्वस्य च प्रियमात्मनः | 
एतच्चतृविघं प्राहुः साक्षाद्धमंस्य लक्षणम्‌ ॥ 


वेद, स्मृति, सत्‌ पुरुषों का आचार, और जो अपने आत्मा को प्रिय 
(ग्रहण करने योग्य) प्रतीत हो, इन चारों तरीकों से घम का लक्षण होता है । 


श्रति और स्मृति में, श्रुति का पद ऊंचा है । स्मृति (२:१३) स्पष्ट शब्दों 
सें कहती है कि “बमं को जिज्ञासा करने वालों के लिये श्रूति परम प्रमाण है ।? 


qR को स्वतः प्रमाण कहा जाता है; इसके आदेशों की पुष्टि के लिये 
किसी अन्य प्रमाण की आवश्यकता नहीं है। हम वातावरण के पदार्थों को सूर्य के 
प्रकाश में देखते हैं। स्वयं सूर्य को कँसे देखते हैं ? कोई अन्य पदार्थं सूर्य को नहीं 
दिखाता, सूर्य आपही अपने आपको दिखोता है । 


सदाचार को हमने किसी भले पुरुष के आचार या आचरण के अर्थं में ' 
लिया है; इसे एक दूसरे अर्थ में भी लिया जाता है। जो कुछ भले पुरुषों की 
प्रशंसा का पात्र है, वह जन साधारण के लिये उपेक्षा का विषय नहीं हो सकता । 
विचारों की तरह कर्म-विधियों में भी संघर्ष होता है, और इस संघर्ष में जिस विधि 
को जीतने का अधिकार होता है, वह जीतती है। इस जीत का फल यह होता है 
कि वह विधि स्थिरता प्राप्त करती है । सदाचार ऐसे स्वीकृत कर्मो का 
समूह है । कुछ लोगों के विचार में यह समूह ही जन साधारण की नीति है । 


घमं के आकार प्रकार 


घर्मं की बाबत ज्ञान-प्राप्त करने के लिये दो प्रमुख साधनों, श्रति और स्मृति 
का स्वाध्याय है। यहां हम एक स्मृति का अध्ययन नर रहे हैं। इस स्मृति में 
एक प्रसिद्ध श्लोक में घमं के लक्षणों का वर्णन किया गया है । 


घृतिः क्षमादमो अस्तेयं शोचमिन्द्रिय निग्रहः । 
धीविद्या सत्यमक्रोधो दशकं धर्मलक्षणम्‌ ॥ 


eft, क्षमा, मनको कावू में रखना, चोरी न करना, शौच, इन्द्रिय मंयम 
बुद्धिमत्ता, विद्या, सत्य, अक्रोघ-ये १० घर्म के लक्षण हैं। (६:९१) 

पहले घर्म --ज्ञान के स्रोतों के लिये “लक्षण” का प्रयोग हुआ है; यहां धर्म 
के.आकार-प्रकारों के लिये इसका प्रयोग हुआ है। तकं की परिभाषा में “लक्षण' 
किसी प्रत्यय का विश्लेषण है। मनु ने ऐसा विश्लेषण नहीं दिया, अपितु दो संगत 
प्रश्नों का उत्तर दिया है । घर्म के १० लक्षण उपयु क्त श्लोक में वयान किये गये हैं । 
श्लोक की एक निश्चित परिधि होती है, इसके शब्दों का क्रम भी कविता की मांग 
से निर्धारित होता है। सूची में जो क्रम दिया है, वह किसी नियम के आधार पर 
नहीं । यदि एक के स्थान में दो श्लोक होते, या श्लोक ही लम्बा होता, तो संभव 
है, सूची में कुछ और लक्षण भी आज़ाते। अब तो जो सूची दी गयी है, उसी पर 
विचार कर सकते हैं । 


पश्चिम में प्लेटो ने सदाचार के ४ मौलिक आकार बयान किये--बुद्धिमत्ता, 
साहस, संयम और न्याय या साम्य । उसने मानव प्रकृति में तीन अंश देखे- 
चिन्तन, कर्मण्यता और उत्तेजना । वुद्धिवन्त प्राणी का काम है कि वह अपनी बुद्धि 
को विकसित करे । कर्मशील प्राणी का काम है कि जो कुछ बारे, साहस से करे; 
` जो बाघायें उसके मार्ग में आयें, उन्हें मार्ग से हटाने का पूरा यत्न करे, और जो 
असुविधा भी सहनी पड़े, उसकी उपेक्षा करे । यह बाघायें कुछ तो बाहर से आती 
हैं, कुछ अन्दर से । जब कोई दूसरा मुझ पर प्रहार करे, तो अपनी रक्षा में मुझे 
हर प्रकार के खतरे के लिये उद्यत होना चाहिये । यह पुरुष का पुरुषत्व है। जब कोई 
मनुष्य गृहस्थ में प्रवेश करता है, तो उसका घर एक प्रकार का किला बन जाता है, 
और उसकी मान मर्यादा की रक्षा करना उसका Beier हो जाता है। इस रक्षा 
के लिये जीवन भी जाता हो, तो यह सौदा बुरा नहीं। इस साहस के अतिरिक्त 
नैतिक साहस होता है; इसमें व्यक्ति दूसरों की प्रशंसा-निन्दा की परवाह न करके 
अपने नियम पर आरूढ़ रहता है । सम्य जीवन में जहां व्यक्ति की रक्षा समाज का 
उत्तरदायित्व बन गया है, साहस प्रमुख रूप में नैतिक साहस बन गया है! गणतंत्र 
राज्य बहुसंख्या का शासन समझा जाता है । तथ्य यह है कि शासन सदा एक 
गठित अल्प संख्या का होता है; बहुसंख्या अलग अलग रहने में सुगमता देखती है । 
विवेक और साहस से निम्न स्थान उत्तेजनों का है । उत्तेजन मानव प्रकृति के 
अंश हैं; इन्हें उखाड़ कर बाहर फेंक नहीं सकते । यही कर सकते हैं कि इन्हें संयम 
में रखा जाये । अग्नि की बाबत कहा जाता है कि यह सेवक तो अच्छा है, परन्तु 
स्वामी बहुत बुरा है। यही उत्तेजनों की स्थिति है। हमारी गति के दो रूप होते 
हैं; कभी हम आगे से आकषित होते हैं, कभी पीछे से ढकेले जाते हैं। पीछे से 
am जाना उत्तेजन की शक्ति द्वारा होता है । जब गति की दिशा 
उत्तेजन के द्वारा निमित हो, तो उत्तेजन स्वामी होता है; जब गति की 

दिशा बुद्धि से निमित हो, और बुद्धि ही निश्चय करे कि उस विशेष स्थिति में 
क्रोनसा उत्तेजन काम आ सकता है, तो उत्तेजन सेवक हीता है। यही संयम का. 
तत्व है । 


प्लेटो ने अपनी सूची में न्याय को किसी विशेष अंश पर स्थित नहीं किया 
अपित इसे साम्य के अर्थ में लिया है । चिन्तन, साहस और संयम को उचित 
सीमाओं में रहना चाहिये; प्रत्येक को 'जियो ओर जीने दो” के नियम को 
अपनाना चाहिये । 


भारत में सत्य को बहुत महत्व दिया गया है; प्लेटो ने इसे अपनी सूची में 
नहीं रखा | संभवतः कारण यह है कि उसका उद्देश्य मौलिक आकारों की सूची 
देना था, और उसने सत्य को मौलिक सद्गुण नहीं समझा | हम प्रायः असत्य 
इसलिये कहते हैं कि हमें सत्य का ज्ञान नहीं होता या हमें सत्य कहने का साहस 
नहीं होता । जो मनुष्य बुद्धिमान हो और साहसी हो, उसके लिये असत्य कहने का 
अवकाश ही नहीं होता । ; 


मनु की सूची में बुद्धिमत्ता का वर्णन है, परन्तु इसके साथ बुद्धिमत्ता के 
प्रमुख साधन विद्या को भी जोड़ दिया गया है । 


प्लेटो की सूची में दुसरा सद्गुण साहस है। जीवन में आपत्तियां आती ही 
हैं। इंस अवस्था में व्यक्ति के लिये दो मागं खुले होते हैं (१) वह अपने आपको 
मुकाबला के अयोग्य समझ कर घुटने टेक दे, या (२). आपत्ति का डटकर मुकाबला 
करे | आंधी में घास झुक जाती है और आंधी ऊपर से गुजर जाती है; ऊँचा वृक्ष 
ट्ट जाये, पर झुकता नहीं ! साहसी मनुष्य खतरों से डरता नहीं। मनु की सूची 
में साहस का स्पष्ट वर्णन नहीं, परन्तु घृति का जिक्र है, जो area a मिलती 
जुलती है 1 घेयंवान पुरुष आरम्भ की असफलताओं से घबराकर इष्ट को छोड नहीं 
देता, वह विश्‍वास करता है कि अन्त में उसे सफलता प्राप्त होगी, ओर यदि न 
भी प्राप्त हो, तो संग्राम में जुटे रहना अपने आप में मूल्यवान है। यही साहस 
का भी तत्व है । र 


_ प्लेटो का तीसरा सद-गुण संयम हे । मनु की सूची में इन्द्रियनिग्रह और दम 
संयम,ही हे । इन्द्रिय-संयम के अभाव में हम खाते-पीते हुये यह नहीं देखते कि 
क्या हितकर है ओर क्या अहितकर है। मेदां तो दूर पड़ा होता है, जिह्वा निकट 


होती, झोर वह.निश्चय करती है। जो कुछ स्वादिष्ट होता है, उसे हम खाते हैं, 
आर यह भी नहीं देखते कि खाद्य पदार्थ कितनी मात्रा में खाना चाहिये । 

जो मनुष्य इन्द्रियों को'शासन में रख सकता है, वह जिह्वी के प्रलोभन: कां मुकाबला 
करता है । जिस मनुष्य ने मन पर कावू. पा लिया है; ५'उसे !मुकावला , करने; की 
आवश्यकता ही नहीं होती; दम प्रलोभन से ही विमुक्त कर देता है। ; - ~ ¦ ; 


` प्लेटो ने न्याय को साम्य के अर्थ में लिया था; वह वैयक्तिक सद्‌-गुणों का 
वर्णन कर रहा था । साधारण व्यवहार में न्याय का अर्थं नागरिकों का आपसी 
सम्बन्ध है, frat व्य क्ति दूसरे के हित को अपने हित में gata नहीं करता ॥ चोरी 
करना अन्याय है, क्योंकि चोर दूसरे की कमाई को अपनी कमाई बनाना चाहता है । 
कोष में हम दूसरों की क्षति करना चाहते हैं; यह अन्याय है। अक्रोध ,से' क्षमा 
एक पग आगे जाती हैं। अक्रोध दूसरे को हानि पहुँचाने से रोकता है; क्षमां 
हानि पहुँचाने वाले को भी हानिं पहुंचाने से रोकती है । समाज में - वस्तुओं और 
सेवाओं का आंदान प्रदान होता है। इससे भी अधिक महत्व को चीज विचारों का 
आदान-प्रंदान है । पशु पक्षी एक साथ रहते हैं, खेलते हैं, ' परन्तु एंक साथ विचार 
नहीं कर सकते । विंचारों के आदान-प्रदान की कीमत इस समझौते पर निर्भर है 
कि प्रत्येक मनुष्य की जिह्वा पर वही आये, जो उसके मन में है। यह सत्ये 
भाषण है । z 


, ; Rg 31 
` इस तरह न्याय के अन्तरगत मनु की सूची में निम्न लक्षण आते हूँ "" 
सत्य, अस्तेय, अक्रोध, क्षमा । 


मन्‌ ने अपनी सूची में. शोच' को भी रला है। जो कुछ भी हम करते हैं, 
किसी प्रयोजन से करते हैं प्रयोजन कुछ भी हो, क्रिया की सफलता के लिये 
शरीर का स्वास्थ्य आवश्यक है। स्वास्थ्य के लिये दो बातों की आवश्यकता 


होती है 

(१) जीवन में प्रतिक्षण जो क्षति होती रहती है, उसे पूरा करने के लिये 
हम - खायें, . fra, । 

"(२) जो कुछ शरीर का अंश नहीं बनता, उसें शरीर के बाहर फेंक दें | 


शौच का सम्बन्ध प्रायः दूसरी क्रिया से है। अपान इसमें सहायक होता है। 
मल-मत्र, पसीना, श्वास के साथ बेकार माद्दा बाहर निकलता रहता 'है । शौच इस 
क्रिया की सचेत सहायता है । एक अंग्रेजी कथन के अनुसार “शोच आस्तिक भाव से 


दूसरे दर्ज पर है । 

मैंने ऊपर कहा है कि यंदि धर्म के लक्षण एक के स्थानं में दो श्लोकों, में 
बर्णेन होते, तो संभवतः सूची में कुछ और लक्षण भी सम्मिलित हो सकंते थे। 
मुझे इस सूची में कुछ अपूणंता दिखाई देती है। 


घर्म अभ्युदय और निःश्रेयस दोनों से सम्बन्ध रखता है । अम्युंदय लोक 
की कूशलता प्राप्त करना है; निःश्रेयस परलोक में सद्गति प्राप्त करना है। मनु 
की सूची लोक से परे नहीं देखती; यह आस्तिकता और नास्तिकता में भेद नहीं 
करती; या यों कहो कि इसके लिये नीति ही गन्तव्य है। योग दर्शन में 'ईशवर- 
प्रणिधान” को पांचवां नियम बताया गया है। जहां तक लौकिक कल्याण का प्रश्‍न 
है, मनु की सूची में व्यक्ति और समाज को ध्यान में रखा गया है, परन्तु एक 
महत्वपूर्ण संस्था, जो इन दोनों को मिछाती है, घ्यान में नहीं रही । यह संस्था 
परिवार है । कुछ समाजशास्त्री तो कहते हैं कि समाज में एकाई व्यक्ति नहीं, परिवार 
है । परिवार एक छोटा सा समह होता है, परन्तु इसमें व्यक्ति को विविध सम्बत्धों 
सें विचरना होता है; एक ही मनष्य पुत्र, भाई, पति, पिता, स्वामी बनता है । 
परिवार को नेतिक सद्गुणों का गहवारा कहा गया है । परिवार मों एक प्रुष और 
एक स्त्री द्वैत भाव को खोकर एक बन जाते हैं; मौलिक सम्बन्ध में पति सर्वथा 
पत्नी का. ही हो जाता. है, और पत्नी सवंथा पति को ही हो जाती है। ब्रह्मचयं 
पारिवारिक जीवन की जान हैं । योग दशंन में ब्रह्मचर्यं को यमों में स्थान 
दिया गया है । 


“ सामाजिक जीवन में न्याय का स्थान बहुत ऊँचा है प्रत्येक मनुष्य के कुछ 
अंधिकार होते हैं। यदि कोई दूसरा उनपर प्रहार करे, तो सारा समाज प्रहार का 
विरोध करता है । सभ्य समाज में अपराध व्यक्ति पर नहीं, समाज पर प्रहार 
समझा जाता है | शासन मुझे कहता है--'दुसरे को हानि न पहुंचाओ ।'-. यह इससे 
आगे नहीं जाता । यदि कोई मनुष्य कठिनाई में हो, और मैं क्षमता रखने पर भी 
उसकी सहायता न करू, तो यह शासन की दृष्टि में अपराध नहीं । धमं राजनीति 
से आगे जाता है; यह परोपकार को भी मेरा नैतिक दायित्व बताता है । परोपकार 
के दो. रूप विशेष महत्व रखते हैं--दान और यज्ञ। दान देने वाला किसी विश्ञेष 
मनुष्य की सामयिक कठिनाई को दूर करता है; यज्ञ के अन्तगंत ऐसे सब काम 
आते हैं जिनका लाभ अनेक मनुष्यों को पहुंचता है, और देर तक पहुंचता रहता है । 

Mg को सूची में समाज सेवा या सावंजनिक कल्याण को ध्यान में नहीं रखा गया.। 
 सम्प्रसमाजमोंतो, ग्यक्ति को अपनी ही उन्नति से सन्तुष्ट न रहना चाहिये, कितु 
A सबकी उन्नति में अपनी उन्नति समझनी चाहिये । py 

राजनीति ` । ioe ह पनी 


राजनीति का विचार-विषय राष्ट्र है। राष्ट में चार आवश्यक अंश 
समक्षे . जाते हैं :-- 


१. जन-संख्या 
२, भूमि 
३. स्वाधीनता 

४. . शासन, कमंचारी वरग 


१. प्रत्येक राष्ट में ऐसे लोगों की पर्याप्त संख्या होती है, जो. स्थाई रूप 
से उसमें रहते हैं, जो अपने आपको उसका अंग समझते हैं, और जिन्हें ऐसा 
अंग स्वीकार किया जाता है। जो वालक भारती माता-पिता की सन्तान के रूप में 
भारत में. पैदा होता है, वह भारती 


२. भूमि का निश्चित विस्तार राष्ट्‌ की भूमि होती है। इस पर किसी 
अन्य का अधिकार नहीं होता । 


३. प्रत्येक राष्ट अपनी भूमि पर, पूर्ण रूप में अधिकार रखता है । बहुत 
थोड़ी हालतों में कोई इलाका समझौते के फलस्वरूप एक से अधिक शासनों के 
अधीन होता है; साधारण स्थिति में प्रत्येक राष्ट्‌ स्वाधीन होता 


' १९४७ में भारत स्वाधीन हुआ । उससे पहले .यह एक देश था, राष्ट्‌ न था। 
४. राष्ट्र का काम होता है कि-- _ 
(१) वह अपने इलाके में व्यवस्था बनाये रखे । 


(२) जनता को ऐसी सुविधायें दे कि वे प्रगति के मार्ग पर 
बढ़ती. जाये । 


(३) 'जहां तक वन पड़े, वह मानव जाति को प्रगति में अपना योग 

; दान दे । प्रत्येक राष्ट मानव-जाति का अंग होता है । 
इन कत्तंव्यों में प्रथम स्थान व्यवस्था का है। कभी कभी यह व्यवस्था 
बाहर से भंग होती है, परन्तु वर्तमान स्थिति में राष्ट्र का प्रमुख काम आन्तरिक 
व्यवस्था बनाये रखना होता है | बहुसंख्या तो समझती है कि व्यवस्था बने रहने पर 
ही वे अपना काम कर सकते हैं, परन्तु-समाज में कुछ समाज-विरोधी अंश भी होते 
हैं । राष्ट्‌ यह स्पष्ट कर देता है कि किस प्रकार के कमं राष्ट्‌ विरोधी हैं । इनसे 

निपटने के लिये यह भी घोषित किया जाता है कि अपराधी को उचित दंड दिया 
जायेगा । जिस राष्ट में शक्तिशाली शासन-विभाग नहीं, जो केवल उपदेश को 
'_ पर्याप्त समझता है, वह राष्ट्‌ कहलाने को अधिकार नहीं रखता । साधारंण नागरिक 
के लिये यह बात अधिक महत्व की नहीं कि उसके देश का परिमाण कित्ता है, या 
उसकी जन-संख्या क्या है । उसके लिये महत्व की बात यह है कि वह अपना काम 
स्वाधीनता से, बिना बाहरी रोक के, कर सके । इसके लिये आवश्यक हैं कि देश में 

सबल दंड-नीति का शासन हो 1 


मनु स्मृति में इस तथ्य को समझा गया है । ७-१६ में कहा है :-- 


“दंड हीं शासन करता है, वही प्रजा का रक्षक है। नागरिक सोये होते हैं, 
ततो भी दंड जागता है । बुद्धिमान दंड को हो धर्म कहते हैं ।' 


थोड़े शब्दों में यहां कई HUTT बातें कह दी गई हैं यदि एक शब्द में 
<राज्य-धर्म का लक्षण करना हो, तो कह सकते हैं कि दंड यह धमं है । 


आजकल सभी सम्य देशों में माना जाता है कि वास्तव में शासन 
-राज़-नियम का है, कर्मचारी तो इस नियम के एजेंट होते हैं। राज-नियम ही लोगों 
“की रक्षा करता है 1 राज-नियम का केन्द्र दंड-व्यवस्था है । हमारी शारीरिक स्थिति 
रेसी है कि जीवन का अच्छा भाग नींद में गुजरता'है। हम रात 'कों सोते हैं, 
पुलिस कर्मचारी सड़कों पर घूमता है। वह भी सो जाये, तो राज-नियम तों सदा 
जागता है। यह बोध कि दंड-नियम कभी सोंता नहीं, व्यवस्था बनाये रखने में 
बहुत सहायक होता है । LET . 


कुशल जीवन के लिये आवश्यक है कि व्यक्ति के पास उचित निर्वाह के 
“लिये सामग्री हों । राष्ट्र कों भी अपना काम चलाने के लिये पर्याप्त सामग्री की. 
आवश्यकता होती है। यह साधन कहां से आते हैं रक्षा ओर अन्य सेवायें जो 
राष्ट नागरिकों कों देता है, उनकी, कीमत नागरिकों को देनी होतीं है। यह कीमत 
करों के रूप में प्राप्त की जाती.है । अच्छा नागरिक करों को प्रसन्नता से देता हैं । 
aag समझता है कि जो कुछ वह देता है, वह किसी नये रूप में उसके पास लोट 
O Am परन्तु बहुतेरे लोग यह भी चाहते हैं कि जहां तक हो सके, वे इस बोझ 
O : -से बचे रहें । शासन इस स्थिति में “क्या कर सकता है? शासन के लिये सभी 
“नागरिक एक जैसे हैं, हरेक को अपना ऋण चुकाना ही चाहिये । यहां भी दंड 
.. , ,काम आता है ।: | 

. सन्‌ स्मृति ( ७/६६ ) में कहा. है कि शासन-दंड से अप्राप्त के प्राप्त 
करने की इच्छा करे । शासन की आय का बड़ा भाग करों के. रूप में प्राप्त होता हैं 
इसके अतिरिक्त आय के अन्य साधन भी होते हैं। भूमि के नीचे “sarge दबी 
होती हैं, वे राष्ट्‌ की सम्पत्ति समझी जाती हैं; देश के.वत्त. :राष्ट्‌ ca ४सम्पत्ति होते 
हैं । इसके अतिरिक्त देश में बहुतेरी भूमि भी, राष्ट.की ही, होत्री है.॥- आधुनिक काल 
में राष्ट्‌ व्यापार और उद्योग में भी पड़ते हैं। करों की प्राप्ति में दंड का प्रयोग 
करना पड़ता है; अन्य साधनों के प्रयोग में दंड की आर्वश्यकता नहीं होती । स्मृति 
में श्लोक के शेष भाग में कहा है :--- 


“नित्य देखने से प्राप्त की रक्षा करे; उत्पादक उपयोग से रक्षित की वृद्धि 
करे; और बढ़ी हुई सम्पत्ति को दान (लोक हित) में खर्च करे 1’ मनु ०'७-१०१ 


मुझे इस श्लोक में राष्टू की आथिक योजना का एक सुन्दर विवरण दिखाई 
देता है । शासन के पास बड़ी मात्रा में धन आता है.। वह कहां जाता है ? किसी 
प्रकार के प्रयोग के पहेलें ही वह कई जेबों में जा पहुंचता है। शासन की ओर से 
थोड़ी असावघानी भी हुई, और कुछ कर्मचारियों ने इस घन को अपना बना लिया। 
आजकल भ्रष्टाचार की चर्चा हर कहीं होती है। शासन के कमचारी जनसाधारण 
और राष्ट में भेद नहीं करते; जहां से, राज नियम की पकड़ से बचते।हुये, कुछ 
मिल जाये, अच्छा ही है। शासकों को सार्वजनिक सम्पत्ति को सुरक्षित रखने के 
लिये आंखें खुली रखनी चाहिये; नित्य देखते रहना चाहिये । 


जो कुछ रक्षित हुआ है, और जिसे काम चलाने के लिये तुरन्त व्यय करना 
आवश्यक नहीं, उसे बढ़ाना चाहिये । जो योजनायें बनाई जायें, उनमें यह ध्यान 
रखा जाये कि यदि एक रुपया बोया जायगा, तो सवा सोलह आने से कम काटा 
नहीं जायेगा । ऐसे उपयोग के वाद जो कुछ कोष में हो, उसे व्यय करना चाहिये । 
इलोक में 'दान' शब्द का प्रयोग हुआ है । इसके अन्तर्गत सर्वे कल्याण के सारे काम 
आ जाते हैं । गणतन्त्र राज्य केबल जीवन और सम्पत्ति को रक्षा ही प्रदान नहीं 
करता; यह कल्याण राष्ट्‌ बनने की चेष्टा भी करता है। जो लोग किसी कारण 
से जीवन संग्राम के अयोग्य हैं, उनकी सहायता करना समाज का काम G । 


स्मृति के श्लोक को मैंने राज-घमं के नीचे लिया है। आरम्भ में कहा है 
कि दंड के प्रयोग से अप्राप्त को प्राप्त करे। दंड का प्रयोग शासन ही कर सकता 

“है। तदिकः भेद के साथ यहं इलोक व्यक्ति की आथिक कुशलता के लिये बहुत 
अच्छा प्ररापर्शे देवा हे:-- ` 3 
अप्राप्त: के प्राप्त करने कौ इच्छा करे 
नित्य देखने से प्राप्त की रक्षा करे 
र॒क्षित की वृद्धि करे, . 3 5 
बढ़ी हुई सम्पत्ति को सर्वेहित के कामों में:व्यय करे। .; ६ 


बे 
i", ४ 
r 
r 
‘ > & i *« | e 
4 
i प Be H i tes 
"H i è i 
ij 
3514० i 
` ti क i 
. irs 1 
i i i 
= र 
ei ! ie 
‘ 
To 3 बे 
1 i ' 1४४ 
‘ ix È 
i i 
॥ ७ । i 
P ‘ A 
+ 
ii 3, 1 (1141) Jesh 3 > ' i 31 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 
27 


४५” Ey tence 1 है: A : ar } 


` महाभारत और ब्रम 


Ae काव्यों में, एक पुस्तक .की स्थिति में, .महाभारत शायद सबसे 
बड़ा काव्य है । इसे पढ़ते हुये, हम अनेक मनुष्यों से परिचित होते हैं । इनमें न 
कहने वालों की कमी है, न सुनने वालों की । जिन विषयों पर वे कहते सुनते हैं 
ag भी असीम से dea हैं। यह स्वाभाविक ही है कि घम पर भी इसमें 
पर्याप्त कहा. गया हो । चू कि कहने वाला एक नहीं, हम यह आशा नहीं कर सकते 
कि इसमें अविरोध नीति-विवेचन मिले, जैसा हम किसी दार्शनिक की पुस्तक से 
आशा कर सकते हैं । वक्ता दार्शनिक नहीं, बहुधा धर्म-उपदेशक हैं । यदि वें अतिथि 
सेवा या दान की प्रशंसा में कहेंगे, तो यह कहने की आवश्यकता नहीं समझेंगे कि 
यह कर्म क्यों शुभ है । वे प्राय: इस घारणा के साथ आरंभ करेंगे कि ये.फुभ हैं । 
अनेक ब्रक्ताओं के कथनों को एक साथ पढ़ने का एक लाभ यह है कि: हम विषय का 
अध्ययन इसके विविध पक्षों; में कर सकते हैं । कहा जाता है कि मृत्यु की तरह, धर्म 
के लिये भी।सभी मनुष्य एक स्तर पर हैं; बड़े छोटे का यहां कोई भेद नहीं, .सभी 
श्रुद्धिवन्त प्राणी एक;समान. नैतिक , नियम, से बंधे हैं। परन्तु मनुष्यों की.ग्रोग्यता 
एक नहीं होती, न उन्हें एक ही स्थिति में।काम करना होता है। नीति तीम्न-रूप,में 
मनुष्यों में भेद भी करती है। नर और नारी में भेद है, समाज में वर्ण-मेद है, व्यक्ति 
के जीवन में आश्रम भेद है। शास्त्र या नीति पर लिखने वाले मुझे क्या बता. सकते 
हैं कि मैं विशेष स्थिति में क्या करू"? वे तो जानते ही नहीं कि मैं क्या इं, और 
किस स्थिति में मुझे काम करना है। जो कुछ वे कहेंगे, वह सामान्य धर्म की 
बाबत होगा, या किसी श्रेणी के धर्म की. बाबत । महाभारत में कहा है. कि शास्त्रों 
के उपदेश उपलब्ध होने पर भी, व्यक्ति को अपने अनुभव आर अनुमान का 
सहारा;लेना , ROR Lp ii eee क नची iy 

हम अपने आपको अगणित पदार्थों से घिरा पाते हैं; हम आप,भी उनमें 
हैं .।-वे देश-के विविध भागों में स्थित हैं; देश के जिस भाग. को एक पदार्थं ने अपना 
oa Fe "६३ : 


es 

बना लिया है, उसमें कोई दुसरा, पदार्थ घुस नहीं सकता | इस तरह हम पदार्थों 
को एक दूसरे से अलग करते हैं । पदार्थो में गुण भेद भी होता है; उनके गुणों को 
जान कर ही हुम उनका उचित प्रयोग 'कर “सकते है 1 गुणों'के अतिरिक्त क्रिया 
भी व्यापक दोखती है । प्राकृतिक वस्तुओं में प्रमुख ' क्रिया गति. या स्थान-परिवतंन 
है । इसका फल विंविध पदार्थों की आपस की क्रिया ओर प्रतिक्रिया के रूप में 
प्रकट होता है । इनमें धर्म का स्थान कहां है ? यह पदार्थ है, आचार का गुण है 

या विशेष प्रकार का कर्म (आचरण) हे? . 


मनुष्यों की कल्पना गुणों को भी साकार" रूप दे-देती है; इससे साधारण . 
मनुष्यों/को भी अमूर्त गुणों ;का कुछ ब्रोध हो ज्ञाता है । : चित्रकार क्रोध; भय, 
प्रतीक्षा; संद्माव' के मनोरंजक चित्र प्रस्तुत करते हैं ।- घर्मं की हालत में भी कलपत्ता 
ने ऐसा. किया है । दः र ; Peat 


- oF मानव के रूप में... 


। 17 मनुष्य कॉ अन्तिम लक्ष्य पूणंता की . प्राप्ति है। इसके लिये अनेक जन्मों।के 
प्रयत्नं की 'आवश्यकताः होती है लक्ष्य की प्राप्ति पर प्रंयत्न की .अवश्यकतंः नहीं 
3रहती; और मनुष्य जन्मः्मरंण के चक्कर .से छट जाता है.। end! को एक .देवंता 


न 


* धर्मे विदुरं का 'शरीर॑ 'धारंणं *किया.।. उसने दक्ष को १० कन्यांओं से विवाह 
' "किया । इन कन्याओं के नामं FAL ' 


a कोते, लक्षमो, afr, मेवा; पुष्टि, श्रद्धा,, क्रिया, बुद्धि, लज्जा और मति। 
वमे के तीन पुत्र ये-शम, काम और हुक ,... A 
(+ ' ` इस विवरण से हम कया संमझ सकते हैं? .. ne ene: 

र्म को एकःशाप के फलस्वरूप जन्म लेना पड़ा, 'परन्त वह जन्म साधारण : 

मनुष्य का जन्म तो नहीं हो सकता था। पति पत्नी पर अधिकार रखता है। 


दक्ष की कन्याओं के नाम बताते हैं कि धर्म-मूति मनुष्य की सम्पत्ति क्या होती है । 
किसी मनुष्य के स्व में तीन पक्ष प्रमुख होते हैं- 


(१) प्राकृतिक स्व 
इसमें उसका शरीर हौ नहीं आतां,“अपितु वह सम्पत्ति भी जिसे वह अपना 
अंश ही समझने लगता है । इस सम्पत्ति में वह भाग विंशेष महत्व रखता है, जिसे 


. उसने अपने श्रम से कमाया है । 

(२) सामाजिक स्व 


मनुष्य समाज में रहते हैं । हरेक व्यवहार में दूसरों की बाबत कुछ राय 
कायम करता है। वह यह भी जानता है कि दूसरे भी उसकी बाबत अपनी राय 
कायम करते हैं । अपनी सम्मति की वावत at वह प्रायः यही समझता है कि वह 
युक्तियुक्त और ठीक है; उसकी वाबत दुसरे जो सम्मतियां वनाते हैं, वह उसके लिये 
चिन्ता का विषय होती हैं। हम स्वस्थ और घनी होना चाहते हैं, परन्तु इससे भी 
अधिक यह चाहते हैं कि दूसरे हमें स्वस्थ और धनी समझें । एक प्रचलित कथन के 
अनुसार, Hla’ महापुरुषों की अन्तिम त्रुटि है।! 


(३) आत्मिक स्व 
इसमें तीन पक्ष है-ज्ञान, कर्म, और भाव | 
अब देखें कि स्व के इन तीनों पक्षों में 'घर्म? की स्थिति क्या थी । 


सम्पत्ति के सम्बन्ध में कहा गया है कि वह “लक्ष्मी का पति” था। कहा 
जाता है कि व्यापार में दयानतदारी सर्वोत्तम कर्म-विधि है। महाभारत में भी कहा 
है कि लक्ष्मी धमं के अनुकूल आचरण करने से प्राप्त होती है। यदि अधर्म भी 


उसे खींच ले, तो वह अपने आपको अनुचित वातावरण में पाकर वहां से 
चल देती है । 


सामाजिक स्व में धामिक पुरुष कीति प्राप्त करता है; “धर्म? 'कीति'-पति 
है । भारत में तो 'महात्मा' ही सबसे अधिक सम्मान का पात्र समझा जाता a! 


अब स्व के केन्द्र, आत्मिक स्व, को लें 1 
ज्ञान के सम्बन्ध में मेघा, बुद्धि और मति का वर्णन किया गया है । 


ज्ञान के तीन स्तर होते हैं। निम्न स्तर का ज्ञान विशेष वस्तु या स्थिति 
का ज्ञान[होता है | मैं एक गौ को देखता हूं, या उसके शब्द को सुनता हूं। मेरे पास 
बेठा हुआ पुरुष भी उसे देखता ओर उसके शब्द को सुनता है। हमारे लिये यह 
कहना सम्भत्र नहीं कि दोनों देखने सुनने वाले जो कुछ देखते सुनते हैं, वह एक रूप 
होता. है । दोनों के प्रभाव उनके अन्दर बन्द हैं, और वाहर एक साथ रखे नहीं जा 
सकते । प्लेटो ने ऐसे ज्ञान को व्यक्ति की सम्मति का पद दिया है। उसके विचार 
में, गणित ऐसे ज्ञान से ऊँचे स्तर का ज्ञान देता है। रेखा-गणित में हम किसी 
विश्लेष त्रिकोण की बाबत चिन्तन करते हैं, परन्तु उसकी विशेषतायें हमारे चिन्तन 

से असंगत होती हें । बुद्धि बताती है कि जो कुछ एक त्रिकोण की बाबत देखा है, 
वह अन्य त्रिकोणों की बाबत भी मान्य हे । गणित विशेष और सामान्य का मेल 
होता है । तत्व-ज्ञान में प्लेटो के अनुसार, विशेष की उपेक्षा की जाती है, और 
सामान्य ही चिन्तन का विषय होता है । इस स्तर पर चिन्तन-शक्ति बुद्धि से भी 
ऊपर उठती है । 


घमं की पत्तियों की सूची में, मति, वुद्धि और मेघा का जिक्र है; धमं इन 
तीनों का पति है । मुझे तो ऐसा प्रतीत होता है कि महांभारत का वर्णन प्लेटो के 
वर्णन से मिलता-जुलता है। घामिक पुरुष को ज्ञान होता है; वह इन्द्रियों की 
सहायता से विशेष वस्तुओं और स्थितियों को उनके यथार्थं रूप में देखता है; ag 
दृष्ट जगत की वाबत अनुमान कर सकता है; और अपनी उड़ान से दृष्ट-जगत से 
परे भी जा सकता है । 


चेतना का दूसरा पक्ष क्रिया है । क्रिया निरी गति नहीं । निद्रा में रक्त मेरे 
शरीर की नांड्यों में घूमता रहता है; प्राण और अपान रुकते नहीं, परन्तु इनमें 
कोई मेरी क्रिया नहीं । भौतिक क्रिया किसी विचार को साकार रूप देना है। 
मानसिक क्रिया में अंशों का संयोग-वियोग होता है। जीवन भर ये काम होते 
रहते हैं, और कुछ लोगों के विचार में जीवन का मूल्य इसी बात से जानना चाहिये 
कि. कितनी क्रिया उसमें एकत्रित की गयी है । विकासवादी स्पेन्सर ने कहांथा कि 
जीवन का उद्देश्य स्वयं जीवन है--लम्वाई में और चौड़ाई में । लम्बाई तो इसी से 
पता लग जाती है कि मनुष्य कितनी देर जीता है, चौड़ाई का पता क्रियाओं की 


_ विविधता से लगता है । यजुर्वेद में कहा हैं कि मनुष्य को १०० वर्ष तक काम करते 


इये, जीने की इच्छा करनी चाहिये। ऐसा कर सकने के लिये दो वातों की 
आवश्यकता होती है- 


(१) मनुष्य में यह सब कूछ करने की शक्ति या क्षमता हो। 


(२) इस शक्ति के साथ मिली हुई संकल्प की दृढता हो कि हुझालस्य और 
'अमाद से बचकर शक्ति का पूरा प्रयोग करना gI 


“धर्म 'क्रिय्रा', 'पुष्टि” और “घृति? का भी पति है 


भाव के सम्बन्ध में हम घामिक जीवन से क्या आशा कर सकते हैं। अपनी 


is क्रिया में प्रत्येक मनुष्य किसी उद्देश्य को अपने सामने रखता है । बहुतेरे उद्देश्य 


७८-०5 


area होते हँ । सर्वोत्कृष्ट साध्य निःश्रेयस कहलाता है । मनुष्य अपने लिये 

अपने उद्देश्यों को चुनते हैं, हरेक अपनी भावना के अनुसार । भगवद्‌ गीता में ठीक 
कहा है--“श्रद्धामयोहि पुरुष:'--मनुष्य श्रद्धा का रूप ही है। यह स्थिति का 
भावात्मक पक्ष है। धामिक पुरुष में आत्म सम्मान पर्याप्त मात्रा में विद्यमान होता 
है। वह उसे ऐसी दिशा में जाने ही नहीं देता, जो उसकी स्थिति के प्रतिकूल है । 
एक दार्शनिक ने कहा है-“'कोई मनुष्य मुझसे पूछता है-'तुम स्वच्छ क्‍यों रहना 
चाहते हो ?' मैं उत्तर देता हुं-क्यों कि मेरी आंखें है! ag पूछता है--“यदि तुम 
अन्धकार में हो, तो ?' मैं उत्तर देता हूं-'क्यों कि मेरी नासिका है ।' यदि वह 
फिर पूछे कि जुकाम होने पर भी मैं अन्धेरे में क्यों स्वच्छ रहना चाहता हूं, 
तो मैं नहीं जानता कि ऐसी भावना के मनुष्य को कया उत्तर दू । पुरुषों की 
अपेक्षा स्त्रियों में यह अस्थूल भावना अधिक बलिष्ठ होती है । यह उन्हें 
जीवन के गड्ढों से सुरक्षित पार ले जाती है । इसे 'लज्जा' कहते हैं । 


भाव के पक्ष में, ‘aa’ श्रद्धा और लज्जा का “पति? था 1 


‘aq को एक शाप के कारण मानव जन्म धारण करना पड़ा । इसमें 
गृहस्थ बनना उसका अपना निश्चय था। ag जिन १० कन्याओं (गुणों) का 
“पति' बना, वे एक सुखी, सफल और कुशल जीवन का भूषण हैं । सूची को 
फिर पढ़िये और देखिये कि यह केसी सावघांनी से तैयार की गयी है । 


धर्मदेव ने गृहस्थ बनने का निश्चय किया । किस लिये ? और जिस उद्देश्य 
से किया, वह प्राप्त भी हुआ या नहीं ? 


गृहस्थ एक पुरुष और एक स्त्री का संयोग हें । विवाह के बाद दोनों एक 
बन जाते हैं । इस एकता को सन्तान भोर दृढ़ बना देती हे । पशु-पक्षियों में जब 
लेगिक समागम होता है, तो यह साध्य के रूप में होता है, साधन के रूप में नहीं । 
वे शरीर में प्रस्तुत हुये खिंचाव को दूर करना चाहते हैं। इससे परे वे नहीं देखते; 
न देख सकते हैं । प्रकृति उनकी नसल को जारी रखने के लिये उन्हें साधन के रूप 
में बतंती हैं । मनुष्य में भी बहुतेरे इसी स्तर पर होते हैं; परन्तु वे लेगिक समागम 
को सन्तान--उत्पत्ति के साथ युक्त कर सकते हैं, और फिर समागम उनके लिये 
साध्य नहीं रहता, साधन बन जाता है। स्त्री में सन्तान-कामना पुरुष की अपेक्षा 
अधिक तीब्र होती है; लिंग उसके जीवन में प्रमुख अंश होता है । 


विवाह से पहले, पुरुष के लिये किसी स्त्री को पत्नी बना सकने की संभावना 
है; बिवाह होने पर बह पूर्ण रूप में एक स्त्री का ही हो जाता है। उसे अपना 

लैगिक जीवन अतिसंकूचित क्षेत्र में बन्द रखना होता है; ऐसी ही आशा उसकी 
पत्नी से की जाती है । ऐसे संयम को “शम' कह सकते हूँ; जीवन का साम्य इससे 
आप्त होता है। गृहस्थ की नींव शरीर की मौलिक मांग पर है, यह मांग काम-वासना 
को पुरा करने की है । बहुतेरे लोग काम-वासना पूरा करने को पतन समझते है; 
कछ तो इस कामना को ही नहीं, अन्य कामनाओं को भी निन्दनीथ बताते हैं 
यह्‌ भूल है । जब कोई मनुष्य गृहस्थ में प्रविष्ट होता है, तो वह काम-बासना कीं 
युति से भाग नहीं सकता, हां, यह आवश्यक है कि अपनी पत्नी को छोड़ कर किसी 
स्त्री पर इस कामना से युक्त दृष्टि न डाले, और इस संकुचित क्षेत्र में भी शम के 
अघीन विचरण करे। ऐसे व्यवहार से घर में सुख शान्ति व्यक्त होती है। क्षणिक 
तृप्ति के पीछे भी हम सव भागते हैं, परन्तु इससे अधिक मूल्य की वस्तु स्थायी 
तुष्टि है । इसे ‘ad’ कह सकते हैं । 


ऊपर हमने पूछा था कि घ्मदेव को गृहस्थ में प्रविष्ट होने से क्या मिला । 
महाभारत में कहा है कि उसे तीन 'पुत्र' प्राप्त हुये-शम, काम ओर हषं। धमंदेव 
के लिये भी यह गृहस्थ का मीठा फल था; साधारण मनुष्यों के लिये तो 
होना ही चाहिये । 


यहां तक हमने गृहस्थ-कर्म को संकुचित अर्थो में लेकर उसके फल की बाबत 

विचार किया है। गृहस्थ को असंकुचित अर्थ में लें, तो प्रश्‍न होता है कि गृहस्थ 
जीवन की कमाई अन्तिम रूप में क्या है। यह प्रश्‍न हमें एक दार्शनिक विवाद में 
डकेल देता है । मनुष्य की चेतना में तीन पक्ष हैं-कर्म, ज्ञान और भाव । ज्ञान और 
भाव तो व्यक्ति के अन्दर बन्द रहते हैं; कर्म उसे दूसरों के स्पष्ट सम्पर्क में ले आता 
है । कर्म करते हुये व्यक्ति को ज्ञान और भाव में किससे प्रेरणा लेनी चाहिये ? 
विवेकवादी कहते हैं कि मनुष्य में कामनायें तो पशु-पक्षियों की सी ही हैं, वद्धि 
उसका विशेष गुण है । जितना वह वृद्धि को उज्ज्वल करेगा, जितना अपनी क्रिया 
को बुद्धि के शासन में रखेगा, उतना ही मनुष्यत्व उसमें बढ़ेगा । कामनायें हमारे 
O स्व का अंश हैं, हम इन्हें उखाड़ कर बाहर फेक नहीं सकते, परन्तु यह तो कर 
' सकते हैं कि यह हमारी दास रहें, स्वामी न बन जायें । ऐसी स्थिति को ही शम 


कहते हैं। भोगवादी कहते हैं कि जीवन-क्रिया का लक्ष्य भाव निश्चित करता 


बुद्धि का काम तो इतना ही है कि वह काम-तृप्ति के लिये उचित साधनों की 


बाबत बता दे। आधुनिक काल में, कांट ने शम को गौर जान wae मिल ने 


o कामना तृप्ति को अन्तिम लक्ष्य बताया । अरस्तु एक तीसरे विचार का समर्थक था । 

उसके विचार में क्रिया का सर्वोत्तम फल काम-तृप्ति नहीं (यह तृप्ति तो क्षणिक 
होती है) और न कामना से घृणा करना है। अन्तिम लक्ष्य स्थायी तुष्टि या सुख 
है । इसे “हर्ष' कहते हैँ । गृहस्थ को उदार अर्थों में ले, तो “महाभारत' के अनुसार 
'धर्म-देव को तीन पुत्र प्राप्त हुये। तीनों सुख और शान्ति को देने वाले हैं; 
दार्शनिक अपने संकुचित दृष्टिकोण के कारण इनमें किसी एक का मूल्य ही 
देखते हैं । 


धर्मदेव ने मानव आकार में पर्याप्त समय गृहस्थ में गुजारा । आवश्यकता 
पड़ने पर वह अन्य रूप भी ग्रहण कर लेता था । युधिष्ठिर को धर्स-पुत्र का नाम 
fear जाता है; स्वयं 'घमं' ने भी उसे ऐसा ही कहा । उसे यह जानने की स्वाभाविक 
इच्छा थी कि युधिष्ठिर की स्थिति केसी है। महाभारत में युधिष्ठिर की तीन 
परीक्षाओं का जिक्र है, जो स्वयं ध्म ने लीं । 


पहला अवसर वह था, जब युधिष्ठिर ने एक तालाब के किनारे अपने चारों 
भाइयों को अचेत देखा । वह पानी पीना चाहता था; उसे यक्ष की आवाज सुनाई 
दी कि उसके भाई तो जल पीने के कारण अपना जीवन खो बैठे हैं, उसे यह नहीं 
करना चाहिये । यदि पानी पीना ही है, तो पहले उसके HE प्रश्‍नों कां उत्तर दे लो। 
युधिष्ठिर ने उसे स्वीकार किया । जो प्रश्‍न यक्ष ने पूछे वे सामान्य सूझ-बूझ और 
ज्ञान की जांच थे । प्रश्‍न-उत्तर के अन्त में यक्ष ने प्रसन्न होकर युविष्ठिर से कहा 
“कि अपने भाइयों में जिस एक को ag चाहे, वह फिर जीवित कर देगा, युधिष्ठिर 
ने नकुल का नाम लिया । यक्ष ने पूछा--तुम अपने सगे भाई अजुन को छोड़ कर 
सौतेले भाई नकुल को क्यों जिलाना चाहते हो ? युधिष्ठिर ने कहा-“लोग मुझे 
धर्मात्मा कहते हैं; धर्म की माँग यही है | मैं चाहता हूं कि कुस्ती और माद्री दोनों 
पुत्रवती बनी रहें ।' यक्ष ने कहा कि वह धमं था, जो युधिष्ठिर की परीक्षा करना 
चाहता था । युधिष्ठिर परीक्षा में पूरा उतरा; उसके चारों भाई फिर जीवित 
हो गये । (वनपर्वः ३१३) 


दुसरी परीक्षा उस समय हुई, जब उसे स्वर्ग का अधिकारी समझ कर, रथ 

लेकर इन्द्र उसके पास पहुंचा । युधिष्ठिर का. स्वामि-भक्त कृत्ता उसके साथ था । 
उसने कुत्ते की ओर देखा और चाहा कि वह भी रथ में बैठ जाये । उसे कहा गया 

कि स्वर्गे में कृत्ते के लिये तो स्थान नहीं । युधिष्ठिर ने कहा-'शरणागत की 

सहायता न करना, स्त्री की SAT करना, ब्राह्मण का घन हरना और मित्र से द्रोह 
-करना-ये चार महा पाप हैं। मेरी समझ में, भक्त का त्याग भी इसी प्रकार का 

थाप है r 

घमं ने कुत्ते का रूप त्याग कर, उसे कहा--तुमने यह समझ कर कि कृत्ता 
तुम्हारा भक्त है, तुम्हारे साथ आया है, इन्द्र के लाये रथ पर चढ़ना भी अस्वीकार 
कर दिया है । इसमें मैं बहुत प्रसन्न हूं; तुमको दिव्यगति प्राप्त हो गयी । 
(महाप्रस्थानिकपर्व: ३) 


युधिष्ठिर की तीसरी परीक्षा स्वर्ग में पहुंचने पर हुई। वहाँ उसने द्रौपदी 
और अपने भाइयों को नहीं देखा । उसे बताया गया कि वे तो एक दुसरे स्थान पर 
हैं । युधिष्ठिर ते उन्हें देखने की इच्छा प्रकट की तो एक देवदूत को उसके साथ 
कर दिया गया जो उसे उनसे मिला दे । अति गन्दे और भयानक मार्ग पर कुछ देर 
चलकर वह ऐसे स्थान पर पहुंचा, जहाँ हर ओर से चीखों के अतिरिक्त और कुछ 
सुनाई न देता था । चीखने वाले द्रौपदी, युधिष्ठिर के भाई और उसके साथी थे 
युधिष्ठिर ने देवदूत से कहा--'तुम लोट जाओ' । मुझे स्वगे नहीं चाहिये, मैं द्रौपदी 
ओर भाइयों के साथ नरक में ही रहूंगा ।' देवदूत ने वापस जाकर उसका संदेश 
इन्द्र को सुना दिया । इन्द्र, घर्म ओर कुछ और देवता उसके पास पहुंचे, और उसे 
कहा--तुम्हें पूर्ण रूप में शोधने के लिये इतना ही पर्याप्त था कि तुम नरक को 
देखलो, तुम्हारे सम्बन्धियों और साथियों के पूर्ण-शोधन के लिये, उनका थोड़े समय 
के लिये यहाँ ठहरना आवश्यक था । अब तुम सब स्वगं में चलो ।' 


mi ने कहा--'बेटा ! तुम्हारी घर्म-परायणता को देख कर मैं बहुत 
प्रसन्न हु । यह तीसरी परीक्षा है जो मैंने तुम्हारी ली है। इस बार भी मैं तुमको 
तुम्हारे स्वभाव से विचलित नहीं कर सका | (स्वर्गारोहणपवंः १,२) 


हम पहाड़ पर चढते धीरे-धीरे हैं; थोड़ा चल कर विश्राम के लिये ao भी 
जाते हैं । किनारे से पांव फिसल oe, तो ae की तह तक पहुंचने के लिये कोई 
यत्न करना नहीं पड़ता: पृथिवी की आकर्षण-शक्ति यह सव कूछ हमारे लिये कर 
देती है; हाँ, यह हो सकता है कि नीचे गिरने में हमारी हड्डी पसलियां टूट जायें । 
नैतिक उन्नति ओर पतन में भी स्थिति ऐसी ही होती है । देखना यह होता है कि 
विश्लेष स्थिति में व्यक्ति स्व से कितना ऊँचा उठ सकता है । युधिष्ठिर की परीक्षाओं 
में प्रश्‍न यही था । पहली परीक्षा में उसने पारिवारिक सुख को धर्म के लिये 
'कुरबान कर दिया; अपने सगे भाई के स्थान पर सौतेले भाई को जिलाना चाहा, 
ताकि दोनों रानियां पुत्रवती बनी रहें। दूसरी परीक्षा में लौकिक सुख को हीं नहीं 
स्वगु के सुख को भी अस्वीकार कर दिया, क्योंकि स्वगं जाने में भक्त कृत्ते का सांथ 
छोड़ना पड़ता था । तीसरी परीक्षा में वह एक और लम्बा पग बढ़ा, और स्वगे के 
स्थान में नरक में रहने के लिये तैयार हो गया, क्योंकि बहाँ उसे द्रौपदी और 

भाइयों के साथ रहने का अवसर मिल सकता था । स्वर्यं घम ने भी माना कि वह 
अपनी परीक्षाओं में पूरा उतरा है। स्व से ऊपर उठने के अपूर्वं उदाहरण उसने 
अस्तुत किये | 


अभी तक हम धमंदेव से परिचित हुये हैं। धमंदेव एक चेतन व्यक्ति है। 
'जिस भाषा का प्रयोग हुआ है, वह प्रायः कविता की भाषा है। अब हम घमं को 
उसके प्रचलित नेतिक अर्थो में देखेंगे । 


हमारे निर्णय दो प्रकार के होते हैं--घटना-सम्बन्धी और मूल्य-सम्वन्धी | 
मैं कहता हूं 'एक बालक १० मिनट तक अपनी माता को मारता रहा' : यह एक 
घटना का वर्णेन है । मैं फिर कहता हूं--'उस वालक ने बुरा काम किया” । यह कर्म 
के मूल्य पर निर्णय है। मूल्य का निर्णय किसी मापक कौ सहायता से होता है। 
कमो को शुभ-अशुभ कहने के लिये हम घर्म को मापक के रूप में बतंते हैं ॥ जो काम 
घर्मानुकूल है, वह शुभ है; जो धर्म के प्रतिकूल है, वह अशुभ है। “महाभारत' के 
अनेक स्थलों में शुभ और अशुभ कर्मों की वाबत कहा है । यहां हम सीमित उद्धरण 
ही दे सकेंगे । जब हम भिन्न प्रकार के कमों की जांच करना चाहते हैं, तो उन्हे 
भिन्न स्तरों पर रखते हैं; कोई लक्ष्य के अधिक निकट होता है, कोई कम निकट । 
इस प्रकार का विवाद सत्य और अहिंसा के सम्बन्ध में होंता है। कुछ लोग कहते 
हैं--'सत्य से परे कोई धर्म aa’; कुछ और कहते है-अहिसा परम धर्म है । 
सामाजिक जीवन का आधार frat के आदान-प्रदान पर निर्भर है। जो कुछ 
मन में है, वही बाणी बोले : यह सत्य है। इसके बिना सामाजिक व्यवहार चल 
नहीं सकता । सामाजिक जीवन व्यक्ति के. कल्याण का मुख्य साधन हैं। हरेक 
मनुष्य का अधिकार है कि वह सुरक्षित जीवन बिता सके; कोई दूसरा उसे हानि न 
पहुंचाये । सारा समाज उसे ऐसी हानि से बचा रहने में सहायता देता है । -az 
अहिंसा या न्याय की मांग है। जो लोग सत्य को महत्व देते हैं, वे समाज के 
अस्तित्व को प्रमुख रखते हैं; जो अहिंसा या न्याय को महत्व देते हे, वे व्यक्ति के 
ज्ीवन-अधिकार को प्रमुख रखते हे । कर्णपर्व में कृष्ण ने इस विषय पर अपने 
विचार प्रकट किये हैं । 


सत्य और अहिसा 


कृष्ण ने अजु न से कहा-- 

“रमी और अघर्म के तत्व का निर्णय करने के लिये अनेक लक्षण शास्त्र में 
बताये गये हैं, परन्तु कहीं कहीं बुद्धि और अनुमान के द्वारा भी सूक्ष्म घमं का 
निर्णय करना पड़ता हैं 1... --- शास्त्र में प्रायः सब कुछ बता दिया गया है, परन्तु 

बहुत सी घर्म की विशेष बातें और अवस्थायें ऐसी हे कि वैसा प्रसंग न आने पर 
शास्त्र में उनका निर्णण नहीं किया गया । ऐसी अवस्थाजों में अवश्य ही अनुमान 


से काम लेना चाहिये | 


मैं उसी को at मानता हूं जो अहिसा का प्रतिपादक हो । जो लोग किसी 
का घन छीनना चाहें, उन्हें उसका पता न बतलाया जावे; यही निश्चित धमं है। 
चप रहने से काम चल जाये, तो अच्छा है; न चले, तो झूठ बोलना ही भला है 
वहां पर मिथ्या ही सत्य है । प्रांण संकट, विवाह, सारी जाति के हित और दिल्लगी 
में झूठ बोलना दूषित नहीं । प्रांण संकट में झूठ बोलना किसी निर्दोष पुरुष की 
जान बचाना हैं; कचहरी में झूठी गवाही देना शामिल नहीं । एक कथन के अनुसार 
“प्रेम और युद्ध मे कुछ भी अनुचित नहीं ।' विवाह तो दीघंकाल के प्रेम का आरम्भ 
है । कृष्ण ने इस सम्बन्ध में असत्य को क्षमा-योग्य कहा है। जाति के अहित को 
रोकने के लिये, राजनीति के भक्त झूठ कहने में बुराई नहीं समझते । हंसी-दिल्लगी 
की स्थिति भिन्न है। झूठ बोलने वाला अपने हित में दूसरों के अहित को बुरा 
नहीं समझता : दिल्लगी में हित-अहित का प्रश्‍न ही नहीं उठता, न भविष्य की ओर 
संक्रेत होता है । वहां तो वर्तमान को हंसी खुशी में गुजारना एकमात्र उद्देश्य 
होता है; और इसमें सभी एक समान भाग लेते हूँ । 


धर्मे के आठ मागे 


शौनक एक ब्राह्मण विद्वान था; सांख्य ओर योग में निपुण था। उसने 
युधिष्ठिर को शारीरिक औप मानसिक दुखों की बाबत बताकर, धमं के आठ मार्गों 
या आकारों की.बाबत कहा | 


उसने कहा-- 


शारीरिक दुख के तीन कारण हैं : व्याधि या रोग, अधिक श्रम, अनिष्ट 
का आना और इष्ट का चला जाना । व्याधि उचित प्रतिकार के द्वारा दूर हो 


सकती है, उसकी पीड़ा विचार के द्वारा दूर होती है। मानसिक gat की उत्पत्ति 

_ अधघिकांशतः स्नेह से होती है । स्नेह केवल दुख का ही कारण नहीं, वह डर, शोक, 

 हषंका भी कारण है; स्नेह के कारण मनुष्य को अधिक श्रम भी करना पड़ता है । 
_विषयासक्ति, थोड़ी भी हो, तो धर्म और अर्थं की प्रवृत्तियों को जला देती है । 


` अभिमान छोड़ कर निम्नांकित घर्मो का आचरण करना चाहिये :-- 


-- तप, जप, सत्य, इन्द्रिय. दमन, क्षमा, दान, अध्ययन और संतोष,। . . . . . 

ये आठ धर्म के मागे हैं । इनमें तप, जप, दान ओर अध्ययन पितृलोक की 
प्राप्ति के साधन हें । सत्य, इन्द्रियदमन, क्षमा और सन्तोष देवलोक में जाने के उपाय 
हैं । हरेक मनुष्य को चाहिये कि शुद्ध चित्त के साथ इन आठ प्रकार के घर्मो का 
पालन करता रहे | (वनपवे: २) 


शौनक ने पितृलोक और देवलोक की स्थिति में भेद किया है । साधारण 
विचार भी देवलोक को ऊँचे स्तर पर रखता है। शौनक ने अपने आठ भागों में 
यह भेद किस आधार पर किया है ? 


नेतिक विवेचन में हम आचरण और आचार में भेद करते हैं। आचरण 
एक दृष्ट वस्तु है, जिसे कार्य करने वाले के अतिरिक्त दूसरे भी देख सकते हैं। एक 
व्यापारी रविवार के दिन भूखों को खाना खिलाता है; उन्हें कुछ पैसे भी देता है । 
यह उसका आचरण है; हरेक इसे देख सकता है 1 वह ऐसा करता क्यों है? क्रिया 


के प्रेरक को कोई दूसरा स्पष्ट रूप में देख नहीं सकता । शायद पूर्ण रूप में स्वयं 
उसे भी इसका ज्ञान नहीं । उसका प्रेरक नीचे लिखों में से कोई हो सकता है :-- 


(१) उसे दान के महत्व में विश्वास है; वह सार्वजनिक सेवा से 
परे नहीं देखता । 


(२) वह बिश्वास करता है कि दान का फल इस लोक में या परलोक में 
उसे मिल जायेगा; वह अपना रुपया यों ही फेंक नहीं रहा । 


(३) वह चाहता है कि नगर में उसकी साख बन जाये, ओर उचित 
समय पर अन्य व्यापारियों से या बैंकों से उधार लेकर नगर से चलता बने | 


किसी मनुष्य के नैतिक स्तर की बाबत निर्णय करते हुये. हम उसके 
आचरण की अपेक्षा उसके आचार को अधिक महत्व देते F1 आरम्भ में आदेश 
होता है--'ऐसा करो”, पीछे आदेश होता है--'ऐसा बनो! । 


ऐसा प्रतीत होता है कि शौनक के ध्यान में भी इसी प्रकार का भेद था । 
पितृलोक को ले जाने बाले साधन तप, जप, दान और भध्ययन-आचरण के आकार 
हैं; सत्य, इन्द्रियदमन, क्षमा ओर संतोष आचार के पक्ष है। तप शरीर और मन 
की दृढता का आधार है । मिट्टी में जल मिलाकर उससे ईट बनाई जाती है । सूर्य 
की गर्मी में वह सूखती है, और दीवारों में लग सकती है। परन्तु वायु ओर जल 
उसे कुछ समय के बाद बेकार कर देते है । सूर्य की गर्मी में सूखना पर्याप्त तप न 
था | जब वह अच्छे काल के सिये भट्टी में जलती है, तो पक्की ईट बनती हे । 
तप को बीमा कम्पनी के चन्दा से उपमा दी जाती है। जब तक आपत्ति नहीं आती 

चन्दा देने की उपयोगिता दिखाई नहीं देती; आपत्ति आने पर स्थिति भिन्न रूप में 
दिखने लगती है । यही तपस्या की बाबत कह सकते हैं । 


जप ईश्वर का नाम लेना है । साधारण मनुष्य के लिये यह उपासना का 
सहज तरीका है । तप और जप विशेष कर उन लोगों के लिये हैं, जो गृहस्थ के 
धन्थो से विमक्त हो चुके है, या हो रहे है । दान देना गृहस्थों का घमं है। वे जो 
कछ कमाते है, उसमें समाज का और अन्य नागरिकों का पर्याप्त योगदान होता है । 
दान इस ऋण को कछ चका देता है । 


अध्ययन या स्वाध्याय सबके लिये कत्तंव्य कर्म है । सत्य, इन्द्रियदमन, क्षमा 
और सन्तोष आचार के लक्षण है । इन्द्रियदमन व्यक्ति के जीवन में साम्य पैदा 
करता है । घोडे पर एक मनुष्य वैठा है। जब तक घोड़ा उसके कावू में है, वह घोडे 
यर सवार है; जब घोड़ा नियन्त्रण में न रहे, तो घोड़ा वास्तव में सवार होता है । 
इन्द्रियां वश में न हों, तो वे दास नहीं रहतीं, मालिक हो जाती है । जिस जगत में 
हम रहते है, उसमें अनेक अन्य मनुष्य भी रहते है । अपने निर्वाह के लिये हरेक 
को काम करना होता है; जो कुछ वह कमाता है, वही उसका हे । उसे अपने दावों 
को सीमा में रखना चाहिये । यह सन्तोष है । सत्य सामाजिक जीवन का आधार है; 
क्षमा. अहिसा से एक पग आगे जाती है । 


मनु ने घमं के जो दस लक्षण दिये हैं, उनमें भी क्षमा, दम, इन्द्रियनिग्रह, 
"सत्य, विद्या (अध्ययन) शामिल हैं । योगदर्शन के नियमों और यमों में सन्तोष, 
तप, स्वाध्याय, ईश्वर प्रणिधान (जप), अहिंसा, सत्य, ब्रह्मचयं शामिल हैं । घमं के 
कुछ लक्षण सामान्य स्वीकृति प्राप्त कर चुके थे; वे एक तरह से आध्यात्मिक 
वातावरण का अंश बन गये थे | 


स्वगं और नरक को प्राप्त 


E साधारण विचार के अनुसार, धर्म का अनुसरण स्वर्ग का अधिकारी बनाता 
हैं, अधमं नरक का भागी बनाता है । पावंती ने महादेव से पूछा-मनृष्य किस 
अकार के स्वभाव, सदाचार, कर्म और दान से स्वर्गलोकं का अधिकारी बनता हैं ? 
Oat ते अपने प्रश्‍न में कमं के साथ स्वभाव और शिष्टाचार को भी शामिल कर 
दिया है । शिष्टाचार में ऐसा व्यापार आता है, जो सामाजिक व्यवहार में मल्यवान 
“समझा जाता है, परन्तु उसे घमं का पद नहीं दिया जाता। जब कोई मनष्य मुझे 
मिलने आता है, तो शिष्टाचार की मांग यह है कि मैं उठ कर उसे पिले. उसे 
Sat पर ब्रिठाऊ और अपनी बातचीत में मधुरता और अतिथि-सम्मान को घ्यान में 

रखू । परन्तु ऐसा न करना अधमं नहीं; यह मुझे नरक का भागी नहीं बनाता। 
कड़वा स्वभाव मुझे यहां ही पर्याप्त दंड दे देता है । महादेव ने जो उत्तर पावंती को 
दिया, उसमें इस भेद को ध्यान में रखना चाहिये। 


महादेव ने कहा-- 


'जो मनुष्य ब्राह्मणों का सम्मान करता है, और दीन मनुष्यों पर दया करके 
अन्न-वस्त्र आदि देता है, जो कुआं बावली आदि बनवाता है, वह मरने के वाद 


देवलोक में चिरकाल तक हर प्रकार के भोग भोग कर फिर संसार में धनवान के 
घर जन्म पाता है । .... ब्रह्मा जी ने दानी लोगों का ऐसा ही सौभाग्य बतलाया है 1 


“धन रखते हुये भी दान न देने बाले मरने के वाद नरक को जाते हैं, और 
वहां अनेक कष्ट भोग कर किसी निर्धन मनुष्य के घर में जन्म पाते हैं ।' 


महादेव ने दान से आरम्भ किया है, और दान के तीन प्रमुख रूपों का 
जिक्र किया है 


विद्वान ब्राह्मण को दान देना चाहिये, जो अपना समय अध्ययन और 
अध्यापन में व्यतीत करता है । दोनों में ब्रह्मदान (विद्यादान) को सबसे उत्तम दान 
बताया हैं । ब्राह्मण ऐसा दान करता है; उसे दान देने वाला भी ब्रह्म दान में भागी 
बनता है । किसी दूसरे की सबसे बड़ी सहायता यह है कि उसे अपनी सहायता 
करने के योग्य वनाया जाये । शिक्षा इसका अपूर्व साधन है। विद्या प्रचार का 
दावा लोगों के दान पर प्रथम दावा है । 


दूसरे दर्ज पर वह लोग हैं, जो किसी कारण से अपनी सहायता करने के 
अयोग्य हैं। उनकी सामयिक आवश्यकता पूरी करनी चाहिये । 


यह दो दान किसी व्यक्ति को दिये जाते है । तीसरे प्रकार का दान 
सावेजनिक उपकार के रूप में होता है; इसमें ब्राह्मण ओर अब्राह्मण, निर्घत और 
धनी का भेद नहीं किया जाता । यह साझे वातावरण को बेहतर बनाता है, और 
-उस वातावरण में सभी श्वास लेते हैं । 


“जो मनुष्य दान करता है, वह यह बताता है कि उसमें घन के उचित व्यय 
की क्षमता है । उसे स्वगं के भोगों के वाद किसी घनी के घर में जन्म मिलता है: 
उसके अपने सूख के लिये ही नहीं, अपितु इसलिये भी कि वह फिर दान और 


उपकार में धन का व्यय कर सके । दान न देने वाला नरक के क्लेशों को भोग कर. 


निधन घर में जन्म लेता है; आप दुखी. रहता है, और दूसरों को सहायता देने की 
क्षमता से भी वंचित रहता है । 

शिष्टाचार 


“जो मनुष्य घन के गरव में सम्मान-योग्य मनुष्यों का सम्मान नहीं करता, 
मार्गे देने योग्य लोगों को मार्ग नहीं देता, मान्य पुरुषों और बृद्धो का अपमान करता 
है, वह अवश्य नरक में जाता है। जब चिरकाल तक नरक के दुख भोग चुकता है 
तो वह संसार में चंडाल मादि नीच जातियों में जन्म लेता है। जो मनुष्य विनीत 
होकर सबसे मिलता हैं, जो सबका उचित सत्कार करता है, जो मागं देने योग्य 
मनुष्यों को मार्ग देता है, गुरुओं का उचित सम्मान करता है, अतिथि सत्कार करता 
है, वह स्वर्ग में जाता है। वहा चिरकाल तक भोग भोग कर किसी श्रेष्ठ कूल 
में जन्म लेता है । 


अत्याचार 


'जो मनुष्य दूसरों को भयभीत करता है, जो हाथ-पांव, रस्सी, लाठी आदि 
से उन्हें मारता है, जो दूसरों पर आक्रमण करता है, वह अवश्य नरक को जाता है । 
यदि वह फिर मनुष्य जन्म पाता है, तो किसी नीच कुल में पैदा होकर अनेक 
'विपत्तियां सहता है, और सबका शत्रु होता हे ।' 


दान न करने वाला और अशिष्ट आचरण करने वाला दोनों ही फिर मनुष्य 
जन्म पाते हैं, पर कूछ रोको के साथ । अत्याचारी पुरुष के सम्बन्ध में यह भी 
संदिग्ध है । यदि उसे मनुष्य जन्म मिल भी जाये, तो नीच कुल में मिलता है, 
ओर उसका स्वभाव उसे सबका शत्रु बना देता है । मित्र-भाव जो जीवन को मधुर 
बनाने में इतना भाग लेता है, उसके स्वभाव का अंश ही नहीं होता । 


हितकर स्वमाव और परोपकार 


“जो मनुष्य जितेन्द्रिय, बैरविहीन, दयावान है और सबको मित्र भाव से 
देखता है, जो सबका विश्वास-पात्र होता है (किसी से विश्वासघात नहीं करता) 
चह स्वर्गलोक में जाता है; वहां देवों की तरह रहता है । जब मनुष्यलोक में फिर 
आता है, तो सुखी जीवन व्यतीत करता है; किसी विपत्ति में फंसता नहीं । 
यह अच्छे स्वभाव की प्रशंसा है । (अनुशासन TH: १४५) 

भगवदगीता ओर धर्म 


भगवद्गीता महाभारत का एक अंश है । महाभारत में लिखा है कि व्यास ने 
क्षत्रियों के यश और कीति के प्रसार के लिये इस महाकाव्य की रचना की। 
“भगवद्गीता में युद्ध का कोई वर्णन नहीं; केवल उस सम्वाद का वर्णन है, जो युद्ध के 
लिये तैयार खड़ी हुई सेनाओं के मध्य में स्थित कृष्ण और अजु न में हुआ । यह वात 
'अर्म पूर्ण है कि गीता में प्रथम शब्द 'घमंक्षेत्र' है; इसे कुरुक्षेत्र के विशेषण के रूप में 
प्रयुक्त किया गया है पांडव और कौरव एक ही वंश के निकट सम्बन्धी थे । उनमें 
'जिस विवाद ने घोर संग्राम का रूप धारण किया, उसका तात्विक रूप क्या था ? 


भगवद्गीता में काम, क्रोध और लोभ को नरक के तीन द्वार कहा गया है। 
इन तीनों का युद्ध से घनिष्ठ सम्बन्ध रहा है । योरोप के पुराने महाकाव्य “काम” के 
गिदे घूमते हैं । कोई सुन्दर कन्या या युवती हर ली जाती है, और उसे वापस लाने 
के लिये घोर युद्ध होने लगता है । आजकल काम का स्थान क्रोध ने ले लिया है। 
-किन्हीं कारणों से, दो बलवान जातियों के नेता एक दूसरे से रुष्ट हो जाते हैं ? 
उनका क्रोध जातियों को अपनी लपेट में ले लेता है और युद्ध की तैयारी होने 
लगती है । अभी एशिया ओर अफ्रीका के कई देश विदेशी शासन से मुक्त हुये हैं। 
इनकी दासता के नीचे ऑक्रमण-कारियों का लोभ था; वे चाहते थे कि 'असभ्य' 
जातियों की सम्पत्ति को छीन लें और उन्हें 'सम्य' बना दें.। भगवद्गीता का लेखक 
आरम्भ में ही हमें बता देता है कि जो युद्ध कुरॅक्षेत्र में होने वाला है, वह काम, 
क्रोध या लोम का परिणाम न था; यह धर्म-युद्ध था, ओर कुरुक्षेत्र 'धर्मक्षेत्र था । 
ऐसी स्थिति में हम आशा कर सकते हैँ कि हमें धर्मे के सम्बन्ध में पर्याप्त ज्ञान 
आप्त हो सकेगा । 


७७ 

भगवद्गीता में १८ अध्याय हैं । ये तीन भागों में बांटे जा सकते है । पहले 
६ अध्यायो में नीति प्रधान है । अनेक पक्षों को सामने रखकर, कृष्ण अजुन को AT 
समझाना चाहता है कि अत्य सब विचारों को एक ओर रखकर हर हालत में 
कर्त्तव्य-पालन करना चाहिये । इस भाग में दुसरा अध्याय विशेष महत्व का है । 
मध्य के अध्यायों में अद्वैतवाद का समर्थन है । इतना भेद स्पष्ट है कि नवीन वेदान्त 
जो स्थान ब्रह्म को देता है, उसे कृष्ण अपना पद बताता है । इन अध्यायों में “मैं” 
और Aer’ ही हर कहीं दीखते हैं । अन्तिम ६ अध्यायों में सांख्य सिद्धान्त प्रधान 
हैं। कुछ विचारक कहते है कि गीता आरम्भ में वेदान्त का ग्रन्थ थी; पीछे इसे 
सर्वेप्रिय बनाने के लिये, इसमें सांख्य सिद्धात्त भी मिला दिया गया । इसके विपरीत 
कछ विचारक मूल-रूप में इसे सांख्य का ग्रन्थ समझते हैं, मध्य के अध्यायों 
को पीछे की मिलावट बताते हैं। एक तीसरे विचार के अनुसार, लेखक ने दोनों 
विचारों का समन्वय करने का यत्न किया, परन्तु वह इसमें सफल. नहीं हुआ; 
दोनों धारायें भिन्न रूप में साथ बहती जाती हैं, दोनों मिल कर एक धारा 
नहीं बनती | 


अव देखें कि इन तीनों भागों में 'घमं' की बाबत क्या कहा गया है 
पहले अध्याय में अजु न कहता है :-- 


कुल के नाश होने से, सनातन 'कूलघर्म' का नाश हो जाता है। घर्मे का 
नाश होने से सम्पूर्ण कुल को अधमं भी दवा लेता है । पाप के बढ़ जाने से कूल की 
स्त्रियां दुषित हो जाती हैं; स्त्रियों के दूषित होने पर वर्ण-संकर सन्तान .पैदा 


` होती: हे. 1 


इन वर्णसंकर Far करने वाले कुलघातियों के सनातन कूलघमं और 
जातिधर्म नष्ट हो जाते हैं; जिन मनुष्यों का कुलधर्म नष्ट हो गया है, उच्हें अनियत 
काल तक नरक में रहना पड़ता है | ऐसा सुना है । (१,४०,४१,४३,४४) 


अजुन को दिखाई देता था कि युद्ध का परिणाम कुछ भी हो, बहुत से योधा 
मर जायेंगे, और अपने पीछे aga सी विधवोयें छोड़ जायेंगे। इन विधवाओं के 
लिये संयम'में रहना कठिन होगा | कूल के विनाश से वर्णसंकर पैदा होंगे, और 
‘ga जाता है कि ऐसे कलो के मनुष्यों: को. अनियत काल के लिये नरक में 
रहना पड़ता है1 " ` “ ` `+ = } व : 

धर्म के अन्तत प्राय: सदाचार और सदाचरण समझे जाते हैं। ऊपर के 
इलोकों में धमे को आचरण तक सीमिल' रखा गया है, और बताया गया है कि 

युद्ध का परिणाम नीति के क्षेत्र में क्या होता है। अजुन के ध्यान में कलधर्म 
प्रमुख है । इनमें न धमं के तत्व की वावत और न उसके आकारों की बावत ही हमें 
कूछ ज्ञान प्राप्त होता है। अब आगे चलें | 

अजुन ने कृष्ण से कहा $-- 

'कायरता से दूषित, धर्म के विषय में मोहित-चित्त, ï तुमसे पूछता हूं कि 
मेरे लिये श्रेय कर्म क्या हैं । मैं तुम्हारा शिष्य हूं, मुझे शिक्षा दो ।' (२:७) 

कृष्ण ने कहा :- 


अपने धर्म को देखते हुये भी, तुम्हें भयभीत नहीं होना ,चाहिये, क्योंकि 
“धर्मयुक्त युद्ध से वढ़कर दूसरा श्रेय (कत्तव्य) नहीं है। और यदि तू इस धर्मयुक्त 
संग्राम को नहीं करेगा, तो अपने धर्म और कीति को खोकर पांप को 
प्राप्त होगा । (२:३१-३२३) 


कृष्ण aai से आगे बढ़ता है। वह अजुन से कहता है कि. क्षत्रिय 


N 


होने के नाते धर्मयुद्ध ही उसके लिये परम-श्रेय है। इसी के साथ उसकी कीति 


भी युक्त है । 
, एक पग और बढ़ कर, कृष्ण नेतिक कमं के व्यापक रूप Hale फिरता 


i 


है। वह कहता हे :-- Wy. 


“निष्क्राम कर्म करने में न AHA का दोष है, न पीछे हटना है थोड़ी भात्रा. . 
में भी किये गये निष्काम कर्म और धमं से मनुष्य महान भय से मुक्त हो जाता है।' ` 


(२:४०) 


fa अजून ने कहा था कि वह भयभीत और मोहित-चित्त था। न वह स्थिति 
में शुभ और अशुभ को देख सकता था, और न उसमें युद्ध में कूद पड़ने की हिम्मत 
थी। जब हम किसी जटिल स्थिति में फंस जाते हैं, तो कभी तो हम अकमं का 
सहारा लेते हैं, कभी आरम्भ करते हैं, परन्तु अन्त तक नहीं जाते। HoT ने कहा 
fa निष्काम कर्म इन.: दोनों दोषों से विमुक्त हे; इसमें यह नहीं होता कि हम 
कर्म-क्षेत्र में न He, न यह ही होता. हे कि जो कुछ आरम्भ - किया है, उसे बीच में 
छोड़ दें । भयभीत और मोहित-चित्त होने का प्रमुख कारण यह होता हे कि हम 
तटस्थ दृष्टिकोण को नहीं अपनाते, अपितु अपने हित को अधिक महत्व देते हैं । 
froma कमं में हमारा दृष्टिकोण वस्तुगत होता हैँ; हमारे . विचार में सभी भनुष्य 
अमात्त होते हे 1. ` ; 

स्वघमं 
तीसरे अध्याय में कृष्ण एक और नैतिक प्रश्‍न की ओर संकेत करता 
वह कहता है :-- 
व्यक्ति का अपना घमं किसी त्रुटि के होने पर भी, दूसरे के घमं से जिसे भली 


प्रकार किया जाये, श्रेष्ठ है । जीवन भर अपना कर्म करते रहना उत्तम है । दूसरे 
का धर्म तो भय देने वाला हैं ।' (३: ३५) 


शुभ कर्म सद्भाव से किया हुआ कमं है । यह अच्छा पथ-प्रदर्शक नियम है, 
परन्तु जीवन में हरेक को विशेष स्थिति में काम करना होता है । जीवन के पहले 
भाग में व्यक्तिं अपने लिये कोई कार्यक्षेत्र ढूढता है। जब यह कार्यक्षेत्र निश्चित 
हो जाता है, तो एक तरह से उसका जीवन-ढांचा निणींत हो जाता है। प्रत्येक के 
स्थान की स्थिति उसके लिये आचरण नियत करती है । उसे अपने काम में लगा 
रहना चाहिये, चाहे उसके करने में पूर्णता प्राप्त न न हो सके । किसी दूसरे का काम 
त्रुटि के बिना भी कर सके, तो भी उसे करना योग्य नहीं; क्योंकि वह दूसरे का 
काम है । शिक्षा के क्षेत्र में आजकल यही प्रमुख समस्या है । विद्यार्थी का काम विद्या 
प्राप्त करना है; उसे अच्छे पढ़े लिखे शिक्षकों के निकट सम्बन्ध में आने. का अवसर 
मिलता है; अच्छे पुस्तकालयों के प्रयोग की सुविधा होती है; अपने खर्चे के लिये 
आप कमाना नहीं पड़ता; यह उसके माता पिता या शासन का उत्तरदायित्व होता 
है । विद्यार्थी शान्त वातावरण में अपना समय अध्ययन में व्यय कर सकता है । 
परन्तु एक या दूसरे कारण से, कुछ विद्यार्थी इस काम में बहुत सफल नहीं होते . 
ae दुकानों पर या कारखानों के बाहर धरना देने में अधिक कुशल होते हैं । .पथराव्र 
करना और सम्पत्ति को क्षति पहुंचाना तो ओर भी आसान है। परिणाम यह. है. कि 
बिद्यालय विद्या-मन्दिरों के स्थान में अशान्ति के गढ़ बन रहे हें । कई अध्यापक भी 
अध्यापन को गौण बना देते हैं, और राजनीति में अधिक अनुराग लेते हे । कृष्ण , 
का यह सुझाव कि प्रत्येक को अपना काम करना चाहिये, दूसरों के काम में कूदना 
नहीं चाहिये, बहुत महत्व का सुझाव है। 


आधुनिक विचारकों में ब्रंडले ने भी साधारण मनुष्य के लिये यही सूत्र 
दिया है---“अपने पद के काम को करते जाओ । 


€, 204 f 


Saat की तरह एक संकूचित चक्कर काटने में जीवन व्यतीत कर देते हैं, 

ga आगे बढ़ने के. स्थान पर पीछे सिरकते रहते हैं। सफल जीवन का अर्थ यह है 
कि व्यक्ति आगे बढ़े और ऊपर उठे | पवंतों पर चढ़ते हुये हम आगे भी बढ़ते हैं 
ओर ऊपर भी उठते हैं। समाज में . सभी पुरुषों की स्थिति. एक जैसी. नहीं होती । 
कुछ नेतृत्व करते हैं, अधिक संख्या अनुयायियों की होती है। यह भेद आरम्भ में 
परिवार में व्यक्त होता है; बच्चे के लिये उसका पिता अनुसरण के योग्य नमूना 
होता है। उसे निरन्तर यह पता लगता रहता है कि पिता का ज्ञान और उसकी . 
शक्ति उसके अपने ज्ञान और शक्ति से बहुत अधिक होते हैं। घर में पिता का 
शासन तो चलता ही है; वह अपने प्रेम के कारण श्रद्धा और सत्कार का विषय भी 
बनता है । अगली मंजिल में शिक्षक की यह स्थिति होती है। गृहस्थों के लिये 
स्वीकृत नेता पथप्रदर्शक होते हैं । 


गीता (३ : २१) में इस मंहत्वपूर्ण तथ्य की बाबत कहा है-- 


जैसा जैसा श्रेष्ठ पुरुष आचरण करता है, दूसरे पुरुष भी वैसा ही करते हैं; 
जो कुछ वह (श्रेष्ठ पुरुष) प्रमाण कर देता है, लोग उसके अनुसार ada है'। 


वर्तमान काल में भारत के जीवन में सबसे व्याकुल करने वाली बात यह 

है कि जो लोग नेतृत्व कर रहे है, उनके कथन और आचरण में कोई समानता नहीं। 

. हरेक राष्ट्रीय एकता की महिमा गाता है, परन्तु अपने स्थानीय झगड़ों में एकता का 

अर्थ यही समझता है कि उसे नेता मान लिया जाये ओर दूसरे अनुयायी होने पर 

सन्तुष्ट हो जायें । हरेक चीख रहा है कि देश में भ्रष्टाचार बहुत बढ़ गया है; 

परन्तु ऐसी चीख पुकार करने वालों में अधिक संख्या की शिकायत यह होती है कि 
उन्हें व्यापक लूट में पर्याप्त भाग नहीं मिला । 


जनता के नेतिक स्तर को ऊंचा करने के लिये श्रेष्ठ पुरुषों के नेतृत्व की 
आवश्यकता होती है; इस नेतृत्व का दुर्भाग्य से अभाव सा हो रहा है। सामाजिक 
जीवन में यह सबसे बड़ी समस्या है। युवकों की बाबत कहा जाता है कि उनके 
सामने कोई आदर्श नहीं । आदर्श चीलो के साथ आकाश में नहीं उडते; इन्हें तो 
उत्त लोगों के जीवन में देखना होता है, जो किसी तरह आकाश में आ गये हैं। 
वहां ये दिखाई नहीं देते । ; 


कृष्ण का पद 


हमारे पथप्रदर्शको में ऐसे भी होते है, जो अपना काम करके हमारी दृष्टि 
से ओझल हो गये हैं। उनमें कुछ एक युग के नहीं, अपितु युगों के महाजन हो 
जाते है । उत्तर भारत में राम और कृष्ण ऐसे महाजन समझे जाते है । दुर्भाग्य से 

दोनों को अवतार मानकर उनकी पथप्रदर्शक-स्थिति को समाप्त सा कर दिया' गया है । 
अरे लिये वह मनुष्य पथप्रदशेक हो सकता है; ' जिसका अनुसरण करना मेरे लिये 
संभव.हे; जिसके साथ चल कर मैं गन्तब्य तक पहुंच सकता gi जिस व्यक्ति ने 
दिव्य स्थिति से कुछ समय के लिये मानव आकृति धारण की है, वह तो मुझसे 
इतना दूर है कि मैं उसका अनुकरण कर ही नहीं सकता | 


भगवद्गीता (४ : ७, ८) में कृष्ण अपने पद की बाबत कहता है :-- 
“जब जव धर्म को ग्लानि और अधमं की वृद्धि होती है, तब तब मैं अपने 
आपको मनुष्य रूप में प्रगट करता हूं । 
साधु पुरुषों के उद्धार के लिये, बुरे कर्म करने वालों के विनाश के लिये, 
घमं को फिर स्थापना करने के लिये मैं युग युग में प्रगट होता हूं । 
संभवत: ये दो श्लोक गीता के प्रथम भाग में सबसे अधिक प्रसिद्ध है । 
जब मे. इन्हें पढ़ता हूं, तो मेरे मन में कई विचार उठते हैं । उनमें कुछ ये हैं :-- - 
(१) इतिहास के तत्व ज्ञान के सम्बन्ध में कृष्ण का दृष्टिकोण क्या है ? 
(२) घमं ओर अधमं के संग्राम में साधारण मनुष्यों का भाग क्या है? 
(३) कृष्ण के दावे की निष्पक्ष जांच क्या बताती है ? इन विचारों को 
इसी क्रम में सें । 
इतिहास का तत्व ज्ञान 
समाचार के एक पृष्ठ पर २० समाचार प्रकाशित होते है; प्रान्त के कुछ 
भागों में सूखे से बहुत हानि हुई है; एक स्थान पर दो गाड़ियों की टक्कर लगते- 
सगते रुक गयी; राजधानी में एक गोष्ठी समाप्त हो गयी; उत्तर प्रदेश में राजनेतिक 
शान्ति वार्ता असफल रही-इत्यादि। समाचार लिखने वाला इन्हें भिन्न क्रम में 
fae सकता था । क्या किसी उपन्यास के अध्यायों का क्रम भी ऐसे ही वदला जा 


सकता है, या इस परिवतंन में उसका अथं ही लोप हो जाता है? एक विचार के 
अनुसार इतिहास की घटनायें समाचार स्तम्भ के समाचारों की तरह किसी भिन्न 


कम में भी हो सकती थीं; यह इत्तिफाक है कि वे उस क्रम में हुई, जिसमें कि हुई । 


` दुसरे विचार के अनुसार, इतिहास उपन्यास या नाटक से मिलता है; हरेक भाग 
आने वाले भाग के लिये मार्ग खोलता है। इतिहास एक प्रगति है, जिसके स्वरूप 
की बाबत इम चिन्तन कर सकते है 1 विकासवाद के अनसार इतिहास विकास- 
कंथा है | Bae स्पेन्सर के अनुसार स्वार्थ ओर सर्वार्थं में निरन्तर संग्राम होता है; 

विकास के साथ सर्वाथं का बल बढ़ता जाता है । वह समय अवश्य आयेगा जब 
दूसरों का हित व्यक्ति की प्रकृति ही बन जायगा । ऐसी स्थिति आने पर हर प्रकार 
के अभद्र का अभाव हो जायेगा । मानव जाति का भविष्य उज्ज्वल है। 


जमनी के दार्शनिक हेगल के विचार में वास्तविकता और बुद्धि-अनुकूलता 
एक ही वस्तु है । मनुष्य के उद्दोग संग्राम में जुटे रहते हैं; अन्त में ते बुद्धि की 
प्रधानता को स्थापित करते हैं। यह प्रधानता व्यक्ति की स्वाबीनता है । इतिहास 
इस दिशा में निरन्तर प्रगति है । इस सम्बन्ध में कृष्ण का मत क्या है ? 


. .धर्मं और अधर्म में संग्राम होता रहता है। धमं की शक्ति अधमं की शक्ति 
से कम है । इसका परिणाम यह होता है कि धर्म गढ़े में जा गिरता है, और अधर्म 
शिखर पर जा पहुंचता है । जब स्थिति इतनी विगड़ जाती है, तो कृष्ण दिव्यलोक 
से कुछ काल के लिये प्रथिवी पर आता है, ओर फिर धमं की प्राथमिकता को 
स्थापित करता है । उसके जाने पर फिर वही कथा दुहराई जाती है; घर्म पराजित 
होता है और अधमं की बिजय होती है। फिर कृष्ण आता है और यह क्रम जारी 
रहता है । È 


यह एक अभद्रवादी दृष्टिकोण हे । धर्म और अधमं के संग्राम में धमं की 


अपनी शक्ति तुच्छ है। यह अपनी रक्षा नहीं कर सकता, किसी और की रक्षाः 


क्या करेगा ? 


धर्म अधमं के युद्ध में साधारण मनुष्यों का भाग 


. घर्मं और अधमं का युद्ध कुरुक्षेत्र और अन्य क्षेत्रों में होता हैं; ae हृदय me 


भी इस युद्ध का क्षेत्र हे । देवी ओर आसुरी वृत्तियां विजयी होने का यत्न करती 
रहती है । बाहर का युद्ध अन्दर के युद्ध का projection प्रतिरूप ही होता है । 
प्रत्येक बुद्धिमान को देखना होता है कि वह धर्म की बृद्धि और अधर्म की ग्लानि 
में क्या योग दे सकता है। 


प्रगतिशील देशों में समझा जाता है कि प्रत्येक समस्या से निपटना उनका 
काम है । भारत में बहुतेरे आत्मनिर्भरता के अभाव में कृष्ण के अवतरण की 
प्रतीक्षा करते है 1 यह भावना कि हमसे कूळ बन नहीं पड़ता, होनता के भाव को 
पैदा करती है । अन्य देशों के लोग अपने उत्तरदायित्व को ऐमी आसानी से एक 
ओर नहीं .रख सकते | 

य को सफलता : | 
> महाभारत का युद्ध कुरुक्षेत्र में हुआ At वह स्थान देखा जिसकी बाबत 
कहा जाता है कि वहां कृष्ण और अजु न का सम्वाद हुआ। उस स्थान के दोनों 
ओर दोनों सेनायें खड़ी होंगी । योधा रथों पर बैठते थे ओर तीरों से लड़ते थे । 
युद्ध क्षेत्र भारत के एक भाग में था; विदेशों से इसे कोई सम्बन्ध न था। जिस पक्ष 
को कृष्ण का सहयोग प्राप्त था, उसको जीत हुई । यह धमं की विजय थी; परन्तु 


व्यापक रूप में कृष्ण के काम का फल क्या था ? उसकी मृत्यु के साथ ही कलियुग 
का आरम्भ हुआ, और ज्यों-ज्यों समय बीतता गया, स्थिति विगड़ती गयी । 


धर्म के सम्बन्ध में, गीता के प्रथम भाग में निम्न बातों पर बल 
दिया गया है :-- 


/___ (१) मनुष्य जो कुछ करता है, किसी प्रेरक की प्रेरणा पर करता है। बुद्धि 
इन प्रेरकों कों गुण-भेद की दृष्टि से क्रम में रखती है। शिखर पर कत्तंव्य पालन 
का स्थान है । प्रत्येक स्थिति में देखना चाहिये कि घर्म की मांग क्या है। इस मांग 
का अधिकार अन्य मांगों के अधिकार से अधिक है । 


(२) कत्तव्य पालन में भाव नहीं, अपितु बुद्धि पथप्रदर्शन करती है। बुद्धि 
सभी मनुष्यों कों एक स्तर पर रखती है। काम करने वाले का हित उतना ही 
महत्व रखता है, जितना किसी ओर का हित रखता है । धमं की मांग है कि व्यक्ति. 
निष्काम भाव से कर्म करे । 


(३) प्रत्येक मनुष्य अपनी शिक्षा-दीक्षा, योग्यता, पसन्द आदि के आधार 
थर सामाजिक जीवन में विशेष स्थान पर स्थित होता है । उसे अपने काम में लगा 
रहना चाहिये । यदि हरेक अपने काम में लगा रहे, तो सामूहिक कल्याण भी 
हो जायेगा । 


5 


(४) प्रत्येक नसल का प्रमुख काम आने वाली नसल को अपने दायित्व 
'का बोझ उठाने के योग्य बनाना है। जो लोग समाज में अगुआ हैं, उनका विशेष 
उत्तरदायित्व है । जिघर से महाजन गुजरते हैं, वही मार्ग बन जाता है ।' माता-पिता 
अध्यापक ओर विविध क्षेत्रों के नेता उठती हुई नसल को ढांचे में ढालते हैं । 


अब गीता के मध्य भाग की ओर चलें | 
गीता के ७वें अध्याय में ३० श्लोक हैं, और हरेक श्लोक में कृष्ण अपनी 


बाबत कहता है । वह जल में रस, चन्द्र और सूर्यं में प्रकाश, आकाश में शब्द, 

पृंथिवी में ter site अग्नि में तेज है।- वंह सभी भूतो का जीवन है और तपस्वियों 
का तप है | सृष्ट जगत में जड़ पदार्थं: हैं, जीवित वस्तुयें हैं और चेतन: जीव है । 
कृष्ण अपने आपको इन सवका तत्व कहता है। दर्शनों में 'घमं' को'तत्व या 
मौलिक गुण के अथं में भी लिया गया है; शब्द आकाश का धर्म है, रस 'ज़ल का: 
धर्म है। कृष्ण के कथन का अभिप्राय यह प्रतीत होता है कि जड़ जगत में जो 
मौलिक भेद पृथिवी, अग्नि, आकाश आदि को एक दुसरे से भिन्न करते हैं, उनका 
आधार कृष्ण ही है। जिस अर्थ में हम 'र्म' पर विचार कर रहे हैं, उसमें हमें 
कुछ प्राप्त नहीं होता । 


९:२ में कृष्ण ऐसे ज्ञान की ओर संकेत करता है, जो राजविद्या और 
'राजरहस्य है, जो पवित्र, उत्तम और धर्मयुक्त है । यह ज्ञान कृष्ण भक्ति ही है। 
इस भक्ति को कृष्ण वेदोक्त आचरण से ऊँचे स्तर पर रखता है | वेदोक्त कमं 
करने वाला अपनी कमाई को भोग कर फिर कमं क्षत्र में लौट आता है, कृष्ण 
भक्त को लौटना नहीं पड़ता । 


शुभ कर्मो' और भक्ति के सापेक्ष मूल्य की बाबत ९: ३०, ३१ में कहा है । 


यदि कौई बड़ा दुराचारी भी भक्ति भाव से मुझे भजता है, तो उसे साधु 
ही समझना चाहिये, क्योंकि वह यथार्थं निश्चय वाला है । वह जल्दी ही धर्मात्मा 
हो जाता है और स्थायी शान्ति को प्राप्त होता है; मेरा भक्त विनष्ट नहीं होता । 


पहले शलोकं में तो कहा है कि भक्त की हालत में दुराचार की पूरी उपेक्षा 
करनी .चाहिये; उसकी भक्ति ही पर्याप्त है। दूसरे श्लोक में कहा है कि भक्ति 
दुराचारी को शीघ्र ही बदल देती हैं। क्रिया और भाव असंबद्ध अंश नहीं, .एक ही 
चेतना के पक्ष हैं। 


१२ वें अध्याय के अन्तिम श्लोकों में कृष्ण ने ऐसे मनुष्य के आचार और 
आचरण का चित्र दिया है, जो उसे प्यारा है। कृष्ण को प्यार करने वाले तो _ 
बहुतेरे हैं; इन इलोकों में कहा गया है कि कृष्ण किन लोगों कों...अपने: प्रेस का : 
पात्र समझता है । यह तो हम आशा करते ही हैं कि ऐसा पुरुषः कृष्ण! भक्त हॉ. रे 

यह भक्ति कहाँ तक जाती है? ७९८५ 2352: 


` 


कृष्ण-भक्त अपने मन और बुद्धि को कृष्ण के अपण करूदेता है;। स्वाधीन 
विचार का अधिकार छोड़ देता है। . 

.:॥ POA हर प्रकार के 'आरंभ' को. त्यागः देता.है । हमारे करों में 
शिखर के कर्म हमारे संकल्प का फल होते. है; कृष्ण-भक्त के लिये संकल्प | 
हो जाता है । इस आरम्भ-त्याग के. साथ उसका उत्तरदायित्व भा 
हो जाता :है । § 

` नैतिक जीवन में प्रमुख भेद शुभ और अशुभ का होता है । कृष्ण, भक्त के 
लिये यह भेद भी नहीं रहता; वह शुभ ओर अशुभ दोनों का त्याग कर देता है,। ' 

चेतना में ज्ञान, क्रिया और भाव तीन पक्ष होते हैं; कृष्ण-भक्त waar 
ही हो जाता है 1 | 

» जो चिन्ह कृष्ण के प्यारे के आचार और आचरण में विद्यमान होते हैं, 
उन्हें अध्याय के अन्तिम श्लोक में 'घमंमय अमृत” का नाम दिया गया है। देखिये — 

* जो मनुष्य किसी से द्वेष नहीं करता, सब प्राणियों कोःमित्र भाव से देखता 
है, करुणा करता है; जो मोह भौर अहंकार से विमुक्त है, दुख-सुख में .समान. है, 
क्षमा करता है; जो सदा सन्तुष्ट है, योगी है, संयमी है, दुढ़ निश्चयी है--ऐसा 
मेरा भक्त जिसने मंन और बुद्धि को मेरे अपंण कर दिया है, मुझे प्यारा है। 

“जो कामनारहित, . शुद्ध, चतुर, पक्षपातरहित, अभय है; जिसने स्वाधीन 
क्रिया (आरंभ) को छोड़ दिया है; ऐसा मेरा भक्त मुझे प्यारा है । s 

“ant न हंषित होता है, देष करता है; जो शोक नहीं करता, कामना नहीं 
करता, at शुभ और अशुभ को त्याग चुका है-ऐसा भक्त मुझे प्यारा है । 

- जो शत्रु ओर भित्र में भेद नहीं करता, जो मान-अपमान, सर्दी-गर्मो, 
सुख-बुख मे समात रहता हैं, जो आसक्ति से विमुक्त है; .जो निंन्दा और स्तुति'को 
तुल्य देखता है, ध्यान में लगा रहता है, जो कुछ मिल जाये, उस पर सन्तुष्ट.है, ् 
जिसका घरघाट नहीं, जिसकी मति स्थिर है, जो भक्तिमान है. वह मनुष्य 
we प्योरा है, ' ' । fo Pn 

mirt ve 2६०४ 3 ६ ; SAN, 

7 और जो/अद्धावान मेरे भक्त ऊपर कहे हुये श्रमंमय अमल का सेवन करते हैं; 
वह मुझे,बहुत प्यारे हैं ।' (१२: १३, २०). , .. बे wee pce 
इन श्लोकों के पाठ से पता लगता है कि कृष्ण ने अपने प्यारे के जीवन में 


आचरण की अपेक्षा आचार को अधिक महत्व दिया है। अनन्य भक्त की हालत में 
होना।भी ऐसा ही चाहिये; वह हर प्रकार के आरंभ .को त्याग “चुका है; Ya और 


अशुभ में उसके लिये कोई भेद नहीं रहा । उपनिषद. मे... स्वाघ्याय, यज्ञ, ,दानू और 

सव धर्मो को त्याग कर केवल मेरी शरण में आजा । मैं तुम्हें सभी पापों 
र दूंगा : शोक न कर । 


| "` इस श्लोक का पहला भाग एक तरह से उस सारे उपदेश पर पानी फेर 
७७३७  . जो कृष्ण ने घमं के सम्बन्ध में अजू'न को दिया। कूल-घर्म, वर्ग-धर्म 
निष्काम-कर्म, आसक्ति-रहित, यज्ञ, दान, तप आदि की बाबत जो कुछ गीता 
में कटा है, चह सव यहां अनावश्यक बन जाता है । श्लोक के दूसरे भाग में कृष्ण 
अजेन को सभी पापों से विमुक्त कर देने का आश्वासन देता' है । कर्म का सिद्धान्त 
भारती मन्तव्य का एक प्रमुख अंश हँ । जो कर्म भी मैं करता हूं, उसका फल मुझे 
भोगना ही पड़ेगा । परमात्मा भी पापों को क्षमा नहीं बर सकता। ऐसा करना उसके 
अपने नियम के विपरीत है । कृष्ण किसी को उसके पापों से मुक्त नहीं कर सकता | 
जो लोग इसके विपरीत मानते हैं, वे अन्धविश्वास की सीमा तक जा पहुंचते हैं । 


१८ : ७० में कृष्ण ने गीता-पाठ को ज्ञान-यज्ञ कहा है; साथ ही यह भी 
कह दिया है कि इस यज्ञ का इष्ट, पुज्य वह आप ही है । 

